തടാകതീരത്ത്: പതിനൊന്ന് - Sayahna\nആദ്യമായി ഒരനുഭവമുണ്ടാകുകയാണ്. അതും എന്തൊരനുഭവം! രേമശൻ രണ്ടു ദിവസം ഒരു സ്വപ്നാവസ്ഥയിലായിരുന്നു. താൻ ഇങ്ങിനെയൊക്കെത്തന്നെയാണോ പ്രതീക്ഷിച്ചിരുന്നത്? തന്റെ ഏകാന്തതയിലെ മനോരഥങ്ങളിൽ കണ്ടിരുന്ന സ്വപ്നങ്ങൾ ഇത്ര മധുരതരമായിരുന്നോ? ആനന്ദമയീദേവി അവരുടെ സ്പർശം കൊണ്ട് തന്റെ ഉള്ളിലെ ഒരു കൊടുങ്കാറ്റ് അഴിച്ചു വിടുകയാണുണ്ടായത്. അവർ ചേർന്നു കിടന്നപ്പോൾ താൻ ആദ്യമായി ഒരു സ്ത്രീയുടെ ഗന്ധം അനുഭവിച്ചു. വികാരങ്ങൾ ഒരു കാളക്കുട്ടിയെപ്പോലെ കയറു പൊട്ടിയോടി നടന്നു.\nഅമർ ചാറ്റർജി എന്തോ ചോദിക്കുകയായിരുന്നു. രമേശൻ അയാളുടെ മുമ്പിലിരുന്ന് സ്വപ്നം കാണുകയാണ്. ചാറ്റർജി ചോദ്യം ആവർത്തിച്ചു. രമേശൻ അപ്പോഴും സ്വപ്നാവസ്ഥയിലായിരുന്നു. മൂന്നാമതു ചോദിച്ചപ്പോഴാണ് രമേശനു മനസ്സിലായത്. അയാൾ പറഞ്ഞു. ‘സോറി സർ, വാട്ട് ഡിഡ് യു സേ?’\n‘നിന്റെ കണ്ണുകളിൽ രണ്ടു നക്ഷത്രങ്ങളും ചുണ്ടുകളിൽ ഒരു പകുതി വിരിഞ്ഞ പൂവും.’ ചാറ്റർജി ചിരിച്ചുകൊണ്ട് പറഞ്ഞു. ‘ദാറ്റ് മീൻസ് യുവാർ ഇൻ ലൗവ്.’\nരമേശന്റെ മുഖം പാടലമായി. ജീവിതത്തിൽ ആദ്യമായാണ് അയാൾക്ക് ഇങ്ങിനെ ഒരനുഭവമുണ്ടാകുന്നത്. ചാറ്റർജി അങ്ങിനെ പറയുമെന്ന് അയാൾ കരുതിയിരുന്നില്ല. ഒന്നാമത് രണ്ടു പേരുടെയും സ്ഥാനങ്ങൾക്കുള്ള അന്തരം. പിന്നെ വയസ്സിന്റെ വ്യത്യാസം. ചാറ്റർജിയ്ക്ക് നാല്പത്തഞ്ച് വയസ്സാണ്, തനിക്ക് ഇരുപതിനു താഴെ. പോരാത്തതിന് അദ്ദേഹം അവിവാഹിതനുമാണ്. എന്താണ് കല്യാണം കഴിക്കാത്തത് എന്നു ചോദിച്ചില്ല. ചോദിച്ചാൽ മറുപടി കിട്ടുമോ എന്നറിയില്ല. അദ്ദേഹത്തെപ്പറ്റി ഓഫീസിൽ ഓരോ കഥകൾ പ്രചരിക്കുന്നുണ്ട്. അതെല്ലാം കഥകളായിത്തന്നെ വിടുകയായിരിക്കും നല്ലതെന്ന് രമേശന് അറിയാം. ഒരിക്കൽ ചാറ്റർജിയുടെ വീട്ടിൽ പോയപ്പോഴുണ്ടായ അനുഭവം വച്ചുനോക്കുമ്പോൾ ഈ കഥകൾ ശരിയാകാനും വഴിയുണ്ട്. എന്തെങ്കിലുമാകട്ടെ.\n‘ഏം ഐ കറക്ട്?’ ചാറ്റർജി ചോദിക്കുകയാണ്.\nരമേശൻ ചിരിക്കുക മാത്രം ചെയ്തു. ശരിയാണ്. താൻ പ്രണയത്തിലായിരിക്കയാണ്. അതിന്റെ എല്ലാ തീവ്രതയോടുംകൂടി. ഉറക്കമില്ലാത്ത ഒരു രാത്രി, അടുത്തു കിടക്കുന്ന സുന്ദരമായ ഒരു സ്ത്രീശരീരം. പുതച്ചിരിക്കുന്ന കമ്പിളിയും ഉടുത്തിരുന്ന വസ്ത്രങ്ങളും നിലത്തു ചിതറിക്കിടന്നു. ജനലിൽക്കൂടി വരുന്ന തെരുവു വിളക്കിന്റെ വെളിച്ചം ആനന്ദമയീദേവിയുടെ വടിവൊത്ത ശരീരത്തിന്റെ ഭംഗി കാണിച്ചു. ചുണ്ടുകൾ ചുണ്ടുകളെ തേടി, സംതൃപ്തിയടയാതെ വീണ്ടും അവരുടെ ദേഹത്തിൽ അലഞ്ഞു.\nരാത്രിയുടെ അസ്വസ്ഥമായ യാമങ്ങളിലെപ്പോഴൊ വിട വാങ്ങി പോകുമ്പോൾ അവർ തന്റെ ചെവിയിൽ മന്ത്രിച്ചു.\n‘ഇപ്പോൾ മനസ്സിലായില്ലേ, ഞാൻ നിന്നെ എത്രത്തോളം സ്‌നേഹിക്ക്ണ്ണ്ട് എന്ന്?’\nപുലർച്ചെ ഉണർന്നപ്പോൾ അയാൾ കണ്ണടച്ചുകൊണ്ടുതന്നെ കിടക്കയിൽ തപ്പിനോക്കി. വെറുതെ, അവർ ഉണ്ടാവില്ലെന്ന അറിവോടെത്തന്നെ.\nചാറ്റർജി രമേശനെ നോക്കി ചിരിക്കുകയാണ്. രമേശൻ ഓർക്കുകയായിരുന്നു. ഒരു ഞായറാഴ്ചയാണ് അയാൾ ചാറ്റർജിയുടെ വീട്ടിൽ പോയത്. അയാളുടെ കയ്യിൽ കുറേ നല്ല ഹിന്ദി റെക്കോർഡുകളുണ്ടെന്നു പറഞ്ഞിരുന്നു. സമ്മതിക്കുകയാണെങ്കിൽ കുറച്ചു പാട്ടു കേൾക്കാം എന്നു കരുതി. ബെല്ലിന്റെ സ്വിച്ചൊന്നും കണ്ടില്ല. അയാൾ വാതിൽക്കൽ മുട്ടി. വാതിൽ തുറന്നത് ചാറ്റർജിയായിരുന്നു. വെറുതെ വന്നതാണെന്നും, അയാളുടെ ഗാനശേഖരം ഒന്ന് കാണണമെന്നും പറഞ്ഞേപ്പാൾ അയാൾ പറഞ്ഞു. ‘വരൂ.’ പക്ഷേ അയാൾ അസ്വസ്ഥനായിരുന്നു.\nഅതിനിടയ്ക്ക് ബെഡ്‌റൂമിന്റെ തുറന്നിട്ട വാതിലിലൂടെ ഒരു ചെറുപ്പക്കാരൻ നഗ്നനായി ഓടുന്നത് രമേശൻ കണ്ടു. കുളിമുറിയിലേയ്ക്കായിരിക്കും. താൻ ആ കാഴ്ച കണ്ടുവെന്ന് ചാറ്റർജി മനസ്സിലാക്കിയിരുന്നില്ല. എന്തായാലും തല്ക്കാലം ഒരു അധികപ്പറ്റാണെന്നു മനസ്സിലാക്കിയ രമേശൻ പിന്നീട് വരാമെന്നു ഭംഗിവാക്കു പറഞ്ഞ് ഒഴിവായി. ചാറ്റർജി ഉടനെ അതു സമ്മതിക്കുകയും ചെയ്തു.\nെൈവകുന്നേരം ഫ്രാങ്കിനെ കണ്ടു. കഴിഞ്ഞ നാലഞ്ചു ദിവസമായി അയാൾ എവിടെയായിരുന്നു എന്നാലോചിക്കുകയായിരുന്നു രമേശൻ. സാധാരണ എവിടെയെങ്കിലും ഒരിടത്ത് കാണാറുള്ളതാണ്. അയാൾ ബെന്റിങ്ക് സ്റ്റ്രീറ്റിന്റെ ഒരു ഭാഗമായി മാറിയിരിക്കുന്നു. ഒരു ഇലക്ട്രിക് പോസ്റ്റു പോലെയോ, ട്രാഫിക് ഐലന്റു പോലെയോ അയാളുടെ അഭാവം ശ്രദ്ധിക്കപ്പെടുന്നു. രമേശനെ കണ്ട ഉടനെ അയാൾ തന്റെ കൗബോയ് തൊപ്പി ഉയർത്തി വീശി, അരയിലെ ബെൽട്ടിൽനിന്ന് അദൃശ്യമായ തോക്കെടുത്ത് ചുഴറ്റി, തിരിച്ചുവച്ചു.\nഎവിടെയായിരുന്നു ഇത്ര ദിവസം?’\nരമേശന് പെട്ടെന്ന് ആശയക്കുഴപ്പമുണ്ടായി. പിന്നെ ഓർമ്മ വന്നു. ബംഗാളികൾ ജയിലിനെ ശ്വശുരഗൃഹമെന്നാണ് പറയുക.\n‘എന്തു പറ്റാൻ? എന്റെ തൊഴിലിന്റെ മേന്മ വച്ചു നോക്കിയാൽ ഞാൻ ജയിലിൽത്തന്നെ കഴിയേണ്ടവനാണ്. പക്ഷേ അവർക്ക് എന്നെ തീറ്റി പോറ്റാൻ കഴിയില്ല. അതുകൊണ്ട് പുറത്തുവിടുന്നു. ഈ സ്റ്റ്രീറ്റിൽ നടക്കുന്ന കാര്യങ്ങൾ പോലീസിന് അറിയാത്തതാണോ. അവർക്ക് അവരുടെ ഓഹരി കിട്ടുന്നു.\n‘ഇപ്പോൾ പിടിച്ചു കൊണ്ടുപോകാനുണ്ടായ പ്രകോപനം?’\n‘ഞാൻ വർക്‌ഷോപ്പിൽ പോവ്വാണ്.’\n‘അര മണിക്കൂർ ചെലവാക്കാമെങ്കിൽ എന്റെ ഒപ്പം വരൂ.’\nഎന്റെ സമ്മതമുണ്ടോ എന്നൊന്നും നോക്കാതെ അയാൾ നടന്നു. സാക്വി ബാർ എത്തിയപ്പോൾ അയാൾ നിരത്തു മുറിച്ചു കടക്കുമെന്നു കരുതി. ഇല്ല, അയാൾ നേരെ നടന്നു പോകുകയാണ്. അടുത്ത തിരിവിൽ അയാൾ വലത്തോട്ടു തിരിഞ്ഞു, പിന്നെ ഇടത്തോട്ട് ഒരു വീതി കുറഞ്ഞ ഗലിയിലേയ്ക്ക്. ഒരു പഴയ വീട്ടിനു മുമ്പിൽ അയാൾ നിന്നു. പാന്റ്‌സിന്റെ കീശയിൽ നിന്ന് ഒരു താക്കോലെടുത്ത് ചെമ്പു നിറത്തിലുള്ള പൂട്ടു തുറന്നു. പുരാതനമായ വാതിൽ മലർക്കെ തുറക്കപ്പെട്ടു.\n‘ദിസീസ് മൈ ഡെൻ!’\nഅയാൾ അകത്തു കടന്നു, തിരിഞ്ഞു നോക്കി, മടിച്ചു നിൽക്കുന്ന രമേശനോടു പറഞ്ഞു.\nരമേശൻ ഉള്ളിൽ കടന്നു. വളരെ പഴയ വീട്. മരത്തിന്റെ തട്ട്. തട്ടിൽനിന്ന് തൂങ്ങിക്കിടക്കുന്ന നീല ഷെയ്ഡുള്ള വിളക്ക്. അടർന്നു തുടങ്ങിയ ചുമരുകൾ. വർഷങ്ങളായി അവഗണനയിൽ പെട്ട ഒരു വീടാണതെന്ന് ഒറ്റ നോട്ടത്തിൽ മനസ്സിലാവും. തട്ടുകളും വാതിലുകളും വാർണീഷ് കണ്ട കാലം മറന്നുപോയിരിക്കുന്നു. രമേശന്റെ പകച്ചു നോട്ടം കണ്ടിട്ടാണെന്നു തോന്നുന്നു, ഫ്രാങ്ക് പറഞ്ഞു.\n‘ഇതാണെന്റെ വീട്. ഇവിടെയാണ് ഞാൻ ജനിച്ചത്, എന്റെ അമ്മ മരിച്ചത്, ഞാൻ കല്യാണം കഴിച്ചത്, എന്റെ ഭാര്യ മരിച്ചത്, എന്റെ മകൾ...’ അയാൾക്കു തുടരാനായില്ല. തൊപ്പിയെടുത്ത് ചുമരിലെ ആണിമേൽ തൂക്കിക്കൊണ്ട് അയാൾ പറഞ്ഞു. ‘ഞാനീ ഭൂമിക്ക് ഒരധികപ്പറ്റാണ്. എ മിസ്ഫിറ്റ്.’\nസിറ്റിങ് റൂം ഒരുമാതിരി വലുതാണ്. രമേശൻ നടന്നു നോക്കി. ഒരു മേശപ്പുറത്ത് ഗ്രാമഫോൺ, അതിനടുത്ത് അട്ടിയട്ടിയായി റെക്കോർഡുകൾ.\n‘നിങ്ങളുടെ അടുത്ത് നല്ലൊരു കലക്ഷനുണ്ടല്ലോ.’ റെക്കോർഡുകൾ എടുത്തുനോക്കിക്കൊണ്ട് രമേശൻ പറഞ്ഞു.\n‘ഉണ്ട്, പക്ഷേ ഞാനവയൊന്നും കേൾക്കാറില്ല.’\nഫ്രാങ്ക് എവിടെനിന്നോ രണ്ടു ഗ്ലാസ്സുകൾ എടുത്തുകൊണ്ടുവന്നു. ഫ്രിജ്ജിൽ നിന്ന് ഐസ് ട്രേ പുറത്തെടുത്തു. രമേശൻ പറഞ്ഞു.\n‘ഞാൻ കുടിക്കുന്നില്ല. ഞാൻ ഇതുവരെ കുടിച്ചിട്ടില്ല, ഇനി തുടങ്ങണമെന്നുമില്ല.’\nഅയാൾ ഒരു നിമിഷം കുപ്പിയുടെ അടപ്പും തുറന്നു പിടിച്ച് ആലോചിച്ചു. പിന്നെ തലയാട്ടി.\n‘ശരിയാണ്. പക്ഷേ ഞാൻ അല്പം കുടിക്കുന്നതുകൊണ്ട് വിഷമമില്ലല്ലോ?’\n‘ഏയ്, കാരി ഓൺ.’ രമേശൻ ഓരോ റെക്കോർഡുകളും എടുത്തു പരിശോധിക്കുകയാണ്. നല്ല കലക്ഷൻ.\n‘ഞാൻ ഒന്നോ രണ്ടോ പാട്ടുകൾ വെച്ചോട്ടെ?’ രമേശൻ ചോദിച്ചു.\n‘അത് ഏതു പാട്ടാണെന്നതിനെ ആശ്രയിച്ചിരിക്കും.’\n‘ദീസ് ബൂട്ട്‌സ് ആർ മെയ്ഡ് ഫോർ വാക്കിൻ...’\n‘വാന്റാ ജാക്‌സൻ. ശരി കുഴപ്പമില്ല. എനിക്ക് അടുത്ത കാലത്തായി ചില പാട്ടുകളോട് അലർജ്ജിയാണ്. സിനാത്രയുടെ ഏഞ്ചൽ ഐസ്, ഡീൻ മാർട്ടിന്റെ ബട്ടർകപ്പ്, അങ്ങിനെ ചിലവ.’\nവാന്റാ ജാക്‌സൺ പാടാൻ തുടങ്ങി. പെട്ടെന്ന് അയാൾക്ക് പാട്ടു കേൾക്കാനുള്ള താല്പര്യം നശിച്ചു. ഫ്രാങ്ക് തന്നെ വിളിച്ചു കൊണ്ടുവന്നത് പാട്ടുകൾ കേൾപ്പിക്കാനായിരിക്കില്ല. അയാളുടെ കഥ മുഴുമിച്ചില്ലെന്ന് ഓർത്തപ്പോൾ രമേശൻ പറഞ്ഞു.\n‘നിങ്ങൾ നിങ്ങളുടെ കുട്ടിക്കാലത്തെപ്പറ്റി പറയുകയായിരുന്നു...’\n‘അതെയതെ...’ അയാളും എങ്ങിനെ തുടങ്ങണമെന്നറിയാതെ ഇരിക്കുകയായിരുന്നു. ഗ്ലാസ്സിലെ ദ്രാവകം ഒറ്റയിറക്കിന് അകത്താക്കി അയാൾ വീണ്ടും ഒഴിച്ചു.\n‘ഞാൻ എവിടെയാണ് നിർത്തിയത്? യെസ്സെസ് ഐ റിമെമ്പർ... ഞാൻ അമ്മയുടെ മണം ഇഷ്ടപ്പെട്ടില്ല. ശരിയാണ് ഞാനവിടെയാണ് നിർത്തിയത്. നമ്മൾ ബാറിലിരുന്ന് സംസാരിക്കുകയായിരുന്നു. എനിക്ക് മറ്റേതോ മണം അനുഭവപ്പെട്ടു. അത് എന്തൊക്കെയോ സംശയങ്ങൾ എന്നിലുണർത്തി. അപ്പോഴേയ്ക്ക് എനിക്ക് വയസ്സ് എട്ടോ പത്തോ ആയിട്ടുണ്ടാകണം. തെരുവുകളിൽ അമ്മ വരുന്നതും പ്രതീക്ഷിച്ചു നടക്കുമ്പോൾ പല വിചിത്രമായ കാഴ്ചകളും കാണാറുണ്ട്. അർദ്ധനഗ്നകളായ സ്ത്രീകൾ നിഴലിൽ ഒളിച്ചു നിൽക്കുന്നത്. പുരുഷന്മാർ അടുത്തു ചെല്ലുമ്പോൾ അവർ മാറിൽ നിന്ന് ഉള്ള വസ്ത്രങ്ങളും കൂടി മാറ്റിക്കാണിക്കുന്നു. ചിലപ്പോൾ പുരുഷന്മാർ അവരുടെ ഒപ്പം കെട്ടിടത്തിന്റെ മറവിലേയ്ക്കു ഊളിയിടുന്നു. ആദ്യമൊന്നും എനിക്കതിന്റെ അർത്ഥം മനസ്സിലായിരുന്നില്ല. പിന്നെ സാവധാനത്തിൽ എല്ലാം മനസ്സിലായിത്തുടങ്ങി. വളരെ സങ്കടകരമായ ഒരു കാര്യമാണ് ഞാൻ മുമ്പിൽ കാണുന്നതെന്നു മനസ്സിലായി. പക്ഷേ അപ്പോഴും എന്റെ അമ്മ അങ്ങിനെയൊരു കാര്യമാണ് ചെയ്യുന്നെതന്ന് ഓർത്തിരുന്നില്ല.\n‘സിഗററ്റു മണക്കുന്നു എന്നു പറഞ്ഞപ്പോൾ അമ്മ കുറേ നേരം എന്നെ നോക്കിയിരുന്നു. പിന്നെ എന്നെ കെട്ടിപ്പിടിച്ച് കരയാൻ തുടങ്ങി. എനിക്കും കരച്ചിൽ വന്നു. അപ്പോഴും ഒരു വേശ്യയുടെ ജീവിതത്തെപ്പറ്റി എനിക്കൊന്നും അറിയില്ലായിരുന്നു. പിെന്ന ക്രമേണ എല്ലാം സാധാരണ മട്ടായി. അമ്മയുടെ ജോലിയായി ഞാൻ അതിനെ കണക്കാക്കി. എനിക്കാവശ്യമുള്ള കാര്യങ്ങളെല്ലാം നടന്നുകിട്ടി. നല്ല ഭക്ഷണം, നല്ല വസ്ത്രങ്ങൾ, തിളങ്ങുന്ന ഒരു സൈക്കിൾ. ഞാൻ സ്‌കൂളിൽ പോയിത്തുടങ്ങി. ഏകദേശം രണ്ടു കൊല്ലം. ഒരു ദിവസം ഒപ്പം പഠിക്കുന്ന ഒരുത്തൻ എന്റെ അമ്മയെപ്പറ്റി എന്തോ മോശമായി പറഞ്ഞപ്പോൾ ഞാനവന്റെ മുഖത്തിടിച്ച് ഇറങ്ങിപ്പോന്നു. അതോടെ പഠിത്തം മതിയാക്കി. പക്ഷേ ഞാൻ തെരുവിലിറങ്ങിയില്ല. പാരമ്പര്യത്തിന്റെ ഏതോ അംശം എന്നെ അതിൽനിന്നു വിലക്കി. അമ്മ ഒരു ഗ്രാമഫോൺ മേടിച്ചിരുന്നു. ഞാൻ മിക്ക സമയവും പാട്ടു കേട്ടിരുന്നു. അല്ലാത്ത സമയം ഒരു പഴയ ബുക്‌കേസിൽ ഉണ്ടായിരുന്ന പുസ്തകങ്ങൾ വായിക്കാൻ ശ്രമിച്ചു. ഡിക്കൻസിന്റെ ടെയ്ൽ ഓ്ഫ ടൂ സിറ്റീസ്, ഒലിവർ ട്വിസ്റ്റ്. അങ്ങിനെ അല്പം വായനയും ഉണ്ടായി.\n‘പെട്ടെന്നാണ് എല്ലാം തകിടം മറിഞ്ഞത്. അമ്മയ്ക്ക് അസുഖമായി. എന്താണ് അസുഖമെന്ന് എനിക്ക് ഇപ്പോഴും അറിയില്ല. കടുത്ത നെഞ്ചുവേദനയായിരുന്നു. അമ്മ വേദനകൊണ്ട് പുളഞ്ഞിരുന്നത് എനിക്ക് ഇപ്പോഴും ഓർമ്മയുണ്ട്. ഞാൻ മനസ്സിലാക്കിയിടത്തോടം അത് കാൻസറാവാനാണ് സാധ്യത. അമ്മ വീട്ടിലിരുപ്പായി. ചില ദിവസങ്ങളിൽ പുറത്തിറങ്ങും, അന്ന് ക്ഷീണിച്ച് അവശയായി തിരിച്ചുവരും. പിന്നെപ്പിന്നെ വേദന സഹിക്കവയ്യാതായി. വീട്ടിൽ ഭക്ഷണം ഉണ്ടാക്കാതായി. ഭക്ഷണം ഉണ്ടാക്കാനുള്ള സാധനങ്ങളൊന്നും ഇല്ല. വാങ്ങാൻ പണമില്ല. വിശപ്പ്, അതികഠിനമായ വിശപ്പ്. അമ്മയ്ക്ക് ഒരിക്കലും വിശപ്പ് സഹിക്കാൻ കഴിഞ്ഞിരുന്നില്ല. എന്നോട് എവിടെനിന്നെങ്കിലും ഭക്ഷണം കൊണ്ടുവരാൻ പറയും. എനിക്ക് എവിടെനിന്ന് കിട്ടാനാണ്. ബേക്കറികളുടെ മുമ്പിൽ ചെന്ന് ഞാൻ ഇരക്കും. അവർ എന്നെ ആട്ടിയോടിക്കും. ഹോട്ടലുകാരും എന്നെ ആട്ടിയോടിച്ചു. കക്കാനുള്ള ഒന്നു രണ്ടു ശ്രമങ്ങൾ പാളിപ്പോയി. ഒരിക്കൽ ബേക്കറിയിൽ നിന്ന് ബൺ കട്ടതിന് എനിക്ക് വല്ലാതെ മർദ്ദനമേറ്റു. ഞാനൊരു പതിനാലു വയസ്സുകാരനാണ്. തെരുവിൽ വളരാത്തതിന് ഞാൻ എന്നെത്തന്നെ ശപിച്ചു. ഇപ്പോൾ അമ്മയുടെ വേദനയും വിശപ്പും കണ്ട്, ഒന്നും ചെയ്യാനാവാതെ കരയാൻ മാത്രം കഴിയുന്നു.\n‘അമ്മയ്ക്ക് അസുഖം വല്ലാതെ കൂടി. വിശപ്പുകൊണ്ട് അമ്മ നിലവിളിച്ചു. പുറത്തുപോയി ആരെയെങ്കിലും കൊണ്ടുവരാൻ എന്നോട് ആവശ്യപ്പെട്ടു. അങ്ങിനെ പതിനാലു വയസ്സുള്ള കൂട്ടിക്കൊടുപ്പുകാരൻ ജനിച്ചു. സന്ധ്യയുടെ നിഴലിൽ ഞാൻ പരുങ്ങിനിന്ന് ആൾക്കാരെ തോണ്ടിവിളിച്ചു. ഞാൻ ആരെയെങ്കിലും കൂട്ടി വരുമ്പോഴേയ്ക്കും അമ്മ എഴുന്നേറ്റ് ക്രീമും പൗഡറുമിട്ട് മുഖത്തിന്റെ കരുവാളിപ്പു മറച്ചു വയ്ക്കും. പലരും അമ്മയെ കണ്ട ഉടനെ സ്ഥലം വിടും. സുഖമില്ലാതെ, പ്രേതം പോലെ തോന്നിക്കുന്ന അമ്മയെ ആർക്കാണ് വേണ്ടത്? അവസാനം ഒരു കിഴവനെ കിട്ടി. അയാൾ വന്ന് അമ്മയെ വല്ലാതെ ഉപദ്രവിച്ചു എന്നു തോന്നുന്നു. അമ്മയുടെ വേദനകൊണ്ടുള്ള വാവിട്ടുകരച്ചിൽ ഞാൻ കേട്ടു. അയാൾ ഒന്നും കൊടുക്കാതെ ഓടിപ്പോയി.\n‘ഞാൻ ഒരു പെൺകുട്ടിയായിരുന്നെങ്കിൽ എങ്ങിനെയെങ്കിലും അമ്മയ്ക്ക് ഭക്ഷണം കൊടുത്തേെന എന്ന് അമ്മ പറഞ്ഞു. അമ്മ എന്നെ ശപിക്കുകയാണ്. ഞാൻ പുറത്തിറങ്ങി. എന്താണ് ചെയ്യേണ്ടതെന്ന് എനിക്കറിയാമായിരുന്നു. വർഷങ്ങൾക്കു മുമ്പ് ഒരാൾ ഐസ്‌ക്രീം തരാമെന്നു പ്രലോഭിപ്പിച്ച് എന്നെ കൊണ്ടുപോയ കാര്യം പറഞ്ഞില്ലെ? അയാൾ പിന്നീടും തരം കിട്ടുമ്പോൾ എന്നെ പിടിച്ചുവച്ച് ഉമ്മ വയ്ക്കാറുണ്ട്. ഓരോ പ്രാവശ്യവും ഞാൻ കുതറി രക്ഷപ്പെടുകയാണ് പതിവ്. ഞാൻ അയാളുടെ വീട്ടിൽ ചെന്നു. അയാൾക്ക് വളരെ സന്തോഷമായി. ക്ഷമയില്ലാതെ അയാൾ എന്നെ കരവലയത്തിലാക്കി. ഞാൻ കുതറി ഓടുന്നില്ലെന്നത് അയാളെ അദ്ഭുതപ്പെടുത്തിയിട്ടുണ്ടാകണം. അയാൾ എന്നെ നഗ്നനാക്കി.\n‘വേദന, അസഹനീയമായ വേദന. അതും സഹിച്ച് ഞാൻ അനങ്ങാതെ നിന്നു. അന്ന് ആ തെരുവിൽ ഒരു പുരുഷവേശ്യയുടെ താരോദയമായിരുന്നു. അന്നു ഞാൻ അമ്മയ്ക്ക് റെസ്റ്റോറണ്ടിൽ നിന്ന് നല്ല ഭക്ഷണം വാങ്ങിക്കൊടുത്തു. അത് ആർത്തിപിടിച്ച് കഴിക്കുമ്പോഴാണ് അമ്മ കണ്ടത്, എന്റെ ട്രൗസറിന്റെ പിന്നിൽ ചോര. അമ്മ കരയാൻ തുടങ്ങി. അമ്മയുടെ കണ്ണിൽനിന്ന് ഉതിർന്നു വീണ ആ ജലം, ഞാനത് ഒരിക്കലും മറക്കില്ല. അമ്മ പിന്നെ അധികകാലം ഇരുന്നില്ല.\nഫ്രാങ്ക് നിർത്തി. അയാൾ ഒറ്റ ശ്വാസത്തിൽ സംസാരിക്കുകയായിരുന്നു. രമേശനാകട്ടെ ഇടപെടാൻ മടിയായി ഇരിക്കുകയാണ്. അയാൾക്ക് പോകേണ്ട സമയമായി. ഇന്ന് വർക്‌ഷോപ്പിൽ പോകാൻ പറ്റിയില്ല. വീട്ടിലെത്താനെങ്കിലും വൈകരുതെന്നുണ്ട്. അയാൾ എഴുന്നേറ്റു.\n‘നിനക്ക് ഒരു ദിവസത്തേയ്ക്കുള്ളതായില്ലേ?’ ഫ്രാങ്ക് ഇരുന്നുകൊണ്ട് ചോദിച്ചു.\nഒരു ദിവസത്തേയ്‌ക്കോ? ജീവിതകാലം മുഴുവൻ വേട്ടയാടിക്കൊണ്ടിരിക്കും ഈ കഥ. എന്തു കഥ!\nതുറന്നു വച്ച റെക്കോഡ് പ്ലെയർ അടച്ചുവച്ച് രമേശൻ പുറത്തു കടന്നു. സമയം എട്ടരയായിരിക്കുന്നു. വേഗം പോയാൽ സ്വാമിയുടെ ഊണു കഴിക്കാം. ഇല്ലെങ്കിൽ പട്ടിണി തന്നെ. മാസാവസാനമായിരിക്കുന്നു. ശമ്പളം കിട്ടാൻ ഇനിയും അഞ്ചു ദിവസമുണ്ട്. ഉള്ള പണംകൊണ്ട് എങ്ങിനെയെങ്കിലും ഉന്തിനീക്കണം. അയാൾ ഓടിെക്കാണ്ടിരിക്കുന്ന ഒരു ട്രാമിൽ പൊത്തിപ്പിടിച്ചു കയറി.\nRetrieved from "http://ml.sayahna.org/index.php?title=തടാകതീരത്ത്:_പതിനൊന്ന്&oldid=8524"


Emalayalee.com - ന്യൂയോര്‍ക്ക് മേയര് പിന്മാറി, ടെക്‌സസില് ബൈഡനും ഒറൗര്‍കെയും മുന്നില് (ഏബ്രഹാം തോമസ്)\nnamukku chuttum. 21-Sep-2019 ഏബ്രഹാം തോമസ്\nnamukku chuttum. 21-Sep-2019\nന്യൂയോര്‍ക്ക് : മേയര് ഡെമോക്രാറ്റിക് പാര്‍ട്ടിയുടെ പ്രസിഡന്റ് സ്ഥാനാര്‍ത്ഥിയാവാനുള്ള ശ്രമത്തില് നിന്ന് പിന്മാറുന്നതായി അറിയിച്ചു. മേയര് ഡി ബഌസിയോ തന്റെ എല്ലാം മത്സരത്തിന് വേണ്ടി നല്‍കിയതായി അറിയിച്ചു. എന്നാല് ഇപ്പോള് എന്റെ സമയമല്ല. ഞാന് പ്രസിഡന്‍ഷ്യല് കാമ്പെയിന് അവസാനിപ്പിക്കുകയാണ്. മേയര് എംഎസ് എന്‍ബിസിയുടെ മോണിംഗ് ജോ അഭിമുഖത്തില് പറഞ്ഞു.\nജോലി ചെയ്യുന്ന ജനങ്ങള്‍ക്ക് വേണ്ടി ഞാന് തുടര്‍ന്നും സംസാരിക്കും. എന്റെ പ്രചരണ സമയത്ത് പരിചയപ്പെട്ട സജീവ പ്രവര്‍ത്തകരോടൊപ്പം തോളോട് തോള് ചേര്‍ന്ന് ഞാന് പ്രവര്‍ത്തിക്കും. ഇവരായിരിക്കും ഈ രാജ്യത്തെ പണിയെടുക്കുന്ന ജനങ്ങളുടെ അവകാശങ്ങളും, ആനുകൂല്യങ്ങളും നേടിയെടുക്കുക.\nമേയറുടെ കാലാവധി അവസാനിക്കുവാന് ഇനി 27 മാസം കൂടിയുണ്ട്. സിറ്റി ഹാളിലെ ഓഫീസില് മുഴുവന് സമയവും ഇനി മേയര് ഭവരഹിതരുടെയും പോലീസുകാരുടെ കൂട്ട ആത്മഹത്യയും സ്‌ക്കൂള് വിദ്യാര്‍ത്ഥികളെ വേര്‍പിരിക്കുന്നതും ട്രാഫിക്ക് ഊരാക്കുടുക്കുകള് സൈക്കിള് സവാരിക്കാരുടെ മരണം, പൊതു പാര്‍പ്പിട വ്യവസ്ഥയുടെ തകര്‍ച്ച തുടങ്ങിയവയുടെയും പ്രശ്‌നങ്ങള് പരിഹരിക്കുവാന് ശ്രമിക്കും.\nഡിബ്ലാസിയോ പ്രചരണവുമായി അയോവയില് തിരക്കിലായപ്പോള് ന്യൂയോര്‍ക്കിലെ മല്‍ഹാട്ടനില് പവര് ഔട്ടേജുമൂലം കൂരിരുട്ടായി. ഇലക്ട്രിസിറ്റി ബന്ധം പുനഃസ്ഥാപിച്ച് മണിക്കൂറുകള്‍ക്ക് ശേഷമാണ് മേയര് ഫൈവ് ബറോസില് തിരിച്ചെത്തിയത്. മെയ്മാസത്തിലാണ് ഡിബ്ലാസിയോ തിരഞ്ഞെടുപ്പ് പ്രചരണം ആരംഭിച്ചത്. ആമാസം മൊത്തം 91.5 മണിക്കൂര് (പ്രതിദിനം 4.1 മണിക്കൂര്) മാത്രമാണ് ഔദ്യോഗിക ജോലി ചെയ്തതെന്ന് ദ ഡെയ്‌ലി ന്യൂസ് പത്രാധിപസംഘം വിലയിരുത്തി.\nഡിബ്ലാസിയോയുടെ പിന്‍മാറ്റം പ്രസിഡന്റ് ഡോണള്‍ഡ് ട്രമ്പ് പരിഹസിച്ചു. ഡിബ്ലാസിയോ പ്രസിഡന്‍ഷ്യല് കാമ്പെയിന് അവസാനിപ്പിച്ച് തിരികെ വീട്ടിലെത്തുന്നതില് ന്യൂയോര്‍ക്കുകാര് ശ്യൂന്യമാക്കപ്പെട്ടിരിക്കുകയാണെന്ന് ട്രമ്പ് കളിയാക്കി.\nടെക്‌സസ് ടൈലറിലെ യൂണിവേഴ്‌സിറ്റി ഓഫ് ടെക്‌സസ് സെന്റര് ഫോര് ഓപ്പണ് റിസര്‍ച്ച് നടത്തിയ ഗ്യാലപ് പോളില് ഡെമോക്രാറ്റഇക് സ്ഥാനാര്‍ത്ഥികളില് മുന് വൈസ് പ്രസിഡന്റ് ജോ ബൈഡന് ഇപ്പോഴും ടെക്‌സില് ഒന്നാം സ്ഥാനത്ത് തുടരുകയാണെന്ന കണ്ടെത്തി. ബൈഡന്-26%, ബീറ്റോ ഒറൗര്‍കെ- 19.9%, ബേണി സാന്‍ഡേഴ്‌സ്-17%, എലിസബെത്ത് വാറന്-11.1%, കോറിബുക്കര്-5.9%, കമല ഹാരിസ്-5.4%, ജൂലിയന് കാസ്‌ട്രോ-4%, പീറ്റ് ബട്ടിജീജ്-3.2%, സ്റ്റീവ് ബുള്ളക്കും മൈക്കല് ബെന്നറും 1% വീതം എന്നിങ്ങനെ ജനപ്രീതി പങ്കിട്ടു. കോറി ബുക്കറുടെ മുന്നേറ്റവും കാസ്‌ട്രോയുടെ താഴ്ചയും ശ്രദ്ധേയമാണ്.\nനിങ്ങളുടെ പിന്നാലെ എത്തി തോക്കുകള് പിടിച്ചു വാങ്ങും എന്ന ഒറൗര്‍കെയുമായി വാക്‌പോര് തുടരുകയാണ്. എന്നാല് ടെക്‌സസിലെ ജനങ്ങള് തങ്ങളുടെ തോക്കുകള് നല്‍കാന് തയ്യാറാല്ല എന്നാണ് പ്രതികരിച്ചത്. 59% ഒറൗര്‍കെയുടെ നിര്‍ദ്ദേശത്തിന് എതിരാണ്.\nട്രമ്പിനെ അപേക്ഷിച്ച് ടെക്‌സസില് ബൈഡനും ഒറൗര്‍കെയും ജനപിന്തുണയില് മുന്നിലാണ്. ബൈഡന് 39.6% ലഭിച്ചപ്പോള് ട്രമ്പിന് 38% മേ ലഭിച്ചുള്ളൂ. ഒറൗര്‍കെയുടെ നില ഇതിലും മെച്ചമാണ്. ട്രമ്പിനെതിരെ മത്സരിക്കുന്നത് ഒറൗര്‍കെയാണെങ്കില് ട്രമ്പിന് 39.7% പിന്തുണ ലഭിക്കുമ്പോള് ഒറൗര്‍കെയ്ക്ക് 42% പിന്തുണ ലഭിക്കും. എന്നാല് വിവരങ്ങളില് 2.8% ഏറ്റക്കുറച്ചിലുകള് ഉണ്ടാകാമെന്ന് വിവരം ശേഖരിച്ചവര് പറയുന്നു. അപ്പോള് മത്സരങ്ങള് പ്രവചനാതീതമാണ്. 59% ടെക്‌സസുകാരും ഇപ്പോഴുള്ള തങ്ങളുടെ തോക്കുകള് ഗവണ്‍മെന്റിന് നല്‍കാന് തയ്യാറാല്ല.\nബേണി സാന്‍ഡേഴ്‌സിനും എലിസബെത്ത് വാറനും ലഭിച്ച പിന്തുണ ട്രമ്പിനേക്കാള് യഥാക്രമം രണ്ട്, മൂന്ന് ശതമാനം കുറവാണ്.


താന് നിരപരാധി, തെറ്റ് ചെയ്തിട്ടില്ലെന്ന് ഗൺമാൻ; ആത്മഹത്യയ്ക്ക് ശ്രമിച്ച ജയഘോഷ് ബ്ലേഡ് വിഴുങ്ങിയെന്ന് പൊലീസ് | UAE Consular Generals gunman Jayaghosh found with injuries\nനിരപരാധിയെന്ന് ഗൺമാൻ; ആത്മഹത്യയ്ക്ക് ശ്രമിച്ച ജയഘോഷ് ബ്ലേഡ് വിഴുങ്ങിയെന്ന് പൊലീസ്\nThiruvananthapuram, First Published 17, Jul 2020, 2:04 PM\nകയ്യില് കരുതിയ ബ്ലേഡ് ഉപയോഗിച്ച് ജയഘോഷ് ഇടത് കൈത്തണ്ട മുറിച്ചെന്നാണ് പൊലീസ് പറയുന്നത്. ഇയാള് ബ്ലേഡ് വിഴുങ്ങിയെന്നും പൊലീസ് പറഞ്ഞു.\nതിരുവനന്തപുരം: താന് നിരപരാധിയാണെന്നും തെറ്റ് ചെയ്തിട്ടില്ലെന്നും യുഎഇ കോൺസുൽ ജനറലിന്‍റെ ഗൺമാൻ ജയഘോഷ്. സ്വർണക്കടത്ത് കേസില് അന്വേഷണം നടക്കുന്നതിനെടെ കാണാതായ ജയഘോഷിനെ അല്‍പ സമയം മുമ്പാണ് കണ്ടെത്തിയത്. കയ്യിൽ മുറിവേറ്റ നിലയിലാണ് ഗൺമാനെ കണ്ടെത്തിയത്. ഇയാള് ആത്മഹത്യയ്ക്ക് ശ്രമിച്ചുവെന്ന് പൊലീസ് പറയുന്നു. അവശനിലയില് കണ്ടെത്തിയ ജയഘോഷിനെ സ്വകാര്യ ആശുപത്രിയിലേക്കാണ് മാറ്റി.\nകയ്യില് കരുതിയ ബ്ലേഡ് ഉപയോഗിച്ച് ജയഘോഷ് ഇടത് കൈത്തണ്ട മുറിച്ചെന്നാണ് പൊലീസ് പറയുന്നത്. ഇയാള് ബ്ലേഡ് വിഴുങ്ങിയെന്നും പൊലീസ് പറഞ്ഞു. താന് നിരപരാധിയാണെന്നും തെറ്റ് ചെയ്തിട്ടില്ലെന്നും ജയഘോഷ് മാധ്യമങ്ങളോട് വിളിച്ച് പറഞ്ഞു. കയ്യിലെ മുറിവ് ഗുരുതരമല്ലെന്ന് പ്രാഥമിക നിഗമനം. മുറിവിന് ആഴമുണ്ടെങ്കിൽ ശസ്ത്രക്രിയ വേണ്ടി വരും. ബ്ലഡ് വിഴുങ്ങിയിട്ടുണ്ടോയെന്ന് പരിശോധിച്ച ശേഷം പറയാമെന്ന് ആശുപത്രി അധികൃതർ അറിയിച്ചു. ജയഘോഷിനെ റാപ്പിഡ് ടെസ്റ്റിന് വിധേയമാക്കുമെന്നും അധികൃതർ പറഞ്ഞു. തുടര്‍ന്ന് ജയഘോഷിന്‍റെ മൊഴിയെടുക്കും. മജിസ്ട്രേട്ടായിരിക്കും മൊഴി രേഖപ്പെടുത്തുക.\nതിരുവനന്തപുരം എ ആർ ക്യാമ്പിലെ ഉദ്യോഗസ്ഥനായ ജയഘോഷ് മൂന്ന് വർഷമായി യു എ ഇ കോൺസുലേറ്റിലാണ് ജോലി ചെയ്യുന്നത്. സ്വർണക്കടത്ത് കേസ് പ്രതികളായ സ്വപ്‍നയുമായും സരിത്തുമായും ഇയാള് ഫോണിൽ ബന്ധപ്പെട്ടതിന്‍റെ തെളിവുകളും അന്വേഷണ സംഘത്തിന് ലഭിച്ചിരുന്നു. മുമ്പ് തിരുവനന്തപുരം വിമാനത്താവളത്തിലെ എമിഗ്രേഷൻ കൗണ്ടറിലും ജോലി ചെയ്തിട്ടുള്ള ഘോഷിന് ചിലരിൽ നിന്ന് ഭീഷണി ഉണ്ടായിരുന്നതായി ബന്ധുക്കൾ ആരോപിച്ചു. അന്വേഷണം ശക്തമാകുന്നതിനിടെ തുമ്പയിലെ ഭാര്യവീട്ടിൽ നിന്ന് ഇന്നലെ മുതലാണ് ജയഘോഷിനെ കാണാതായത്. സ്വര്‍ണ്ണക്കടത്തുമായി ബന്ധപ്പെട്ട് എന്‍ഐഎയും കസ്റ്റംസും ചോദ്യം ചെയ്യുമെന്ന ഭയം ജയഘോഷിന് ഉണ്ടായിരുന്നു.


ചിത്ര പാടാന് വന്നിടത്ത് നിന്ന് ട്യൂണ് ഇട്ടു, വരികള് പറഞ്ഞുകൊടുത്തത് ചിത്ര എഴുതി; ബാലേട്ടനിലെ ഗാനം പിറന്നതിനെ കുറിച്ച് ഗിരീഷ് പുത്തഞ്ചേരിയുടെ വൈറല് വീഡിയോ | DoolNews\nചിത്ര പാടാന് വന്നിടത്ത് നിന്ന് ട്യൂണ് ഇട്ടു, വരികള് പറഞ്ഞുകൊടുത്തത് ചിത്ര എഴുതി; ബാലേട്ടനിലെ ഗാനം പിറന്നതിനെ കുറിച്ച് ഗിരീഷ് പുത്തഞ്ചേരിയുടെ വൈറല് വീഡിയോ\nTuesday, 15th September 2020, 5:39 pm\nകൊച്ചി: മലയാളികളുടെ മനസിലെ മായാത്ത നോവാണ് ഗിരീഷ് പുത്തഞ്ചേരി. അദ്ദേഹത്തിന്റെ നിരവധി ഗാനങ്ങളും കവിതകളും മലയാളികളുടെ നിത്യജീവിതത്തിന്റെ ഭാഗമാണ്.\nഅദ്ദേഹത്തിന്റെ പഴയ ഒരു അഭിമുഖം ഇപ്പോള് വീണ്ടും സോഷ്യല് മീഡിയയില് വൈറലായിരിക്കുകയാണ്. വി.എം വിനു സംവിധാനം ചെയ്ത മോഹന്‍ലാല് സിനിമ ബാലേട്ടനിലെ ഇന്നലെ എന്റെ നെഞ്ചിലെ എന്ന ഗാനം പിറന്നതിനെ കുറിച്ചാണ് അഭിമുഖത്തില് പറയുന്നത്.\nനടന് സിദ്ദീഖ് അവതാരകനായ പരിപാടിയില് ഗിരീഷ് പുത്തഞ്ചേരിയും എം.ജയചന്ദ്രനുമായിരുന്നു അതിഥികള്. സിനിമയില് നിന്ന് ഒഴിവാക്കാനിരുന്ന ഗാനമായിരുന്നു ഇതെന്നും ഗിരീഷ് പുത്തഞ്ചേരി വീഡിയോയില് പറയുന്നുണ്ട്.\nഅവസാന നിമിഷം ഗായിക കെ.എസ് ചിത്ര പാടാന് വന്നിടത്ത് നിന്ന് ട്യൂണ് മാറ്റി അപ്പോള് തന്നെ വരികള് പറഞ്ഞുകൊടുത്ത ഗാനമാണിതെന്നും ഗിരീഷ് പുത്തഞ്ചേരി പറയുന്നുണ്ട്.\nപാട്ട് എഴുതിയെടുത്തത് ചിത്രയാണെന്നും ഹാര്‍മോണയമോ മറ്റോ ഇല്ലാതെ ട്യൂണ് പറഞ്ഞു കൊടുക്കുകയും അപ്പോള് തന്നെ വരികള് പറഞ്ഞുകൊടുക്കുകയുമായിരുന്നെന്നും ഗിരീഷ് പറയുന്നു.\nപാട്ട് പിറന്നതിനെ കുറിച്ച് ഗിരീഷ് പറയുന്നത് ഇങ്ങനെയാണ്\nബാലേട്ടന് വേണ്ടി വി.എം വിനു അച്ഛന് മരിച്ച സമയത്തേക്ക് വേണ്ടി ഒരു ഗാനം എഴുതാന് പറഞ്ഞു. കുട്ടന് (എം.ജയചന്ദ്രന്) ട്യൂണിട്ടു ഞാന് എഴുതി, സന്തോഷത്തോടെ അന്ന് പിരിഞ്ഞു. ഞാന് കോഴിക്കോടേക്കും വി.എം വിനുവും സംഘവും പാട്ടിന്റെ റെക്കോര്‍ഡിംഗിനായി ചെന്നൈയിലേക്കും പോയി.\nഒരാഴ്ച കഴിഞ്ഞ് മറ്റൊരു പാട്ടിന്റെ രചനയ്ക്കായി ഞാന് ചെന്നൈയിലേക്ക് എത്തി. അവിടെ നിന്ന് വി.എം വിനു വിളിക്കുന്നു. പ്രശ്‌നമാണ് ഗിരിഷേ സെക്കന്റ് ഹാഫ് സിനിമയുടെ തിരക്കഥ ഒന്ന് മാറ്റി എഴുതി കുറച്ച് ഫാസ്റ്റ് ആക്കി. ഈ സമയത്ത് ഈ ഗാനം വെച്ചാല് കുറച്ച് ലാഗ് വരും. പാട്ട് ചിത്രീകരിച്ചാല് ചിലപ്പോള് വെട്ടിമാറ്റേണ്ടി വരുമെന്നും വി.എം വിനു പറഞ്ഞു.\nവെട്ടിമാറ്റുക എന്ന് പറഞ്ഞാല് അങ്ങനെ സാധിക്കുന്ന ഒന്നാണോ കാരണം പണ ചിലവ് ഇല്ലെ സിനിമ ചിത്രീകരിക്കുന്നതിന് എന്നുംതാന് ചോദിച്ചെന്നും ഗിരീഷ് പറയുന്നു.\nതുടര്‍ന്ന് താന് സംഗീതസംവിധായകനെ വിളിച്ച് പുതിയ ഒരു ട്യൂണ് ഇടാന് പറയുകയും ഹാര്‍മോണിയവും ഒന്നുമില്ലാതെ കുട്ടന് അപ്പോള് തന്നെ ട്യൂണ് ഇടുകയും താന് വരികള് പറഞ്ഞുകൊടുക്കുകയും ചിത്ര അത് എഴുതി എടുക്കുകയും ചെയ്‌തെന്നും ഗിരീഷ് പുത്തഞ്ചേരി പറഞ്ഞു.\nContent Highlights: Gireesh Puthenchery’s viral video about Balettan Movie song Innale ente nejile


മധ്യപ്രദേശിലെ ആവേശപ്പോര് | Madhya Pradesh | Manorama News\n‘ചതിയന്മാർക്കെതിരെ വോട്ട് ചെയ്യൂ’, ഈ ‘ഐറ്റമൊക്കെ’ കയ്യിൽ വച്ചാ മതി: ആവേശപ്പോര്\nജനകീയം– ജാവേദ് പർവേശ് November 02, 2020 06:57 AM IST\nശിവരാജ് സിങ് ചൗഹാൻ, ജ്യോതിരാദിത്യ സിന്ധ്യ, കമൽനാഥ്\nമധ്യപ്രദേശിൽ 28 നിയമസഭാ മണ്ഡലങ്ങളിലേക്കുള്ള ഉപതിരഞ്ഞെടുപ്പിന്റെ പ്രചാരണം അവസാനിച്ചു. വോട്ടെടുപ്പ് നാളെ. ഭരണത്തിന്റെ കരുത്തുള്ള ബിജെപി മിന്നും ജയം സ്വപ്നം കാണുമ്പോൾ 28 സീറ്റും ജയിച്ച് ഭരണം തിരിച്ചുപിടിക്കാനുള്ള കഠിന പോരാട്ടത്തിലാണു കോൺഗ്രസ്\nമധ്യപ്രദേശിലെ 28 നിയമസഭാ മണ്ഡലങ്ങളിലേക്കുള്ള ഉപതിരഞ്ഞെടുപ്പ് നാളെ. ജ്യോതിരാദിത്യ സിന്ധ്യയെ പിന്തുണയ്ക്കുന്ന 22 എംഎൽഎമാർ രാജിവച്ചതിനെത്തുടർന്നാണ് കമൽനാഥ് സർക്കാർ നിലംപതിച്ചത്. പിന്നാലെ, ശിവരാജ് സിങ് ചൗഹാന്റെ നേതൃത്വത്തിൽ ബിജെപി സർക്കാർ രൂപീകരിച്ചു. തുടർന്ന്3എംഎൽഎമാർ കൂടി സിന്ധ്യയ്ക്കു പിന്തുണയുമായി രാജിവച്ചു.3എംഎൽഎമാർ (കോൺഗ്രസ് 2, ബിജെപി 1) അന്തരിച്ചു. അങ്ങനെയാണ് 28 സീറ്റുകളിലേക്ക് ഉപതിരഞ്ഞെടുപ്പു വേണ്ടിവന്നത്.\n230 അംഗ നിയമസഭയിൽ ഭൂരിപക്ഷത്തിനു വേണ്ടത് 116 സീറ്റാണ്. ബിജെപിക്കു നിലവിൽ 107 എംഎൽഎമാരുണ്ട്. കോൺഗ്രസിന് 88. ബിഎസ്പി 2, എസ്പി 1, സ്വതന്ത്രർ4എന്നിങ്ങനെയാണ് കക്ഷിനില. പത്താം തീയതിയാണു ഫലപ്രഖ്യാപനം.\nകോൺഗ്രസും ബിജെപിയും തമ്മിലുള്ള നേർക്കുനേർ പോരാട്ടം എന്നതിലുപരി, നേതാക്കൾ തമ്മിലുള്ള പോരു കൂടിയാകുന്നു മധ്യപ്രദേശ് ഉപതിരഞ്ഞെടുപ്പ്. കമൽനാഥും ജ്യോതിരാദിത്യ സിന്ധ്യയും ഇരുവശത്തും പട നയിക്കുമ്പോൾ പോരിനു വീര്യം കൂടുമല്ലോ.\nകൈ മറക്കാതെ സിന്ധ്യ; താമര മറന്ന് വോട്ട് അഭ്യര്‍ഥന: വിഡിയോ ഏറ്റെടുത്ത് കോണ്‍ഗ്രസ്\nഉപതിരഞ്ഞെടുപ്പു നടക്കുന്ന 28 മണ്ഡലങ്ങളിൽ ഒന്നൊഴികെ എല്ലാ സീറ്റിലും കഴിഞ്ഞ തിരഞ്ഞെടുപ്പിൽ വിജയിച്ചതു കോൺഗ്രസാണെങ്കിലും ഇപ്പോൾ കണക്കുകൾ ബിജെപിക്ക് അനുകൂലമാണ്. 107 എംഎൽഎമാരുള്ള ബിജെപിക്കു സ്വതന്ത്രരുടെ പിന്തുണ ലഭിച്ചാൽ, മത്സരം നടക്കുന്ന 28 സീറ്റുകളിൽ അഞ്ചെണ്ണം മാത്രം ജയിച്ചാലും ഭരണം തുടരാം.\nഎന്നാൽ, കോൺഗ്രസിന് 28ഉം ജയിച്ചാലേ 116 എന്ന ലക്ഷ്യത്തിലെത്താനാകൂ. 21 എണ്ണമെങ്കിലും ജയിച്ചാൽ മറ്റു കക്ഷികളെയും (ബിഎസ്പി, എസ്പി) സ്വതന്ത്രരെയും കൂട്ടി സർക്കാരുണ്ടാക്കാം. പക്ഷേ, പണം കൊണ്ടും അധികാരം കൊണ്ടും കരുത്തരായ ബിജെപിയെ പിന്തള്ളി സ്വതന്ത്രരുടെയും മറ്റും പിന്തുണ നേടുക അത്ര എളുപ്പമല്ല.\nഗ്വാളിയർ - ചമ്പൽ\nപോരാട്ടം നടക്കുന്ന 28 മണ്ഡലങ്ങളിൽ 16 എണ്ണം ഗ്വാളിയർ - ചമ്പൽ മേഖലയിലാണ്. പിന്നാക്ക വിഭാഗങ്ങൾക്കു ഗണ്യമായ സ്വാധീനമുള്ള പ്രദേശമാണിത്; ജ്യോതിരാദിത്യ സിന്ധ്യയ്ക്കു കരുത്തുള്ള ഇടവും. തിരഞ്ഞെടുപ്പിന്റെ ഭാരം പൂർണമായും സിന്ധ്യയുടെ ചുമലിൽത്തന്നെ വച്ചിരിക്കുകയാണു ബിജെപി. മായാവതിയുമായി ധാരണയുണ്ടാക്കിയ സിന്ധ്യ, ബിഎസ്പിയുമായുള്ള മത്സരം പരമാവധി ഒഴിവാക്കുകയാണ്. കേന്ദ്രമന്ത്രി നരേന്ദ്ര സിങ് തോമറും സംസ്ഥാന രാഷ്ട്രീയത്തിലേക്കു കളം മാറ്റാൻ ശ്രമിക്കുന്നുണ്ട്. ഉപതിരഞ്ഞെടുപ്പിൽ ബിജെപി കൂടുതൽ സീറ്റുകൾ നേടിയില്ലെങ്കിൽ മുഖ്യമന്ത്രി ശിവരാജ് സിങ് ചൗഹാന്റെ നില പരുങ്ങലിലായേക്കാം.\nമധ്യപ്രദേശിലെ കിങ് മേക്കർ ബിഎസ്പി ആയിരിക്കുമെന്നാണ് അവരുടെ അവകാശവാദം. ചമ്പൽ മേഖലയിൽ നിർണായക സ്വാധീനമുള്ള പാർട്ടിയാണു ബിഎസ്പി. മത്സരം നടക്കുന്ന മണ്ഡലങ്ങളിൽ9എണ്ണം എസ്‌സി സംവരണ മണ്ഡലങ്ങളാണ്; രണ്ടെണ്ണം എസ്ടി മണ്ഡലങ്ങളും.\n15 വർഷത്തെ ഇടവേളയ്ക്കു ശേഷം സംസ്ഥാനത്ത് അധികാരത്തിലേറിയ കോൺഗ്രസ് സർക്കാരിന്റെ ആയുസ്സ് 15 മാസം മാത്രമായിരുന്നു. രാഷ്ട്രീയ കുതിരക്കച്ചവടത്തെ തുടർന്നായിരുന്നു സർക്കാരിന്റെ വീഴ്ച. സിന്ധ്യയെ പിന്തുണച്ച എംഎൽഎമാർ രാജിവച്ച് റിസോർട്ടുകളിൽ ഒളിച്ചുകളിച്ചു. ഉപതിരഞ്ഞെടുപ്പിൽ കോൺഗ്രസിന്റെ മുദ്രാവാക്യം ചതിയന്മാർക്കെതിരെ വോട്ട് ചെയ്യൂ എന്നാണ്. പണം വാങ്ങി കാലുമാറിയവരെ ഒറ്റപ്പെടുത്തണം എന്നാണ് ആഹ്വാനം.\nകമൽനാഥ് താരപട്ടികയ്ക്ക് പുറത്ത്\nപ്രചാരണത്തിനിടെ ബിജെപിക്കെതിരെയും സിന്ധ്യയ്ക്കെതിരെയും നിശിത വിമർശനമാണ് അവർ ഉയർത്തിയത്. സമൂഹമാധ്യമങ്ങളിലൂടെയുള്ള പ്രചാരണത്തിൽ, ഗദ്ദാർ (ചതിയൻ), ബികാവു (വിൽപനയ്ക്കു പറ്റിയത്) എന്നൊക്കെയാണ് രാജിവച്ച എംഎൽഎമാരെ വിശേഷിപ്പിച്ചത്!സിന്ധ്യമാർ ചരിത്രപരമായി ചതിയന്മാരാണെന്നും ഝാൻസി റാണിയോടു ചെയ്തതാണ് അവർ ജനങ്ങളോടു ചെയ്തതെന്നും ഝാൻസിയിൽ നടന്ന പ്രചാരണത്തിനിടെ കമൽനാഥ് തുറന്നടിക്കുകയും ചെയ്തു.\nഉരുളയ്ക്കുപ്പേരി മട്ടിൽ ബിജെപിയും തിരിച്ചടിച്ചു. കമൽനാഥ് വഞ്ചകനാണെന്നും തിരഞ്ഞെടുപ്പു വാഗ്ദാനങ്ങൾ പാലിക്കാൻ ശ്രമിച്ചില്ലെന്നും സിന്ധ്യ ആരോപിച്ചു. രാഷ്ട്രീയത്തിൽ സാധാരണ ആരും ഉപയോഗിക്കാത്ത മര്യാദകെട്ട ഭാഷയാണു കോൺഗ്രസിന്റേത് എന്ന ആരോപണവും ബിജെപി ഉയർത്തി. ഭരണത്തിൽ കോൺഗ്രസ് പരാജയപ്പെട്ടെന്നും സ്വന്തം എംഎൽഎമാർ രാജിവച്ചതിന്റെ യഥാർഥ കാരണം പോലും പരിശോധിച്ചില്ലെന്നും വാദിച്ചു.ബിഹാറിൽ ബിജെപി പ്രഖ്യാപിച്ചതിനു സമാനമായി, മധ്യപ്രദേശിലും കോവിഡ് വാക്സീൻ സൗജന്യമായി നൽകുമെന്ന് മുഖ്യമന്ത്രി ശിവരാജ് സിങ് ചൗഹാൻ വാഗ്ദാനം ചെയ്തിട്ടുണ്ട്.\nപ്രാദേശിക വിഷയങ്ങളും നേതാക്കളുടെ ഇടപെടലുകളുമായിരിക്കും തിരഞ്ഞെടുപ്പിൽ നിർണായകമാകുക. കോൺഗ്രസിൽനിന്നു രാജിവച്ച 25 എംഎൽഎമാർക്കും പാർട്ടി സീറ്റു നൽകിയത് ബിജെപി പ്രവർത്തകരെ ചൊടിപ്പിച്ചിട്ടുണ്ട്. രണ്ടു വർഷം മുൻപു പാർട്ടിയെ തോൽപിച്ചവർക്കു വേണ്ടി പ്രവർത്തിക്കേണ്ട ഗതികേടിലാണ് ബിജെപിയുടെ പല മുതിർന്ന നേതാക്കളും. വർഷങ്ങളായി പാർട്ടിയോടു കൂറു പുലർത്തുന്നവരെ തഴഞ്ഞ് സമീപകാലത്തു പാർട്ടിയിൽ ചേർന്നവർക്കു സീറ്റു നൽകിയതിൽ പ്രതിഷേധിച്ച് ഒട്ടേറെപ്പേർ ബിജെപി വിടുകയും ചെയ്തു.\nസിന്ധ്യയ്ക്കൊപ്പം രാജിവച്ചെത്തിയ ചില എംഎൽഎമാർക്കു ബിജെപി മന്ത്രിസ്ഥാനം നൽകിയിട്ടുണ്ട്. തിരഞ്ഞെടുക്കപ്പെടാതെ ആറു മാസത്തിലധികം തുടരാൻ കഴിയാത്തതിനാൽ, ഏപ്രിലിൽ സ്ഥാനമേറ്റ2മന്ത്രിമാർക്കു രാജിവയ്ക്കേണ്ടി വന്നു. ജൂലൈയിലെ രണ്ടാം മന്ത്രിസഭാ വികസനത്തിൽ ഉൾപ്പെട്ടവർക്കു പക്ഷേ രാജിവയ്ക്കേണ്ടി വരില്ല. ഇവരെല്ലാം ഇത്തവണ ജനവിധി തേടുന്നുണ്ട്.\n5 സീറ്റ് ജയിച്ചാലും കോൺഗ്രസ് ഇതര എംഎൽഎമാരുടെ പിന്തുണയോടെ ഭരണം നിലനിർത്താമെന്ന ആത്മവിശ്വാസം. ജ്യോതിരാദിത്യ സിന്ധ്യയുടെ വരവ്. ബിഎസ്പിയുമായുള്ള നല്ല ബന്ധം.\nബിജെപിയിലെ വിമത നേതാക്കൾ. സ്ഥാനാർഥി നിർണയത്തിൽ പിണങ്ങി ഒട്ടേറെപ്പേർ പാർട്ടി വിട്ടത്. പിന്നാക്ക വിഭാഗങ്ങളുടെ പൂർണ പിന്തുണ ഉറപ്പാക്കാൻ കഴിയാത്തത്.\n28ൽ 27ഉം നേരത്തേ കോൺഗ്രസ് ജയിച്ച സീറ്റുകൾ എന്ന ആത്മവിശ്വാസം. വിമത ബിജെപി നേതാക്കളുടെ പ്രത്യക്ഷവും പരോക്ഷവുമായ പിന്തുണ.ബാലേന്ദു ശുക്ല ഉൾപ്പെടെയുള്ള നേതാക്കളെ തിരികെ കോൺഗ്രസിലെത്തിച്ചത്.\n21 സീറ്റെങ്കിലും ജയിച്ചാലേ ഭരണത്തിനു സാധ്യതയുള്ളൂ.മത്സരം നടക്കുന്ന ചമ്പൽ - ഗ്വാളിയർ മേഖല സിന്ധ്യയുടെ ശക്തികേന്ദ്രം. ബിഎസ്പിയുടെ അടവുനയം.\nപ്രചാരണത്തിനിടെയുണ്ടായ നാക്കുപിഴകൾ പറഞ്ഞു കുടുങ്ങി!\nകൈപ്പത്തിക്ക് വോട്ടു ചോദിച്ച് സിന്ധ്യ\n‘നവംബർ 3ന് വോട്ടു ചെയ്യുമ്പോൾ നിങ്ങൾ കൈപ്പത്തിക്കു തന്നെ വോട്ടു ചെയ്യുമെന്ന് എനിക്കും ശിവരാജ് സിങ് ചൗഹാനും ഉറപ്പു തരൂ’ എന്ന് വോട്ടഭ്യർഥിച്ചു കളഞ്ഞു ബിജെപി നേതാവ് ജ്യോതിരാദിത്യ സിന്ധ്യ. ദബ്ര മണ്ഡലത്തിൽ മത്സരിക്കുന്ന ബിജെപി സ്ഥാനാർഥിയും മന്ത്രിയുമായ ഇമാർതി ദേവിയുടെ പ്രചാരണത്തിനിടെയാണ് മുൻ കോൺഗ്രസ് നേതാവായ സിന്ധ്യയ്ക്കു നാക്കുപിഴച്ചത്. ഉടനെ തിരുത്തി, താമരയ്ക്കു വോട്ടു ചെയ്യണമെന്നു പറഞ്ഞെങ്കിലും പ്രസംഗം സമൂഹമാധ്യമങ്ങളിൽ വൻ പ്രചാരം നേടി.\nസിന്ധ്യയുടെ പ്രസംഗത്തിന്റെ വിഡിയോ എടുത്ത് ‘സിന്ധ്യാജി, താങ്കൾ വിഷമിക്കേണ്ട, ജനങ്ങൾ കോൺഗ്രസിനു തന്നെ വോട്ടു ചെയ്തോളും’ എന്നു മധ്യപ്രദേശ് കോൺഗ്രസ് ട്വീറ്റും ചെയ്തു.\nഈ ‘ഐറ്റമൊക്ക’ കയ്യിൽ വച്ചാ മതി\nതന്റെ സർക്കാരിൽ മന്ത്രിയായിരിക്കെ, സിന്ധ്യയോടൊപ്പം ബിജെപിയിലേക്കു പോയ ഇമാർതി ദേവിക്കെതിരെയുള്ള പരാമർശത്തിന്റെ പേരിൽ കമൽനാഥ് പുലിവാലു പിടിച്ചു. ‘അത് എന്ത് ഐറ്റ’മാണ് എന്നായിരുന്നു ഡയലോഗ്. തിരഞ്ഞെടുപ്പു കമ്മിഷൻ കമൽനാഥിന്റെ താരപ്രചാരക പദവി എടുത്തുകളയുകയും ചെയ്തു.\nഅസുഖം കണ്ടെത്താൻ ഡോക്ടർമാരുണ്ടല്ലോ...\nപ്രചാരണത്തിന്റെ അവസാന ദിവസമായ ഇന്നലെ ഇമാർതി ദേവിക്കും തിരഞ്ഞെടുപ്പു കമ്മിഷൻ വിലക്കു പ്രഖ്യാപിച്ചു. കമൽനാഥിനെ പേരെടുത്തു പറയാതെ, ‘മുഖ്യമന്ത്രി സ്ഥാനം പോയതോടെ അയാൾക്കു തലയ്ക്കു സുഖമില്ലാതായി’ എന്നു പറഞ്ഞതിനാണു ‘പണികിട്ടിയത്’.\nEnglish Summary: Madhya Pradesh Bypoll


പല തവണ മരിച്ചും ഉയിർത്തും ബ്ലാക്ബെറി | Madhyamam\nHomechevron_rightTECHchevron_rightMobileschevron_rightപല തവണ മരിച്ചും...\ndate_range 25 Aug 2020 4:23 AM GMT\nപല തവണ മരിച്ചും ഉയിർത്തും ബ്ലാക്ബെറി\nആൻഡ്രോയിഡ് ഒ.എസിലുള്ള5ജി ഫോൺ ആണ് 2021ന്‍റെ ആദ്യപകുതിയിൽ വരിക\nഒരു ദശകത്തിനിടെ പലതവണ മരിച്ച ബ്ലാക്ബെറി ഇതുവരെ ഇവിടം വിട്ടുപോകാൻ കൂട്ടാക്കുന്നില്ല. അവസാന ഫോണിറങ്ങി രണ്ടുവർഷത്തിനു ശേഷം ആ ബ്ലാക്ക്ബെറി വീണ്ടുമെത്താൻ തക്കംപാർക്കുകയാണ്. രണ്ടു കാര്യങ്ങളിൽ മിടുക്കനാണ് ബ്ലാക്ബെറി-ഫിസിക്കൽ കീബോർഡും മികച്ച സുരക്ഷയും. വരാനിരിക്കുന്നത് ഒറിജിനൽ ബ്ലാക്ക്‌ബെറി ഫോണല്ല, കാരണം ബ്ലാക്ക്ബെറി 2016 മുതൽ ഫോൺ വിപണിക്ക് പുറത്താണ്. അതുകൊണ്ട് മറ്റു പലരുമാണ് ബ്ലാക്ബെറി നിർമിക്കുന്നത്. എന്നാൽ കമ്പനി വർഷങ്ങളായി ബ്രാൻഡ് ലൈസൻസ് മറ്റ് ഫോൺ നിർമാതാക്കൾക്ക് നൽകുന്നത് തുടരുകയാണ്.\nഈ വർഷം ലൈസൻസ് നൽകിയിരിക്കുന്നത് യു.എസിലെ ടെക്സാസിലുള്ള ഓൺവാർഡ് മൊബിലിറ്റിക്കാണ്. ഐഫോൺ നിർമിക്കുന്ന തയ്വാൻ സ്ഥാപനമായ ഫോക്സ്കോണിെൻറ അനുബന്ധ കമ്പനിയായ എഫ്.ഐ.എച്ച് മൊബൈലാണ് ഓൺവേർഡിനായി രൂപകൽപനയും നിർമാണവും നടത്തുക. നോക്കിയയുടെ പാത പിന്തുടർന്ന് സ്വന്തം ഓപറേറ്റിങ് സിസ്റ്റമായ ബ്ലാക്ബെറി ഒ.എസിനെ തഴഞ്ഞ് ആൻഡ്രോയിഡിനെയാണ് ഈ വരവിൽ ഒപ്പം കൂട്ടിയിരിക്കുന്നത്. ആൻഡ്രോയിഡ് ഒ.എസിലുള്ള5ജി ഫോൺ ആണ് 2021ന്‍റെ ആദ്യപകുതിയിൽ വരിക. ഫോക്സ്കോണിെൻറ അനുബന്ധ കമ്പനി എഫ്.ഐ.എച്ച് ആണ് പുതിയ ബ്ലാക്ക്‌ബെറി നിർമിക്കുക. ആദ്യഘട്ടത്തിൽ യൂറോപ്പിലും വടക്കേ അമേരിക്കൻ വിപണികളിലുമാണ് എത്തുക. ഇന്ത്യയിലടക്കം എന്നെത്തുമെന്ന് സൂചനയില്ല.\nഇതാണ് പറ്റിയ സമയം\nതിരിച്ചുവരവിൽ ബ്ലാക്ബെറിക്ക് വഴികാട്ടിയായി മുൻഗാമികൾ രണ്ടുണ്ട്. മോട്ടറോളയുടെ പേരിൽ ഫോൺ ഇറക്കുന്ന ചൈനീസ് കമ്പനി ലെനോവോയും നോക്കിയ ഫോൺ നൽകുന്ന ഫിന്നിഷ് കമ്പനി എച്ച്.എം.ഡി ഗ്ലോബലും. ബ്ലാക്ബെറിക്ക് ഇപ്പോൾ ഒരനുകൂല ഘടകമുണ്ട്. ഒരുകാലത്ത് ബ്ലാക്ബെറിയുടെ പതനത്തിന് കാരണം വിലക്കുറവുമായി ചൈനീസ് കമ്പനികളുടെ കടന്നുകയറ്റമായിരുന്നു. 2011 ആഗസ്റ്റിലാണ് ഷവോമി ചൈനയിൽ ആദ്യ ഫോണിറക്കുന്നത്. ഷവോമി ഇന്ത്യയിലെത്തുന്നത് 2014 ജൂലൈയിലാണെങ്കിലും ഓൺലൈൻ വിൽപനകളിലൂടെ ചൈനീസ് കമ്പനികൾ ചരിത്രവിജയം നേടി. ഇപ്പോൾ വിവരച്ചോർച്ചയുടെ പേരിൽ ചൈനീസ് ഫോണുകളോട് ലോകമൊട്ടാകെ എതിർപ്പ് അലയടിക്കുകയാണ്. ഈ അവസരമാണ് സുരക്ഷക്കും സ്വകാര്യതക്കും പേരുകേട്ട ബ്ലാക്ബെറി മുതലാക്കാനിറങ്ങുന്നത്.\nഎൻറർപ്രൈസ് തലത്തിലുള്ള സുരക്ഷയും ബിസിനസ് സംവിധാനങ്ങളും കാരണം വർഷങ്ങളോളം ബ്ലാക്ബെറി കോർപറേറ്റ് ലോകത്തിെൻറ ഇഷ്ടതോഴനായിരുന്നു. സർക്കാറിനും സംരംഭക ഉപഭോക്താക്കൾക്കും സുരക്ഷ ഒരുക്കുന്ന കമ്പനിയാണ് ഓൺവാർഡ് മൊബൈലിറ്റി. അതുകൊണ്ട് ഈ വരവിലും ബ്ലാക്ബെറി ലക്ഷ്യമിടുന്നത് സുരക്ഷിത ഫോൺ വേണ്ട എൻറർപ്രൈസ് പ്രഫഷനലുകളെയാണ്.\nനാലുപാടും വിവരച്ചോർച്ച വിവാദം ഉയരുന്ന ഈ സാഹചര്യത്തിൽ സുരക്ഷിതമായ ഒരു ഫോണിന് ഏറെ ആവശ്യക്കാരുണ്ടാകാം. വർഷങ്ങളായി സുരക്ഷയുടെ കാര്യത്തിൽ മുന്നിൽ നിൽക്കുന്നത് ഐഫോണാണ്. ബ്ലാക്ക്‌ബെറിയിൽ നീളമുള്ള ഇ-മെയിലുകൾ ടൈപ്പുചെയ്യുന്നത് ടച്ച്സ്ക്രീനിൽ ടൈപ്പുചെയ്യുന്നതിനേക്കാൾ എളുപ്പമാണെന്നാണ് വിലയിരുത്തൽ. കൊറോണ വൈറസ് എല്ലാവരേയും വീട്ടിലിരുന്നുള്ള ജോലി സമ്പ്രദായത്തിലേക്ക് മാറ്റിയ ഈ സമയത്ത് ഡാറ്റ സുരക്ഷ കൂടുതൽ പ്രാധാന്യമർഹിക്കുന്നുവെന്ന് ബ്ലാക്ക്‌ബെറി വിശ്വസിക്കുന്നു. ആശയവിനിമയം, സ്വകാര്യത, ഡാറ്റ എന്നിവ പരിരക്ഷിക്കുന്നതിൽ ബ്ലാക്ക്‌ബെറി സ്മാർട്ട്‌ഫോണുകൾ പ്രശസ്തമാണ്. അതിനാൽ ഇത് നല്ല അവസരമാണെന്നും ഓൺവാർഡ് മൊബൈലിറ്റി സി.ഇ.ഒ പീറ്റർ ഫ്രാങ്ക്ളിൻ വ്യക്തമാക്കി.\nഅടുത്തിടെ വന്ന സാംസങ് ഗാലക്സി നോട്ട് 20, വരാനിരിക്കുന്ന ഐഫോൺ 12 തുടങ്ങി ഒന്നാംനിരക്കാരല്ല, ഇടത്തരക്കാരാണ് ഇത്തവണ ബ്ലാക്ബെറിയുടെ എതിരാളികൾ. അതുകൊണ്ട് വിലയും കുറയുമെന്ന് കരുതാം. ടൈപ്പു ചെയ്യാൻ സ്ക്രീൻ കീബോർഡുകളും പറഞ്ഞെഴുതിക്കാൻ വോയ്സ് അസിസ്റ്റൻറുകളും വ്യാപകമായ ഇക്കാലത്ത് പഴയ കീബോർഡ് അരങ്ങുവാഴുമോ എന്ന് കണ്ടറിയണം. ക്വർട്ടി കീബോഡിനൊപ്പം വാട്സ്ആപ്പിെൻറ മുൻഗാമിയായി കരുതാവുന്ന 256 ബിറ്റ് എൻക്രിപ്ഷെൻറ സുരക്ഷയുള്ള ബ്ലാക്ബെറി മെസഞ്ചർ (ബി.ബി.എം) ആയിരുന്നു പണ്ട് ഏറെ ആകർഷണീയം.\nഅവസാന ഫോൺ 2018ൽ\nകാനഡയിലെ ഒണ്ടാറിയോ ആസ്ഥാനമായി 1984 ൽ സ്ഥാപിതമായ റിസർച്ച് ഇൻ മോഷൻ (RIM) 2000 ഏപ്രിലിലാണ് ആദ്യ മൊബൈൽ ഫോൺ ഇറക്കിയത്- ബ്ലാക്ബെറി 957 എന്ന പേരിൽ. 2007ൽ ടച്ച്സ്ക്രീനുമായി ഐഫോൺ, പിന്നാലെ 2008ൽ ആൻഡ്രോയിഡ് എന്നിവ എത്തിയതോടെ ആ പ്രതാപം പതിയെ മങ്ങി. എങ്കിലും 2012 വരെ സ്മാർട്ട്ഫോൺ വിപണിയിൽ മൂടിചൂടാമന്നനായി വാണു. കുലീനതയുടെ അടയാളമായിരുന്ന ഫോണിന് 2012ൽ 80 ദശലക്ഷം ഉപയോക്താക്കളാണുണ്ടായിരുന്നത്.\nസ്മാർട്ട്‌ഫോൺ വിപണിയിൽ ബ്ലാക്ക്‌ബെറി ബ്രാൻഡ് തിരിച്ചുവരവ് നടത്തുന്നത് ഇതാദ്യമല്ല. 1996 സെപ്റ്റംബറിൽ 'ഇൻററാക്ടിവ് പേജർ 900' എന്ന ഉപകരണമാണ് ആദ്യം നിർമിച്ചത്. ബ്ലാക്ബെറിയുടെ പേരെഴുതിയ ആദ്യം ഉപകരണം 1999 ജനുവരി 19ന് മൊബൈൽ ഡാറ്റയുടെ ലോകംകാട്ടിത്തന്ന 'ബ്ലാക്ബെറി 850' എന്ന ഇമെയിൽ പേജറാണ്. അധികം നീളമില്ലാത്ത സന്ദേശങ്ങൾ അയക്കാനും സ്വീകരിക്കാനും മാത്രം ശേഷിയുള്ള പേജറുകൾ ഏറെനാൾ ജീവിച്ചില്ല. വർഷങ്ങൾക്കുശേഷം 2004 ഏപ്രിൽ ഒന്നിനാണ് ഇന്നുകാണുന്ന ജി-മെയിലിെൻറ പോലും ജനനം.\n2013ൽ ഇറങ്ങിയ സെഡ് 10 ആണ് പൂർണ ടച്ച്സ്ക്രീൻ ഫോൺ. രണ്ടാംതലമുറയിൽ ഏറ്റവും അവസാനം ഇറങ്ങിയത് 2015 മേയിൽ ബ്ലാക്ബെറി 10 ഒ.എസിലുള്ള 'ബ്ലാക്ബെറി ലീപ്' എന്ന േഫാണാണ്. ആൻഡ്രോയിഡിെൻറ പടയോട്ടത്തിൽ പിടിച്ചുനിൽക്കാനാവാതെ ഫോൺ നിർമാണം ഉപേക്ഷിച്ച് 2016ൽ ടി.സി.എൽ കമ്യൂണിക്കേഷന് ഫോൺ നിർമാണ ലൈസൻസ് നൽകി. ടി.സി.എല്ലിെൻറ ആദ്യ ബ്ലാക്ബെറി ഫോൺ 2017ൽ വന്ന ബ്ലാക്ബെറി കീ വൺ ആണ്. ഈ മൂന്നാം തലമുറയിൽ 2018 ഒക്ടോബറിൽ ആൻഡ്രോയിഡിലുള്ള 'ബ്ലാക്ബെറി കീ2എൽ.ഇ' ആണ് ആ പേരിൽ ഇറങ്ങിയ അവസാന ഫോൺ. ഈ ഫെബ്രുവരിയിൽ ടി.സി.എൽ കമ്യൂണിക്കേഷൻ ബ്ലാക്ക്ബെറി ബ്രാൻഡഡ് മൊബൈൽ ഉപകരണങ്ങൾ 2020 സെപ്റ്റംബർ മുതൽ വിൽക്കില്ലെന്ന് പ്രഖ്യാപിച്ചു. അതിനുശേഷം ഈമാസം വരെ കമ്പനിക്ക് മിണ്ടാട്ടമുണ്ടായിരുന്നില്ല. ഇനി അടുത്തവർഷം ഓൺവാർഡ് മൊബൈലിറ്റിയിലൂടെ വരുന്നത് നാലാം തലമുറയാണ്.\nസുരക്ഷയിലും ഉപഭോക്തൃ സ്വകാര്യതയിലും ആപ്പിളിനും ഒരുപടി മേലെയായിരുന്നു ബ്ലാക്ബെറി. സ്വന്തം ബ്ലാക്ബെറി ഓപറേറ്റിങ് സിസ്റ്റത്തിലായിരുന്നു പ്രവർത്തനം. രാഷ്ട്രത്തലവന്മാരും സെലിബ്രിറ്റികളും അക്കാലത്ത് ഉപയോഗിച്ചിരുന്നത് ബ്ലാക്ബെറിയായിരുന്നു. അത്രക്ക് വിശ്വാസ്യത നേടിയിരുന്നു. ബ്ലാക്ബെറി മെസഞ്ചറിെൻറ (ബി.ബി.എം) സന്ദേശവിവരങ്ങൾ സർക്കാറുകൾക്ക് കൊടുക്കാൻ പോലും കമ്പനി മടിച്ചു. അക്കാലത്ത് ആർക്കും ചോർത്താനാവാത്ത സുരക്ഷിതമായ സന്ദേശമാർഗമായിരുന്നു ബി.ബി.എം. ആൻഡ്രോയിഡ് ഫോണുകളുടെ മലവെള്ളപ്പാച്ചിലും ബ്ലാക്ബെറിയുടെ വിലകൂടുതലും പിന്നാലെ ചൈനീസ് ഫോണുകളുടെ കുത്തൊഴുക്കും ബ്ലാക്ബെറിക്ക് വിനയായി. മറ്റ് ഫോണുകളിലെ ടച്ച്സ്ക്രീനുകളുടെ വൈവിധ്യവും ക്വർട്ടി കീബോർഡിൽനിന്ന് വിട്ടുമാറാത്ത ബ്ലാക്ബെറിയുടെ ശാഠ്യവും പതനം പൂർണമാക്കി. ലോക വിപണിയിൽനിന്ന് പതിയെ മാഞ്ഞു. അവസാനം ആൻഡ്രോയിഡ് ഫോണിറക്കിയെങ്കിലും രക്ഷപ്പെട്ടില്ല. രണ്ടാംവരവിലും കീേബാർഡിനെ നെഞ്ചോടുേചർത്ത് പിടിച്ചിട്ടുണ്ട് കമ്പനി.\nTAGS:BlackBerry 5G Phone mobile phone


ആലുവ: പ്രതികളില് നിന്ന് കൂടുതല് വിവരങ്ങള് | Police got some crucial tips about Aluva murder - Malayalam Oneindia\n1 hr ago അതിർത്തി കടന്നുള്ള ഭീകരവാദം അവസാനിച്ചാൽ മാത്രം സമാധാനം: ഫോണിൽ മോദി-ട്രംപ് ചർച്ച!\n2 hrs ago ബോളിവുഡിന് തീരാ നഷ്ടം: മുഹമ്മദ് സഹൂർ ഖയ്യാം ഹാഷ്മി വിടപറഞ്ഞു, അന്ത്യം മുംബൈയിലെ ആശുപത്രിയിൽ!!\n2 hrs ago ബാലക്കോട്ട് ആക്രമണത്തിന് ശേഷം പാകിസ്താനുമായി ഇന്ത്യ യുദ്ധത്തിന് ഒരുക്കമായിരുന്നുവെന്ന് റിപ്പോർട്ട്\n3 hrs ago തലശ്ശേരി നഗരസഭാ ചെയര്‍മാന് പ്രതിയായ വധക്കേസ്: വിധി പ്രസ്താവം ആഗസ്റ്റ് 22ന്!! പിന്നിൽ മുൻവൈരാഗ്യം!\nആലുവ: പ്രതികളില് നിന്ന് കൂടുതല് വിവരങ്ങള്\nകൊച്ചി : ആലുവ കൂട്ടക്കൊല സംബന്ധിച്ച് കൂടുതല് വിവരങ്ങള് ഫിബ്രവരി 12 തിങ്കളാഴ്ച പൊലീസ് അറസ്റ് ചെയ്ത പ്രതികളില് നിന്ന് ലഭിച്ചതായി സൂചന .\nദമാമിലേയ്ക്കു കടന്നു എന്നു പറയപ്പെട്ടിരുന്ന പ്രതികളിലൊരാളെ പൊലീസ് മുംബൈയില് നിന്നാണ് അറസ്റു ചെയ്തതെന്ന് അറിയുന്നു . രഹസ്യസങ്കേതത്തില് വച്ചാണ് ചോദ്യം ചെയ്യല് പുരോഗമിക്കുന്നത് . പ്രതികളിലൊരാളുടെ വീട്ടിലെ സെപ്റ്റിക് ടാങ്കില് നിന്ന് രക്തം പുരണ്ട പാന്റ്സ് കണ്ടെടുത്തിട്ടുണ്ട് . കൊല്ലപ്പെട്ട അഗസ്റിന്റെ വീട്ടില് നിന്നും കാണാതായ പല ആഭരണങ്ങളും ഇയാളില് നിന്നും പൊലീസിന് ലഭിച്ചു .\nസൗദിയിലേയ്ക്ക് പോകാന് പണം ആവശ്യപ്പെട്ട് ചെന്നതാണ് പ്രതികള് . പക്ഷെ പണത്തെച്ചൊല്ലി അഗസ്റിനുമായി വാക്കുതര്‍ക്കമുണ്ടായി . തുടര്‍ന്ന് ഒരാള് യാദൃച്ഛികമായി കൊല്ലപ്പെട്ടു . തെളിവില്ലാതാക്കാന് ബാക്കി അഞ്ചു പേരെയും കൊലപ്പെടുത്തിയതായിരിക്കാം എന്ന് പൊലീസ് കരുതുന്നു .\nകേസില് എത്ര പേര് പ്രതികളായുണ്ട് എന്ന കാര്യം സ്ഥിരീകരിച്ചിട്ടില്ല . പ്രതികള് സഞ്ചരിച്ചിരുന്ന മാരുതി കാറിനു വേണ്ടിയുള്ള തിരച്ചിലിലാണ് പൊലീസ് ഇപ്പോള് . അഗസ്റിന്റെ വീട്ടില് നിന്നും പൊലീസ് ഒരു ബ്രീഫ് കെയ്സ് പരിശോധനയ്ക്കായി കൊണ്ടുപോയി .\nകഴിഞ്ഞ ദിവസം അഗസ്റിന്റെ അയല്‍പക്കക്കാരെ പൊലീസ് വിശദമായി വീണ്ടും ചോദ്യം ചെയ്തു . സംഭവസ്ഥലത്തെത്തിയ അന്വേഷണസംഘം ഗേറ്റ് തുറന്ന് അകത്തേയ്ക്ക് കയറുന്നതും മറ്റും പല തവണ ആവര്‍ത്തിച്ചു . കൊലപാതകം നടന്ന രീതിയെക്കുറിച്ച് വ്യക്തമായ സൂചന ലഭിച്ച സാഹചര്യത്തില് ഇതു സംബന്ധിച്ച സ്ഥിരീകരണത്തിന് വേണ്ടിയുള്ള പരിശോധനകളാണ് പൊലീസ് നടത്തിയതെന്ന് കരുതുന്നു . അഗസ്റിന്റെ ബന്ധു ആന്റണി തന്നെയാണ് കേസിലെ മുഖ്യപ്രതിയെന്ന് പൊലീസ് കരുതുന്നു .\nസോണിയാ ഗാന്ധിയുടെ നേത്യത്തില് കോണ്‍ഗ്രസ് കൂടുതല് ശക്തമാകുമെന്ന് അധീര് രഞ്ജന് ചൗധരി


ക്ഷേമനിധി നടപടി ത്വരിതപ്പെടുത്തണം: അൽക : Deepika.com Nattu Visesham\nTuesday, December 10, 2019 1:19 AM IST\nകാഞ്ഞങ്ങാട്: അലുമിനിയം ഫാബ്രിക്കേഷൻ മേഖലയിൽ ജോലിചെയ്യുന്ന തൊഴിലാളികൾക്ക് ക്ഷേമനിധി നടപ്പാക്കുന്നതിന് സർക്കാർ നടപടി ത്വരിതപ്പെടുത്തണമെന്ന് അലുമിനിയം ലേബർ കോൺട്രാക്റ്റ് അസോസിയേഷൻ (അൽക) സംസ്ഥാന കൺവൻഷൻ ആവശ്യപ്പെട്ടു.\nഅംഗീകാരമില്ലാത്ത തൊഴിലാളികളെ വച്ചു ഗുണനിലവാരമില്ലാത്ത സാധനസാമഗ്രികൾ ഉപയോഗിച്ചു തൊഴിലിനെ തകർക്കുന്ന പ്രവർത്തനങ്ങൾ ഇല്ലാതാക്കുന്നതിനു നിയമപരമായ നടപടി സ്വീകരിക്കണമെന്നും കൺവൻഷൻ ആവശ്യപ്പെട്ടു.\nമേലാങ്കോട്ട് ലയൺസ് ക്ലബ് ഓഡിറ്റോറിയത്തിൽ നടന്ന സമ്മേളനം എം. രാജഗോപാലൻ എംഎൽഎ ഉദ്ഘാടനം ചെയ്തു. സംസ്ഥാന പ്രസിഡന്‍റ് എം. ദിലീപ് അധ്യക്ഷത വഹിച്ചു.\nനഗരസഭാ ചെയർമാൻ വി.വി. രമേശൻ മുഖ്യാതിഥിയായിരുന്നു.\nസംസ്ഥാന ജനറൽ സെക്രട്ടറി മധു കോട്ടതുരുത്തി, മൊയ്തു തോട്ടന്നൂർ, റോയ് ജോസഫ്, കെ.എൻ. ഷാജി, മുഹമ്മദ് റാഫി, സുരേഷ് പാത്തിപ്പാറ എന്നിവർ പ്രസംഗിച്ചു. ജില്ലാ പ്രസിഡന്‍റ് ടി.കെ. ദിനേശൻ സ്വാഗതവും ജയിംസ് തീയ്യാടി നന്ദിയും പറഞ്ഞു.


വായ്പ മോറട്ടോറിയം ആഗസ്റ്റ് 31 വരെ നീട്ടി | Business Malayali\nHome Uncategorized വായ്പ മോറട്ടോറിയം ആഗസ്റ്റ് 31 വരെ നീട്ടി\nവായ്പ മോറട്ടോറിയം ആഗസ്റ്റ് 31 വരെ നീട്ടി\nന്യൂഡല്‍ഹി: റിസര്‍വ് ബേങ്ക് റിപ്പോ നിരക്കില് കുറവ് വരുത്തി. റിപ്പോ നിരക്കില് 0.40 ശതമാനത്തിന്റെ കുറവാണ് വരുത്തിയത്. റിസര്‍വ് ബേങ്ക് ഗവര്‍ണര് ശക്തികാന്ത ദാസ് വാര്‍ത്ത സമ്മേളനത്തിലാണ് ഇക്കാര്യം അറിയിച്ചത്.\nവായ്പ മോറട്ടോറിയം ആഗസ്റ്റ് 31വരെ നീട്ടി.നേരത്തെ മാര്‍ച്ച് ഒന്ന് മുതല് മെയ് 31വരെ മൂന്ന് മാസത്തേക്കായിരുന്നു മോറോട്ടോറിയം പ്രഖ്യാപിച്ചത്. രാജ്യത്ത് പണലഭ്യത ഉറപ്പുവരുത്തുകയെന്ന ലക്ഷ്യത്തോടെയാണ്നടപടി . ഇതോടെ റിപ്പോ നിരക്ക് നാലുശതമാനമായി. റിവേഴ്‌സ് റിപ്പോ നിരക്ക് 3.75 ശതമാനത്തില്‍നിന്നും 3.35 ശതമാനമായി കുറച്ചു. ജൂണില് നടക്കേണ്ട പണവായ്പ നയയോഗം പ്രത്യേക സാഹചര്യം കണക്കിലെടുത്ത് നേരത്തെയാക്കുകയായിരുന്നു. ബാങ്കുകള്‍ക്ക് റിസര്‍വ് ബാങ്ക് നല്‍കുന്ന ഹ്രസ്വകാലവായ്പയുടെ പലിശയാണ് റിപ്പോ നിരക്ക്. ഇതില് ഇളവ് വരുത്തുന്നതോടെ ബാങ്കുകള് ജനങ്ങള്‍ക്ക് നല്‍കുന്ന വായ്പയുടെ പലിശയിലും കുറവ് വരുത്താന് കഴിയും. നിരക്കിലെ ഇളവ് ജനങ്ങള്‍ക്ക് ലഭ്യമാക്കണം എന്ന നിര്‍ദേശത്തോടെയാണ് റിസര്‍വ് ബാങ്കിന്റെ തീരുമാനം. റിസര്‍വ് ബാങ്ക് മോണിറ്ററി പോളിസി കമ്മിറ്റിയുടെ യോഗത്തിന് ശേഷം ഗവര്‍ണര് ശക്തികാന്ത ദാസ് ആണ് സുപ്രധന തീരുമാനം.വായ്പ തിരിച്ചടവിന് പ്രഖ്യാപിച്ച മൊറട്ടോറിയം അടുത്ത മൂന്ന് മാസത്തേക്ക് കൂടി നീട്ടിയിട്ടുണ്ട്. ഈ കാലയളവില് വായ്പ തുകയുടെ മാസ തവണ അടക്കേണ്ടതില്ല. റിവേഴ്‌സ് റിപ്പോ നിരക്കിലും ബാങ്ക് മാറ്റം വരുത്തി. വാണിജ്യ ബാങ്കുകളില്‍നിന്ന് റിസര്‍വ് ബാങ്ക് വാങ്ങുന്ന വായപയുടെ പലിശയാണ് റിവേഴ്‌സ് റിപ്പോ. ഇത് 3.75 ശതമാനം ആയിരുന്നത് 3.35 ശതമാനമായാണ് കുറച്ചത്. നേരത്തെയും വിപണിയില് പണലഭ്യത ഉറപ്പുവരുത്തുന്നതിനുള്ള നടപടികള് റിസര്‍വ് ബാങ്ക് പ്രഖ്യാപിച്ചിരുന്നു.നിരക്ക് മാറ്റത്തിന് ആര്‍ബിഐ മോണിറ്ററി പോളിസി കമ്മിറ്റിയിലെ അഞ്ചുപേരും അനുകൂലമായി വോട്ട് ചെയ്തുവെന്ന് ഗവര്‍ണര് ശക്തികാന്ത് ദാസ് അറിയിച്ചു.\nPrevious articleആടുജീവിതം ടീം മടങ്ങിയെത്തി


ഉള്ളി വില പൊള്ളിത്തുടങ്ങിയതോടെ കേന്ദ്രത്തിൻെറ ഇടപെടൽ; ഈജിപ്തിൽ നിന്ന് ഇറക്കുമതി ചെയ്യും\nWEB DESK| Updated On: 26 Nov 2019 9:45 AM GMT | Location :\nഈജിപ്തിൽ നിന്നും മുംബൈയിലെ നവ ഷെവയിലേക്കാണ് ഉള്ളി ഇറക്കുമതി ചെയ്യുക. ഇവിട നിന്നും സംസ്ഥാനങ്ങൾക്ക് നേരിട്ടെടുക്കാനും, ആവശ്യമെങ്കിൽ നഫെഡ് വഴി സ്വീകരിക്കാനും അവസരമുണ്ട്.\nരാജ്യത്ത് ഉള്ളി വില നിയന്ത്രിക്കാൻ കേന്ദ്ര സർക്കാർ ഇടപെടുന്നു. ഈജിപ്തിൽ നിന്ന് ഇറക്കുമതി ചെയ്യാനാണ് പുതിയ തീരുമാനം. ഇതിനായി പൊതുമേഖലാ വ്യാപാര സ്ഥാപനമായ എം‌എം‌ടി‌സിയെയാണ് സർക്കാർ ചുമതലപ്പെടുത്തിയത്. 6,090 ടൺ ഉളളി ഇറക്കുമതി ചെയ്യാനാണ് കരാർ.\nഇറക്കുമതി ചെയ്യുന്ന ഉളളി സംസ്ഥാനങ്ങൾക്ക് കിലോയ്ക്ക് 52-60 രൂപ നിരക്കിലാവും വിതരണം ചെയ്യുക. ആഭ്യന്തര വിതരണം മെച്ചപ്പെടുത്താനും വില നിയന്ത്രിക്കാനുമായി 1.2 ലക്ഷം ടൺ ഉള്ളി ഇറക്കുമതി ചെയ്യാൻ കേന്ദ്ര മന്ത്രിസഭ കഴിഞ്ഞ ആഴ്ച തീരുമാനിച്ചിരുന്നു. ഈ മാസമാദ്യം രാജ്യത്ത് വിവിധയിടങ്ങളിൽ ഉള്ളിവില 100 രൂപ വരെയെത്തിയിരുന്നു.\nഈജിപ്തിൽ നിന്നും മുംബൈയിലെ നവ ഷെവയിലേക്കാണ് ഉള്ളി ഇറക്കുമതി ചെയ്യുക. ഇവിട നിന്നും സംസ്ഥാനങ്ങൾക്ക് നേരിട്ടെടുക്കാനും, ആവശ്യമെങ്കിൽ നഫെഡ് വഴി സ്വീകരിക്കാനും അവസരമുണ്ട്.ഡിസംബർ ആദ്യ വാരം മുതൽക്കാവും ഉള്ളി വിതരണം ആരംഭിക്കുകയെന്നും കേന്ദ്ര സർക്കാർ പുറത്തിറക്കിയ ഔദ്യോഗിക പ്രസ്താവനയിൽ പറയുന്നു.\nസംസ്ഥാനങ്ങളുടെ ആവശ്യങ്ങൾ അറിയാനായി ഉപഭോക്തൃ കാര്യ സെക്രട്ടറി അവിനാശ് കെ. ശ്രീവാസ്തവ തിങ്കളാഴ്ച സംസ്ഥാന സർക്കാരുകളുമായി ആശയ വിനിമയം നടത്തിയിരുന്നു. ആദ്യ ആഴ്ചയിൽ, ആന്ധ്രാപ്രദേശ്, ബംഗാൾ, ഒഡീഷ, കേരളം, സിക്കിം, ഡൽഹി എന്നിവിടങ്ങളിൽ നിന്നായി 2,265 ടണ് സവാളയുടെ ഓർഡർ ലഭിച്ചിട്ടുണ്ട്. മറ്റു സംസ്ഥാനങ്ങളോട് എത്രയും വേഗം അറിയിക്കാൻ ആവശ്യപ്പെട്ടിട്ടുണ്ട്.


മലയാള സിനിമ 2017 ഫസ്റ്റ് ഹാഫ്: അന്യഭാഷാ സിനിമകള് കേരള ബോക്സ് ഓഫീസിൽ\n2017 ആദ്യ പകുതി പിന്നിടുമ്പോള് മലയാള സിനിമ അടക്കിവാണ വര്‍ഷം. മലയാള ചിത്രങ്ങളെ പോലെ ഇക്കൊല്ലം അന്യ ഭാഷാ ചിത്രങ്ങള്‍ക്ക് സ്വീകാര്യത കിട്ടിയില്ല. കേരളത്തില് റിലീസായ ചുരുക്കം ചില അന്യഭാഷ ചിത്രങ്ങൊഴികെ ഒന്നും തന്നെ ബോക്‌സ് ഓഫീസ് കണ്ടില്ല. അന്യഭാഷാ ചിത്രങ്ങള്‍ക്ക് അഭിമാനമായി ബാഹുബലി ദ കണ്‍ക്ലൂഷന് മാത്രം. കേരളത്തില് വിജയ്ക്കും സൂര്യയ്ക്കും ആരാധകര് ഏറെയുണ്ടെങ്കിലും വിജയുടെ ഭൈരവയും സൂര്യയുടെ എസ് ത്രീയും ബോക്‌സ് ഓഫീസ് ദുരന്തമായി തീര്‍ന്നു. എന്നാല് ഭൈരവയ്ക്ക് സമ്മിശ്ര പ്രതികരണങ്ങളുള്ളതിനാല് ചിത്രം ആവറേജില് ഒതുങ്ങി. പിന്നീടങ്ങോട്ട് ബോക്‌സ് ഓഫീസ് ദുരന്തങ്ങളുടെ പെരുമഴയായിരുന്നു. ഹോളിവുഡ് ചിത്രം ദ മമ്മി, തമിഴ് ഹൊറര് ത്രില്ലര് നയന്‍താര ചിത്രം ഡോറ, ഷാരൂഖ് ഖാന്റെ ബോളിവുഡ് ചിത്രം റയീസ്, ഹോളിവുഡ് ചിത്രം കോംഗ് സ്‌കള് ഐലന്റ്, ആര്യയുടെ തമിഴ് ചിത്രം കമ്പന് എന്നീ ചിത്രങ്ങളാണ് ബോക്‌സ് ഓഫീസില് പൂര്‍ണ്ണ പരാജയം ഏറ്റുവാങ്ങിയ 2017 ആദ്യ പകുതിയെ ദുരന്തങ്ങള്.\n1. ബാഹുബലി ദ കണ്‍ക്ലൂഷന്\nപ്രേക്ഷകരുടെ ആകാംഷയ്ക്ക് വിരാമമിട്ട് എസ്.എസ്.രാജമൗലിയുടെ ബ്രഹ്മാണ്ഡ ചിത്രം ബാഹുബലി ദ കണ്‍ക്ലൂഷന് മുന്‍കാല റെക്കോര്‍ഡുകള് ഭേദിച്ച് കൊണ്ടാണ് തിയേറ്ററുകളിലെത്തിയത്. ആദ്യ ദിനത്തില് നാല് ഭാഷകളിലായി 6500 സ്‌ക്രീനുകളിലാണ് ചിത്രം പ്രദര്‍ശനത്തിനെത്തിയത്. ബോക്സ്ഓഫീസ് പിടിച്ചു കുലുക്കിക്കൊണ്ടായിരുന്നു ആദ്യ ദിനം തന്നെ ബാഹുബലി ദ കണ്‍ക്ലൂഷന് തിയേറ്ററുകളില് ഇടം പിടിച്ചത്. 108 കോടിയാണ് ഒറ്റ ദിനം കൊണ്ട് ചിത്രം വാരികൂട്ടിയത്. ബാഹുബലി2വിന്റെ ആദ്യ ദിന കളക്ഷന് ബോക്ഓഫീസ് ചരിത്രത്തില് റെക്കോര്‍ഡാണ്. റിലീസ് ദിനം കേരളത്തില് രാവിലെ 6.30മുതല് ഫാന് ഷോ ഉണ്ടായിരുന്നു. കേരളത്തിലെ ചില മള്‍ട്ടിപ്ലക്സ് തിയേറ്ററുകളില് ആദ്യദിനം ബാഹുബലി2മാത്രമായിരുന്നു പ്രദര്‍ശിപ്പിച്ചിരുന്നത്. 75 കോടിയാണ് ബാഹുബലി രണ്ടാം ഭാഗം 55 ദിവസങ്ങളിൽ നിന്നായി കേരളത്തിൽ നിന്ന് നേടിയത്. ഗ്ലോബൽ യുണൈറ്റഡ് മീഡിയ ആണ് ചിത്രം കേരളത്തിൽ വിതരണം ചെയ്തത്.\nസിനിമാ സമരങ്ങള്‍ക്കിടയില് തിയേറ്ററുകളിലെത്തിയ വിജയ് ചിത്രം. വിജയെയും കീര്‍ത്തി സുരേഷിനെയും കേന്ദ്രകഥാപാത്രങ്ങളാക്കി ഭരതന് ഒരുക്കിയ മസാല എന്റര്‍ടെയ്‌നര് ചിത്രം കേരളത്തില് 200ല് അധികം തിയേറ്ററുകളില് എത്തിയെങ്കിലും വിജയം കണ്ടില്ല. 70 കോടി ബഡ്ജറ്റില് ഒരുക്കിയ ചിത്രത്തിന് 55 കോടിയ്ക്കാണ് വിതരണക്കാര് ഏറ്റെടുത്തത്. ചിത്രത്തിന് 14 കോടിയുടെ നഷ്ടമുണ്ടായതിനെ തുടര്‍ന്ന് ഭാവിയില് വിജയ് ചിത്രങ്ങള് ഏറ്റെടുക്കണമെങ്കില് 14 കോടിയുടെ നഷ്ടം നികത്തണമെന്ന സാഹചര്യവുമുണ്ടായി.\n3. സിങ്കം 3\nസൂര്യയുടെ കരിയറിലെ ഏറ്റവും ഉയര്‍ന്ന ബജറ്റില് ഒരുങ്ങിയ എസ് ത്രീ സ്റ്റുഡിയോ ഗ്രീനിന്റെ ബാനറില് കെ ഇ ജ്ഞാനവേല്‍രാജയും2ഡി എന്റര്‍ടെയിന്‍മെന്റിന് വേണ്ടി സൂര്യയും ചേര്‍ന്നാണ് നിര്‍മ്മിച്ചത്. ദൊരൈസിംഗം ഐപിഎസിന്റെ അന്താരാഷ്ട്ര ദൗത്യമാണ് എസ് ത്രീയില്. അനുഷ്‌കാ ഷെട്ടിയും ശ്രുതി ഹാസനുമാണ് നായികമാരായെത്തിയ ചിത്രത്തിന്റെ പ്രീ റിലീസ് ബിസിനസിലൂടെ ഏറ്റവും കൂടുതല് നേട്ടമുണ്ടാക്കിയ സൂര്യാ ചിത്രം എസ് ത്രീ പക്ഷേ കേരളത്തില് പൂര്‍ണ്ണ പരാജയമായിരുന്നു.\n41 കോടി രൂപയ്ക്ക് ചിത്രത്തിന്റെ തമിഴ്‌നാട് വിതരണാവകാശം വിറ്റുപോയതെങ്കിലും നാല് കോടി 75 ലക്ഷം രൂപയ്ക്കാണ് കേരളത്തില് വിതരണത്തിനെടുത്തത്.\n4. ദ മമ്മി\nആരാധകരെ ഭീതിയുടെ മുള്‍മുനയില് നിര്‍ത്തി അലക്‌സ് കര്‍സ്മാന് ഒരുക്കിയ ഹോളിവുഡ് ചിത്രം ബോക്‌സ് ഓഫീസില് ഇടം പിടിച്ചില്ല. 1999ല് മമ്മി സീരീസിലെ ആദ്യ ചിത്രമായ ദ മമ്മി പുറത്തിറങ്ങിയിരുന്നു. ആദ്യ പതിപ്പിന്റെ വിജയത്ത തുര്‍ന്ന് 2001ല് ദ മമ്മി റിട്ടേണ്‍സ് എന്ന പേരില് ചിത്രത്തിന്റെ രണ്ടാം ഭാഗവും ഇറങ്ങിയിരുന്നു. എന്നാല് പുതിയ സാങ്കേതിക വിദ്യയുടെ സഹായത്തോടെ ഒരുക്കിയ മൂന്നാം ഭാഗം പ്രേക്ഷകരുടെ പ്രതീക്ഷയ്‌ക്കൊത്ത് വളര്‍ന്നില്ല. അതേസമയം ചിത്രം വന് പരാജയമാകാന് കാരണം നായകന് ടോം ക്രൂസ് ആണെന്നും ടോമിന്റെ അനാവശ്യ ഇടപെടലാണെന്നും നിര്‍മ്മാണ കമ്പനി ആരോപിക്കുന്നത്. ചിത്രത്തിന്റെ തിരക്കഥയിലും പോസ്റ്റ് പ്രൊഡക്ഷനിലും എഡിറ്റിംഗിലും ടോം കൈകടത്തിയെന്നും ഇത് ചിത്രത്തിന്റെ പരാജയത്തിന് കാരണമായെന്നും അണിയറ പ്രവര്‍ത്തകര് പറയുന്നു.\nനയന്‍താരയെ കേന്ദ്രകഥാപാത്രമാക്കി നവാഗതനായ ദോസ് രാമസാമി ഒരുക്കിയ ഹൊറര് ത്രില്ലര് ചിത്രം ബോക്‌സ് ഓഫീസില് ഇടംപിടിച്ചില്ല. ഹൊറര് രംഗങ്ങളുടെ ഭീകരത മൂലം സെന്‍സര് ബോര്‍ഡ് ചിത്രത്തിന് എ സര്‍ട്ടിഫിക്കറ്റ് നല്‍കിയതും ചിത്രത്തിന് തിരിച്ചടിയായി. നയന്‍സാരയുടെ ഹൊറര് ത്രില്ലര് മായയുടെ ഗംഭീര വിജയത്തിന് ശേഷമെത്തിയ ഡോറ പ്രതീക്ഷയ്‌ക്കൊത്ത വിജയം കണ്ടില്ലെന്ന് മാത്രമല്ല ബോക്‌സ് ഓഫീസില് പൂര്‍ണ്ണ പരാജയമായിരുന്നു ചിത്രം.\nബോളീവിഡിന്റെ സ്വന്തം കിംഗ് ഖാന്റെ റയീസ് കേരളം ആകാംഷയോടെയാണ് കാത്തിരുന്നത്. എന്നാല് ഹൃത്വിത് റോഷന്റെ കാബിലും ഷാരൂഖിന്റെ റയീസും ഒരേ ദിവസം തിയേറ്ററുകളിലെത്തിയതോടെ ചിത്രം ബോക്‌സ് ഓഫീസ് ദുരന്തമായി തീര്‍ന്നു. അതേസമയം ഷാരൂഖിന്റെ ഗംഭീര പ്രകടനം, നവാസുദ്ദിന് സിദ്ദിഖിയുടെ സ്വാഭാവികതയുമെല്ലാം ചിത്രത്തിന് കൈയ്യടി ലഭിച്ചിരുന്നു. രാഹുല് ധൊലാക്കിയ 80കളിലെ ഗുജറാത്തിന്റെ പശ്ചാത്തലത്തില് ഒരുക്കിയ ചിത്രത്തില് ഗുജറാത്തിലെ മദ്യ വ്യവസായിയും അധോലോക നായകനുമായാണ് ഷാരൂഖ് എത്തുന്നത്. അധോലോക നായകന് അബ്ദുല് ലത്തീഫിന്റെ ജീവിതവുമായും കഥയ്ക്ക് സാമ്യമുണ്ട്.\n7. കോംഗ് സ്‌കള് ഐലന്റ്\n12 വര്‍ഷത്തെ നീണ്ട കാത്തിരിപ്പിനൊടുവില് പിറന്ന കിംഗ് കോംഗ് പരമ്പരയിലെ എട്ടാമത്തെ ഹോളിവുഡ് ചിത്രം. 1933ലാണ് കിംഗ് കോംഗ് സീരീസിന് തുടക്കം കുറിക്കുന്നത്. ആദ്യ ഭാഗം മുല് കുട്ടികളുടെയും മുതിര്‍ന്നവരുടെയും ഇഷ്ടതാരമാണ് കിംഗ് കോംഗ്. ഇതുവരെയുള്ള കിംഗ് കോംഗ് സീരീസുകള് ബോക്‌സ് ഓഫീസ് തൂത്തുവാരുകയാണ് പതിവെങ്കില് ഇത്തവണ പിഴിച്ചു. 190 മില്യണ് മുതല് മുടക്കില് ജോര്‍ദ്ദാന് റോബര്‍ട്ട്‌സ് സംവിധാനം ചെയ്ത സ്‌കള് ഐലന്റ് ബോക്‌സ് ഓഫീസില് പൂര്‍ണ പരാജയമായികിരുന്നു. കിംഗ് കോംഗ് കഥകളുടെ പശ്ചാത്തലമായ സ്‌കല് ഐലന്റിന്റെ ചരിത്രവും അവിടെ കോഗ് രാജാവായെത്തുന്നതുമാണ് ചിത്ര പശ്ചാത്തലം.\nഎന്.രാഘവന് ആര്യയിലൂടെ കാട്ടില് ജീവിക്കുന്ന ഒരു യാവാവിന്റെ കഥ പറഞ്ഞ ചിത്രമാണ് കടമ്പന്. ചിത്രത്തില് 50 ആനകളുമായി ഏറ്റുമുട്ടുന്ന കഥാപാത്രത്തെയാണ് ആര്യ അവതരിപ്പിച്ചത്. ഇതുവരെയുള്ള ആര്യയുടെ കഥാപാത്രങ്ങളില് നിന്നും വ്യത്യസ്തമാര്‍ന്ന കഥാപാത്രമായിരുന്നിട്ട് കൂടി ചിത്രം ബോക്‌സ് ഓഫീസ് കണ്ടില്ല.


രണ്ടാം ഉംറക്ക് 15 ദിവസത്തെ ഇടവേള നിബന്ധന ഒഴിവാക്കി | PravasiExpress\nHome Good Reads രണ്ടാം ഉംറക്ക് 15 ദിവസത്തെ ഇടവേള നിബന്ധന ഒഴിവാക്കി\nറിയാദ്: ഇനി തുടരെ തുടെര മക്കയിലെത്തി ഉംറ ചെയ്യാം. രണ്ടാമതൊരു ഉംറ നിര്‍വഹിക്കാന് അനുമതി പത്രത്തിന് അപേക്ഷിക്കാന് 15 ദിവസത്തെ ഇടവേള വേണമെന്ന നിബന്ധന ഒഴിവാക്കി. സൗദി അറേബ്യയില്‍കൊവിഡ് നിയന്ത്രണങ്ങള് ലഘൂകരിച്ചതോടെയാണ് ഉംറയ്ക്കുള്ള നിബന്ധന എടുത്തുകളഞ്ഞത്.\nഅതേസമയം മക്കയിലും മദീനയിലും പള്ളികളില് ഭക്തര്‍ക്ക് നിയന്ത്രണങ്ങള് ഒഴിവാക്കിയിട്ടുണ്ട്. സാമൂഹിക അകലം പാലിക്കാതെ പള്ളികളില് പ്രവേശിച്ച് ആരാധന നിര്‍വഹിക്കാന് നമസ്‌കാരത്തിന് എത്തുന്നവര്‍ക്കും ഉംറ തീര്‍ത്ഥാടകര്‍ക്കും അനുമതി നല്‍കി. പള്ളികളില് ഉള്‍ക്കൊള്ളാന് കഴിയുന്ന മുഴുവനാളുകളെയും പ്രവേശിപ്പിക്കാന് തുടങ്ങിയത് ഞായറാഴ്ച രാവിലെ പ്രഭാത പ്രാര്‍ത്ഥന (സുബഹി നമസ്‌കാരം) മുതലാണ്.\nPrevious article‘എസ്ര’ ബോളിവുഡിലേക്ക്, ’ഡിബുക്കി’ൽ നായകൻ ഇമ്രാൻ ഹാഷ്മി; ടീസർ\nNext articleമഴക്കെടുതി; കേരളത്തിന് ഒരു കോടി രൂപ ധനസഹായം പ്രഖ്യാപിച്ച് സ്റ്റാലിൻ


ബിഗ് ബോസ് താരത്തിന്റെ ബിക്കിനിഫോട്ടോസ് | Benafsha Soonawalla Body-Shamed For Wearing Bikini - Malayalam BoldSky\nബിഗ് ബോസ് താരത്തിന്റെ ബിക്കിനിഫോട്ടോസ്\n| Published: Monday, January 8, 2018, 22:55 [IST]\nബിഗ് ബോസ് എന്ന ടെലിവിഷന് ഷോയിലെ 11ാമത് മത്സരാര്‍ത്ഥിയായിരുന്ന ബെനാഫ്ഷ സൂനവാല വെക്കേഷന് അടിച്ച് പൊളിക്കുന്നതിനായി തായ്‌ലന്‍ഡില് എത്തിയതായിരുന്നു. അവര് ഈ അടുത്തയിടയായി സോഷ്യല് മീഡിയയില് പങ്കുവെച്ച ചിത്രമാണ് വൈറലായി മാറിക്കൊണ്ടിരിക്കുന്നത്. ശരിക്കും ഹോട്ട് ആയിട്ടുള്ള ഒരു ഫോട്ടോ ആണ് അവര് പങ്കുവെച്ചത്.\nഎന്നാല് ചിലരെല്ലാം ഇത് പോസിറ്റീവ് ആയി എടുത്തിട്ടുണ്ടെങ്കിലും വിമര്‍ശകരും രംഗത്തെത്തിയിട്ടുണ്ട്. ശരീര പ്രദര്‍ശനത്തിലൂടെ ബെനാഫ്ഷ പലരുടേയും വിമര്‍ശത്തിന് ഇടയായിക്കൊണ്ടിരിക്കുകയാണ്. ശരീരം പ്രദര്‍ശനവുമായി ബന്ധപ്പെട്ട് ഇപ്പോള് വിമര്‍ശകര്‍ക്ക് മറുപടി കൊടുക്കേണ്ട അവസ്ഥയിലാണ് ഇവര്.\nമത്സ്യകന്യക പോലെയുള്ള ബ്രാ\nസെക്‌സി ലുക്കിലാണ് ബെനാഫ്ഷ ഈ ചിത്രങ്ങളിലെല്ലാം എത്തിയിട്ടുള്ളത്. മത്സ്യകന്യക ലുക്കിലുള്ള വളരെ സെക്‌സിയായ ഒരു ബ്രാ ആണ് ഇതില് ഇവര് ധരിച്ചിട്ടുള്ളത്. തായ്‌ലന്‍ഡില് അവധിക്കാലം ആഘോഷിക്കാനെത്തിയ ഇവര് വളരെ സെക്‌സിയായാണ് എല്ലാ ഫോട്ടോക്കും പോസ് ചെയ്തിരിക്കുന്നത്.\nപല കമന്റുകളും മര്യാദയുടെ അതിര്‍ത്തികള് ലംഘിച്ചിട്ടുള്ളതാണ്. എന്നാല് ഇതിനു മുന്‍പും ഇവരുടെ ചിത്രങ്ങള്‍ക്ക് ഇത്തരത്തിലുള്ള മറുപടികള് ലഭിച്ചിട്ടുണ്ട് എന്നതാണ് സത്യം. ഇവര് ഇതിനെ എങ്ങനെ കാണുന്നു എന്നതിന്റെ യാതൊരു വിധത്തിലുള്ള മറുപടിയും കണ്ടിട്ടുമില്ല.\nബീച്ച് ഗേള് സ്റ്റൈലില് അക്ഷരാര്‍ത്ഥത്തില് ഞെട്ടിച്ചിരിക്കുകയാണ് നമ്മളെയെല്ലാവരേയും ബനാഫ്ഷ. കറുത്ത ബോര്‍ഡറിലുള്ള ഒരു പച്ച നിറത്തിലുള്ള ബിക്കിനിയാണ് ഇവര് ഈ ചിത്രത്തില് ധരിച്ചിരിക്കുന്നത്. ഇതിലാകട്ടെ വളരെ ഹോട്ടാണ് ഇവര്.\nബീച്ച് ലുക്കില് പച്ച നിറത്തിലുള്ള ബിക്കിനിയിലാണ് ബനാഫ്ഷാ വീണ്ടും എത്തിയിരിക്കുന്നത്. ഇതിലും ഹോട്ട് ആണ് ഇവര് എന്ന് സമ്മതിക്കാതെ വയ്യ.\nഫ്രില് ക്വീന് എന്ന് സംശയമില്ലാതെ പറയാം ഇവരെക്കുറിച്ച്. കാരണം ബനാഫ്ഷ ധരിച്ചിരിക്കുന്ന ബിക്കിന് അത്രയേറെ സെക്‌സി ലുക്കാണ് ഇവര്‍ക്ക് നല്‍കുന്നത്. ഇവര് ഒരു ബൂമറാങ് വീഡിയോയും ബിക്കിനിയില് ചാടുന്ന തരത്തിലുള്ളത് പോസ്റ്റ് ചെയ്തിട്ടുണ്ട്.\nBenafsha Soonawalla Body-Shamed For Wearing Bikini\nBigg Boss Season 11 eliminated contestant, Benafsha Soonawalla got trolled for sharingabikini look on her social media page. Havealook\nStory first published: Monday, January 8, 2018, 22:55 [IST]


ഏതൊക്കെ രാജ്യങ്ങളിലാണ് ഇപ്പോഴും വധശിക്ഷയുള്ളത് ? | islamonlive.in\nഒക്ടോബർ 10നാണ് വധശിക്ഷക്കെതിരായ അന്താരാഷ്ട്ര ദിനാചരണം നടന്നത്. ലോകമെമ്പാടുമുള്ള സ്ത്രീകളുടെയും പെൺകുട്ടികളുടെയും ആരോഗ്യവും അവകാശങ്ങളും സംരക്ഷിക്കുക എന്നതായിരുന്നു ഈ വർഷത്തെ സന്ദേശം. ആംനെസ്റ്റി ഇന്റർനാഷണലിന്റെ 2020 വധശിക്ഷ റിപ്പോർട്ട് പ്രകാരം ലോകത്തിന്റെ മൂന്നിൽ രണ്ട് ഭാഗവും ഇപ്പോൾ നിയമംകൊണ്ടും പ്രയോഗത്തിലൂടെയും വധശിക്ഷ നിർത്തലാക്കിയിട്ടുണ്ട്.\n108 രാജ്യങ്ങൾ എല്ലാ കുറ്റകൃത്യങ്ങൾക്കുമുള്ള ശിക്ഷയിൽ നിന്ന് വധശിക്ഷ ഒഴിവാക്കിയിട്ടുണ്ട്. കഴിഞ്ഞ 10 വർഷമായി ആരെയും വധശിക്ഷയ്ക്ക് വിധേയമാക്കാത്ത 28 രാജ്യങ്ങളുണ്ട്. 55 രാജ്യങ്ങൾ സാധാരണ കുറ്റകൃത്യങ്ങൾക്ക് ഇപ്പോഴും വധശിക്ഷ നൽകുന്നുണ്ട്. ഏതൊക്കെ രാജ്യങ്ങളിലാണ് ഇപ്പോഴും വധശിക്ഷ നിലനിൽക്കുന്നതെന്നും ഏതൊക്കെ രാജ്യങ്ങളിലാണ് വധശിക്ഷ എടുത്തുകളഞ്ഞതുമെന്നുമാണ് താഴെയുള്ള ചിത്രത്തിൽ കാണിക്കുന്നത്.\nമഞ്ഞ- എല്ലാ കുറ്റകൃത്യങ്ങൾക്കും വധശിക്ഷ ഒഴിവാക്കിയത്- 108 രാജ്യങ്ങൾ\nഓറഞ്ച്- സാധാരണ കുറ്റകൃത്യങ്ങൾക്ക് വധശിക്ഷ ഒഴിവാക്കിയത്- 8 രാജ്യങ്ങൾ\nവയലറ്റ്-പ്രായോഗിക തലത്തിൽ നിർത്തലാക്കിയത്- 28 രാജ്യങ്ങൾ\nചുവപ്പ്- കുറ്റകൃത്യങ്ങൾക്ക് വധശിക്ഷ നിലനിർത്തുന്നത്- 55 രാജ്യങ്ങൾ\n2020ലെ ശിക്ഷകളും വധശിക്ഷകളും\n2020ൽ മാത്രം 483 പേരെ വധശിക്ഷയ്ക്ക് വിധേയമാക്കിയിട്ടുണ്ടെന്നാണ് റിപ്പോർട്ട്. കഴിഞ്ഞ പത്തുവർഷത്തിനിടെയുള്ള ഏറ്റവും കുറഞ്ഞ കണക്കാണിത്. 2019നെ അപേക്ഷിച്ച് 26 ശതമാനം കുറവാണിത്. 2019ൽ 657 പേരായിരുന്നു. 2015നെ അപേക്ഷിച്ച് 70 ശതമാനവും കുറവാണ്. അന്ന് 1634 പേരെയാണ് വധശിക്ഷയ്ക്ക് വിധേയമാക്കിയത്.\n2020ലെ ആകെ വധശിക്ഷയിൽ 88 ശതമാനവും നാല് രാജ്യങ്ങളിലാണ്. ഇറാൻ-246, ഈജിപ്ത്-107, ഇറാഖ്-45, സൗദി അറേബ്യ-27 എന്നിങ്ങനെയാണത്. ആയിരങ്ങളെ വധശിക്ഷയ്ക്ക് വിധേയമാക്കുന്ന ചൈനയുടെ കണക്ക് ആഗോള പട്ടികയിൽ ഉൾപ്പെട്ടിട്ടില്ല. വധശിക്ഷ സംബന്ധിച്ച വിവരങ്ങൾ ചൈന അതീവ രഹസ്യമാക്കി സൂക്ഷിച്ചുവെച്ചതിനാലാണത്.\n2020ൽ 483 പേരിൽ 16 പേർ സ്ത്രീകളാണ്. ലോകത്തെമ്പാടുമായി ഇതുവരെ 800 സ്ത്രീകളെ വധശിക്ഷക്ക് വിധേയമാക്കിയിട്ടുണ്ടെന്നാണ് റിപ്പോർട്ട്.\nവിവിധ രാജ്യങ്ങൾ വധശിക്ഷ നടപ്പാക്കുന്ന രീതികൾ\nഅഞ്ച് വ്യത്യസ്ത രീതിയിലാണ് വിവിധ രാജ്യങ്ങൾ 2020ൽ വധശിക്ഷ നടപ്പാക്കിയത്. ഏറ്റവും കൂടുതലായി ഉപയോഗിക്കുന്ന രീതി തൂക്കിലേറ്റലും വെടിവെച്ച് കൊല്ലലുമാണ്. 15 രാജ്യങ്ങളിൽ ഇങ്ങനെയാണ് ചെയ്യുന്നത്.\nമാരകമായ മരുന്ന് കുത്തിവച്ചുള്ള രീതിയാണ് അമേരിക്കയിൽ ഏറ്റവും വ്യാപകമായി ഉപയോഗിക്കുന്ന വധശിക്ഷ രീതി. എന്നാൽ ചില രാജ്യങ്ങൾ വൈദ്യുതാഘാതം, ഗ്യാസ് ചേംബർ, തൂക്കിലേറ്റൽ, വെടിവെക്കൽ തുടങ്ങിയ രീതികളാണ് ഉപയോഗിക്കുന്നത്. വാളുകൊണ്ട് കഴുത്തറുക്കുക എന്നത് സൗദി അറേബ്യയിൽ പരമ്പരാഗതമായി നിലനിൽക്കുന്ന വധശിക്ഷയാണ്.\nഓരോ രാജ്യങ്ങളിലെയും വധശിക്ഷ രീതികൾ കാണിക്കുന്ന ഗ്രാഫ് ആണ് താഴെ.\nചാര നിറം- കഴുത്തറുക്കൽ\nTags: death penaltyMethods of executionssentences


സ്‌കൂള് വിദ്യാര്‍ഥി പ്രവേശനത്തിന് അടുത്ത അധ്യയന വര്‍ഷവും അഞ്ചു വയസ് തന്നെ - Simon Mash (Simon Pavaratty), Teacher, PSMVHSS Kattoor\nസ്‌കൂള് വിദ്യാര്‍ഥി പ്രവേശനത്തിന് അടുത്ത അധ്യയന വര്‍ഷവും അഞ്ചു വയസ് തന്നെ\nസ്‌കൂള് വിദ്യാര്‍ഥി പ്രവേശനത്തിന് അടുത്ത അധ്യയന വര്‍ഷവും അഞ്ചു വയസ് തന്നെ തുടരാന് സംസ്‌ഥാന സര്‍ക്കാര് തീരുമാനിച്ചു. കേന്ദ്രീയ വിദ്യാലയങ്ങളില് സ്‌കൂള് പ്രവേശന പ്രായം വര്‍ധിപ്പിക്കും വരെ ഈ നില തുടരും. അധ്യാപക സംഘടനാ പ്രതിനിധികളുടെ യോഗത്തില് മന്ത്രി പി.കെ. അബ്‌ദുറബാണ് ഇക്കാര്യം അറിയിച്ചത്.\nവിദ്യാഭ്യാസ അവകാശ നിയമപ്രകാരം ഒന്നാം ക്ലാസ് പ്രവേശന പ്രായം ആറുവയസ് ആക്കണം. കേരളം ഇതിനു തീരുമാനിച്ചിട്ടുണ്ട്. എന്നാല് കേരളത്തിലടക്കം പ്രവര്‍ത്തിക്കുന്ന കേന്ദ്രീയ വിദ്യാലയങ്ങളില് ഈ വര്‍ഷവും അഞ്ചു വയസിലാണ് പ്രവേശനം. ഈ സാഹചര്യത്തിലാണു കേരളത്തിലെ എല്ലാ സ്‌കൂളുകളിലും ഒരേസമയത്ത് പ്രായമാറ്റം നടപ്പാക്കിയാല് മതിയെന്നു തീരുമാനിച്ചത്. അതിനാല് ഇക്കൊല്ലം അഞ്ചാം വയസില് കുട്ടികളെ സ്‌കൂളില് ചേര്‍ക്കാം.\nഎല്.പി, യു.പി. ഘടനാ മാറ്റം സാങ്കേതികം മാത്രമായിരിക്കും. ഇതിനായി സമീപ സ്‌കൂളുകള് ചേര്‍ത്ത് ക്ലസ്‌റ്ററുകള് രൂപവല്‍കരിക്കും. വിദ്യാര്‍ഥികള്‍ക്കു നിലവിലുള്ള സ്‌കൂള് മാറ്റമുണ്ടാകും. വി.എച്ച്.എസ്.ഇ. ലയനം പെട്ടെന്നുണ്ടാകില്ല. വിദ്യാഭ്യാസ അവകാശ നിയമപ്രകാരം അഞ്ചാം ക്ലാസ് എല്.പിയിലേക്കും എട്ടാം ക്ലാസ് യു.പിയിലേക്കും മാറ്റണം. ഈ മാറ്റം ഇക്കൊല്ലം സാങ്കേതികമായി നടപ്പാക്കും. നാലും ഏഴും ക്ലാസുകള് പൂര്‍ത്തിയാകുന്ന കുട്ടികള്‍ക്കു തൊട്ടടുത്ത ക്ലാസിലേക്കു മാറാന് ടി.സി. നല്‍കില്ല.\nപകരം പ്രധാനാധ്യാപകന് സാക്ഷ്യപത്രം നല്‍കും. ഇതു പ്രകാരം മറ്റു സ്‌കൂളുകള്‍ക്ക് അഞ്ചിലും എട്ടിലും പ്രവേശനം നല്‍കാം. ഒരു കിലോമീറ്റര് ചുറ്റളവിലെ യു.പി-എല്.പി. സ്‌കൂളുകളെയും മൂന്നു കിലോമീറ്റര് ചുറ്റളവിലെ ഹൈസ്‌കൂളുകളെയും ചേര്‍ത്ത് സ്‌കൂളുകളുടെ ക്ലസ്‌റ്ററുകളുണ്ടാക്കും. ഈ ക്ലസ്‌റ്റര് സ്‌കൂളുകള് തമ്മിലാകും സാക്ഷ്യപത്രപ്രകാരം കുട്ടികളെ ചേര്‍ക്കാനും വിടുതല് നല്‍കാനും അനുവദിക്കുക. ഇങ്ങനെ അഞ്ചിലും എട്ടിലും പ്രവേശനം നേടുന്ന കുട്ടികള് രേഖകള് പ്രകാരം അവര് നാലിലും ഏഴിലും പഠിച്ച സ്‌കൂളുകളിലെ വിദ്യാര്‍ഥികളായി തുടരും. പഠനം പുതിയ സ്‌കൂളിലും രേഖകള് പഴയ സ്‌കൂളിലും. ഇവയെ മദര് സ്‌കൂള്, ഫീഡര് സ്‌കൂള് എന്നിങ്ങനെ വേര്‍തിരിക്കും.\nവി.എച്ച്.എസ്.ഇ. ലയനം തിരക്കിട്ട് കേരളം നടപ്പാക്കില്ല. ഈ വര്‍ഷവും പഴയ രീതിയില് പ്രവേശനം തുടരും. വി.എച്ച്.എസ്.ഇയും എച്ച്.എസ്.ഇയും ഒരേ ബോര്‍ഡിനു കീഴിലാക്കും. എന്നാല് കോഴ്‌സ് നിര്‍ത്തും എന്ന തരത്തില് വന്ന വാര്‍ത്തകള് അടിസ്‌ഥാനരഹിതമാണെന്നു മന്ത്രി പറഞ്ഞു.\nപ്രൈമറി അധ്യാപകരുടെ യോഗ്യതാ പരീക്ഷയില്‍നിന്ന് 2011-12 അധ്യയന വര്‍ഷത്തിനു മുമ്പ് സര്‍വീസില് പ്രവേശിച്ചവരെ ഒഴിവാക്കും. സ്‌പെഷലിസ്‌റ്റ് അധ്യാപകരെ ഉപയോഗിച്ച് എല്ലാ പഞ്ചായത്തിലും ഒരോ ആശ്വാസ് സ്‌കൂള് തുടങ്ങും. 12 നിയമസഭാ മണ്ഡലങ്ങളില് ഈ വര്‍ഷം ഇതു നടപ്പാക്കും. 6,000 സ്‌പെഷലിസ്‌റ്റ് അധ്യാപകരെ ഇതില് നിയമിക്കും. പഞ്ചായത്തിലെ എല്ലാ വിദ്യാര്‍ഥികള്‍ക്കും ഈ സ്‌കൂളില് പരിശീലനം നല്‍കാനാകും വിധം പ്രവര്‍ത്തനം ക്രമീകരിക്കും.\nപഠന നിലവാരം കുറഞ്ഞതിനാല് കുട്ടികള് പ്രവേശനം നേടാന് തയാറാകാത്ത സ്‌കൂളുകളെ ഉള്‍പ്പെടുത്തി പ്രിഫറന്‍സ് സ്‌കൂള് പദ്ധതി നടപ്പാക്കും. എ.ഇ.ഒ. ഓഫീസിലെ ഒരു ഉദ്യോഗസ്‌ഥന് ഒരു സ്‌കൂളിന്റെ ചുമതല നല്‍കും. ഒരു പ്രദേശത്തെ എല്ലാ സ്‌കൂളിലും 100-150 കുട്ടികള് വരത്തക്ക വിധം പദ്ധതി ആവിഷ്‌കരിക്കുമെന്നും അദ്ദേഹം വ്യക്‌തമാക്കി.


Emalayalee.com - ഒടുവില് ആയിരങ്ങളെ സാക്ഷിയാക്കി ആലിയ വിളിച്ചു പറഞ്ഞു, ഐ ലവ് യൂ രണ്‍ബീര്\nമുംബൈ: ബോളിവുഡിലെ താരജോഡിയാണ് രണ്‍ബീര് കപൂറും ആലിയ ഭട്ടും.ഫിലിംഫെയറില് അവാര്‍ഡ്ദാന ചടങ്ങില് റാസിയിലെ പ്രകടനത്തിന് മികച്ച നടിക്കുള്ള പുരസ്‌കാരം സ്വീകരിച്ചുകൊണ്ട് ആലിയ നടത്തിയ പ്രസംഗം ഏവരുടേയും മനം കവരുന്നതായിരുന്നു\nമേഘ്‌ന(സംവിധായിക മേഘ്‌ന ഗുല്‍സാര്), എന്നെ സംബന്ധിച്ചിടത്തോളം റാസി നിങ്ങളാണ്. നിങ്ങളുടെ രക്തവും വിയര്‍പ്പുമാണ് ഈ ചിത്രം. നിങ്ങളാണ് എനിക്ക് ഏറ്റവും പ്രിയപ്പെട്ടവള്. വിക്കി(കൗശല്), നീയില്ലായിരുന്നെങ്കില് ഈ ചിത്രം പൂര്‍ണമാകില്ലായിരുന്നു. നന്ദി, എന്റെ വഴികാട്ടിയായ കരണിന്. എന്റെ വഴികാട്ടിയും പിതാവും ഫാഷന് പൊലീസുമായതിന്. ഈ രാത്രി സ്‌നേഹത്തിന്റേതാണ്. എന്റെ പ്രിയപ്പെട്ടവന് അവിടെയുണ്ട്. ഞാന് നിന്നെ സ്‌നേഹിക്കുന്നു രണ്‍ബീര്, ആലിയ പറഞ്ഞു.\n2018ലാണ് ആലിയയും താനും പ്രണയത്തിലാണ് എന്ന് രണ്‍ബീര് സ്ഥിരീകരിച്ചത്. അത്ഭുതത്തോടെയാണ് ഇരുവരുടേയും പ്രണയവാര്‍ത്ത ബോളിവുഡ് സ്വീകരിച്ചത്. രണ്‍ബീറിന്റെ സഹോദരി ആലിയയ്ക്ക് സമ്മാനം നല്‍കിയതും രണ്‍ബീറിന്റെ കുടുംബത്തോടൊപ്പമുള്ള ആലിയയുടെ യാത്രകളും വാര്‍ത്തകളില് ഇടം നേടിയിരുന്നു.


Horoscope of the Week (June 13 -June 19, 2021): ഈ ആഴ്‌ച നിങ്ങൾക്കെങ്ങനെ?\nHoroscope of the Week (June 13-June 19, 2021): ‘വരുന്ന ആഴ്ച നിങ്ങൾക്കെങ്ങനെ?’ പീറ്റർ വിഡൽ എഴുതുന്ന വാരഫലം വായിക്കാം\nUpdated: June 17, 2021 10:10:47 pm\nനിലവിലെ ഏഴ് ദിവസത്തെ കാലയളവ് നിങ്ങളുടെ ചാർട്ടിന്റെ വൈകാരിക മേഖലയ്ക്കുള്ളിൽ നിങ്ങളുടെ വികാരങ്ങളെ പ്രതിനിധീകരിക്കുന്ന ചന്ദ്രനോടൊപ്പം ആരംഭിക്കുന്നു. അതിനാൽ, നിങ്ങൾ അൽ‌പം ചടുലമായിരിക്കും. പൊതുവേ നിങ്ങൾ‌ക്ക് അവസ്ഥ കുടുംബാംഗങ്ങളെക്കാൾ മികച്ചതായിരിക്കും. ജോലിസ്ഥലത്തെ പുതിയ ഉത്തരവാദിത്തങ്ങൾക്കായി നിങ്ങൾക്ക് കാത്തിരിക്കാം. അല്ലെങ്കിൽ മറ്റ് ചില പൊതു റോളുകൾക്കായി കാത്തിരിക്കാം.\nജീവിതം ഒരു പടി മുന്നോട്ടോ, ഒരു പടി പിന്നോട്ടോ പോകാം. ഗ്രഹ സമ്മർദ്ദങ്ങൾ അവയ്ക്ക് മേൽ സ്വയം പതിക്കുമ്പോൾ, അവയ്‌ക്ക് ഒരു വഴിത്തിരിവുണ്ട്. കൂടുതൽ സമയം നിങ്ങളുടെ സ്വന്തം കണ്ടെത്തലുകളിലേക്ക് നിങ്ങളെ സമർപിക്കുമെന്ന് ഇത് സൂചിപ്പിക്കുന്നു. വിധിയുടെ സമ്മർദ്ദങ്ങൾ തിരശ്ശീലയ്‌ക്ക് പിന്നിൽ മാത്രമേ അനുഭവപ്പെടുകയുള്ളൂ, പൊതുവായി നിങ്ങൾ എല്ലായ്‌പ്പോഴും ധീരമായ ഒരു മുഖം നിലനിർത്തും.\nഭൂതകാലം ഇപ്പോൾ വിസ്മരിക്കപ്പെടാം. ചിന്താപരമായ ആ ഗ്രഹമായ ബുധൻ നിങ്ങൾക്ക് കുടുംബ ക്രമീകരണങ്ങളും ഗാർഹിക പദ്ധതികളും ആസൂത്രണം ചെയ്യുന്നതിനുള്ള അവസാന അവസരം നൽകുന്നു. സുവർണ്ണ വാക്കുകൾ ഓർമ്മിക്കുക – മോശം തീരുമാനങ്ങൾ എടുക്കുന്നതിന് മുമ്പ് എല്ലായ്പ്പോഴും അടുത്ത പങ്കാളികളുമായും ബന്ധുക്കളുമായും ബന്ധപ്പെടുക. സാമൂഹിക കാര്യങ്ങൾ ഈ ആഴ്ച മികച്ചതായി കാണപ്പെടുന്നു. അതിനാൽ പുതിയ ആളുകൾ നിങ്ങളുടെ ജീവിതത്തിലേക്ക് കടക്കുമെന്ന് പ്രതീക്ഷിക്കുക.\nനിങ്ങളുടെ നക്ഷത്രങ്ങൾ അനിശ്ചിതത്വത്തിലാണ്, മാത്രമല്ല പ്രകോപിപ്പിക്കാവുന്ന അഭിപ്രായവ്യത്യാസങ്ങൾക്ക് ഇപ്പോഴും സാധ്യതയുണ്ട്, എന്നിരുന്നാലും കഴിഞ്ഞ ആഴ്‌ചയിലേതിനേക്കാളും. എല്ലാ അഭിലാഷശാലികളായ കർക്കടകരാശിക്കാർക്കും ഒരു വലിയ ഉത്തേജനം ലഭിച്ചേക്കാം, മാത്രമല്ല നിങ്ങളുടെ എല്ലാ ലൗകിക ലക്ഷ്യങ്ങൾക്കും അതിശയകരമായ സൗരോർജ്ജ, ചാന്ദ്ര വിന്യാസങ്ങളിൽ നിന്ന് പ്രയോജനം ലഭിക്കും. ഒരു മാറ്റത്തിനായി നിങ്ങൾ നേതൃത്വം നൽകിയ സമയമാണിത്.\nആകാശഗോളമായി, നിങ്ങൾ ഉടൻ തന്നെ മാസത്തിന്റെ രസം ആകാം. നെപ്റ്റ്യൂണിന്റെ നിഗൂഢ ചലനങ്ങളുടെ അത്ഭുതകരമായ ഹൃദയമിടിപ്പ് കാരണം ചിങ്ങരാശിക്കാർക്ക് ഇപ്പോൾ കാര്യങ്ങൾ കൂടുതൽ കൂടുതൽ അനുഭവപ്പെട്ടു തുടങ്ങിയിരിക്കുന്നു. നിങ്ങൾക്ക് ഇപ്പോഴും സൗഹാർദ്ദപരമായ വികാരങ്ങളോ ഭാഗ്യത്തിന്റേതായ ഇരച്ചുകയറ്റമോ അനുഭവപ്പെടും. – നിങ്ങളുടെ സമയം ഉടൻ വരും. കൂടാതെ, ഒരു സാമ്പത്തിക വിഷമം ഉടൻ തന്നെ ഇല്ലാതാവും.\nനിങ്ങൾക്ക് ഇപ്പോൾ വ്യക്തമായ മനസ്സോടെ ഭാവിയെക്കുറിച്ച് ചിന്തിക്കാൻ കഴിയും. പുതിയ ചങ്ങാത്തം കെട്ടിപ്പടുക്കുന്നതിനും സാമൂഹിക ബന്ധങ്ങൾ സൃഷ്ടിക്കുന്നതിനുമുള്ള സമയം ഇപ്പോൾ കടന്നുപോയി, കുറഞ്ഞത് തൽക്കാലത്തേക്കെങ്കിലും. ഇപ്പോൾ മുതൽ, നിങ്ങൾ വ്യക്തിഗത ബന്ധങ്ങളുമായി ഇടപഴകുകണം. ആവശ്യത്തിന് പണം എങ്ങനെ സമ്പാദിക്കാം എന്നതുപോലുള്ള വ്യക്തിഗത കാര്യങ്ങളുടെയും നിലനിൽപ്പിന്റെയും പ്രശ്നങ്ങളിൽ കൂടുതൽ ശ്രദ്ധാലുവായിരിക്കുകയും ചെയ്യും.\nവിശ്രമത്തിലും ആനന്ദത്തിലും ശ്രദ്ധ കേന്ദ്രീകരിക്കുന്നതിലൂടെ നിങ്ങൾക്ക് ഒരു ആവേശകരമായ ഏറ്റുമുട്ടൽ നേരിടേണ്ടിവരും. നിങ്ങളുടെ ഹൃദയത്തിന്റെ ആഗ്രഹം വീട്ടിൽ നിന്ന് വളരെ ദൂരെയായി നിങ്ങൾ കണ്ടെത്തും. സാമ്പത്തിക ഭാഗ്യം ഈ ആഴ്ച അവസാനത്തോടെ നിങ്ങളുടെ വഴിക്ക് വരണം. പക്ഷേ മികച്ച വിലപേശലുകൾ സ്വീകരിക്കാനുള്ള നിങ്ങളുടെ കഴിവിനെ അംഗീകരിക്കുക.\nവീട്, കുടുംബം എന്നിവയുമായി ബന്ധപ്പെട്ട കാര്യങ്ങൾക്കാണ് മുൻഗണന നൽകേണ്ടത്. എന്നാൽ നിങ്ങൾ വളരെയധികം വലിച്ചുനീട്ടപ്പെടുമ്പോൾ, നിങ്ങളിൽ നിന്ന് പ്രതീക്ഷിക്കുന്നതെല്ലാം നിങ്ങൾ നിറവേറ്റുകയില്ല. എന്നിരുന്നാലും, വാരത്തിന്റെ മധ്യത്തോടെ, ഗ്രഹങ്ങൾ വ്യക്തമായ ഒരു ഉത്തരവ് പുറപ്പെടുവിക്കും: സ്വയം ആസ്വദിക്കൂ എന്നതാണ് ഉത്തരവ്. എല്ലാത്തിനുമുപരി, നിങ്ങൾക്ക് ഒരിക്കലും സമയം ലഭിക്കുന്നില്ലെങ്കിൽ ഈ ജീവിതം എന്തിനാണ് എന്ന് തോന്നാം? ജോലിസ്ഥലത്ത്, നിങ്ങൾ ഒരു ചെറിയ കാലതാമസം നേരിടാം.\nനിങ്ങളുടെ സജീവമായ ചാന്ദ്ര വിന്യാസങ്ങൾ പണത്തെക്കുറിച്ചാണ് സംസാരിക്കുന്നത്, അതിനർത്ഥം നല്ല കരാറുകളിലെത്തിച്ചേരാനുള്ള നല്ല ആഴ്ചയാണെന്നാണ്. എന്നാൽ, ആഴത്തിലുള്ള തലത്തിൽ, നിങ്ങളെത്തന്നെ കൂടുതൽ വിലമതിക്കാനും അത്തരം ഒരു ചവിട്ടുതുണി ആകുന്നത് അവസാനിപ്പിക്കാനും സമയമായി! നിങ്ങൾ ഒരു പുതിയ വൈദഗ്ദ്ധ്യം പഠിക്കുകയാണെങ്കിൽ നിങ്ങളുടെ തൊഴിൽപരമായ അഭിലാഷങ്ങൾ കൂടുതൽ സുഗമമായി പ്രവർത്തിക്കും, ഇത് മറ്റ് ആളുകളെ കൈകാര്യം ചെയ്യാനുള്ള നിങ്ങളുടെ കഴിവ് വർദ്ധിപ്പിക്കുന്നു.\nനിങ്ങളുടെ ശോഭയുള്ള ചന്ദ്ര പാറ്റേണുകൾ നിങ്ങളുടെ വിവാഹ ഭവനവുമായി യോജിക്കുന്നു. പങ്കാളിത്തകാര്യങ്ങൾ മികച്ചതാക്കാൻ പോകുകയാണെന്ന് അത് നിങ്ങളോട് പറയും. എന്തിനധികം, മനോഹരമായ ആളുകൾ നിങ്ങളുടെ ജോലിയെ കൂടുതൽ ആസ്വാദ്യകരമാക്കും, ഒപ്പം നിങ്ങളുടെ വ്യതിചലനങ്ങളോട് പ്രതികരിക്കുകയും വേണം. ഒരു മാറ്റത്തിനായി അഭിനന്ദിക്കുന്നത് നല്ലതായിരിക്കും.\nപണത്തിന്റെ കാര്യങ്ങൾ ഉടൻ തന്നെ ചർച്ചചെയ്യപ്പെടും. അതുവരെ, നിങ്ങൾക്ക് ലഭിച്ച കാര്യങ്ങളിൽ നിന്നുകൊണ്ട് ആളുകളുമായി ഇടപെട്ട് മുന്നോട്ട് പോകുക. നിങ്ങൾ ചെയ്യുന്ന രീതിയിൽ അവർ ലോകത്തെ കാണില്ല. ഏതെങ്കിലും പുതിയ ബന്ധങ്ങൾ ഹ്രസ്വകാലത്തേക്കായിരിക്കാമെങ്കിലും സംഭവിക്കാം. സ്നേഹത്തിൽ ഒരു പുതിയ പ്രതിബദ്ധതയെ ഈ വാരം അനുകൂലിക്കുന്നു. ഇതുകൂടാതെ, നിങ്ങൾ ഒരു വാഗ്ദാനം നൽകിയാൽ അത് പാലിക്കുമെന്ന് ആരെങ്കിലും പ്രതീക്ഷിക്കുമ്പോൾ നിങ്ങൾക്ക് ഒരു ഞെട്ടൽ ഉണ്ടായേക്കാം!\nനിങ്ങളുടെ നക്ഷത്രങ്ങൾ പുഞ്ചിരിക്കുന്നു! കടന്നുപോകുന്ന ഓരോ ദിവസവും നിങ്ങളുടെ ബുദ്ധിമുട്ടുകൾ ലഘൂകരിക്കുന്നു, എന്നിരുന്നാലും ലോകത്തിന്റെ ഭാരം നിങ്ങളുടെ ചുമലിൽ വഹിക്കുന്നുവെന്ന് നിങ്ങൾക്ക് ഇപ്പോഴും തോന്നാമെന്ന് എനിക്കറിയാം. ഈ ആഴ്ച നിങ്ങൾ നൂറു ശതമാനം നിർണ്ണായകമായി കാണേണ്ടത് അത്യാവശ്യമാണ്. മാത്രമല്ല നിങ്ങളുടെ ഏറ്റവും പ്രധാനപ്പെട്ട ലക്ഷ്യങ്ങളിൽ ഏകമനസ്സോടെ ശ്രദ്ധ കേന്ദ്രീകരിക്കുക. നിങ്ങൾക്ക് ഇനി കാലതാമസം വരുത്താൻ കഴിയില്ല!\nWeb Title: Horoscopehoroscope week june 13 june 19 2021 check astrology prediction aries virgo libra gemini cancer signs


‘ഗുരു’ എന്ന മനോഹരമായ സങ്കല്‍പ്പം ആര്‍ഷഭാരതം ലോകത്തിനു നല്കിയതാണ്. പടിഞ്ഞാറന് രാജ്യങ്ങളെ അനുകരിക്കുന്നതിനിടയില് പലമക്കള്‍ക്കും ഗുരുസങ്കല്പ്പത്തെക്കുറിച്ച് സംശയങ്ങള് ഉണ്ടാവും ഗുരുവിനെ ആശ്രയിക്കുന്നത് ദുര്‍ബലമനസ്സ് ഉള്ളവരല്ലേയെന്ന് ഒരു മോന് ഈയിടെ അമ്മയോട് ചോദിച്ചു.\nമക്കളേ,എപ്പോള് വിവിധ തരം കുടകള് ലഭ്യമാണല്ലോ. ബട്ടണമര്‍ത്തിയാല് നിവരുന്ന കുട കണ്ടിട്ടില്ലേ? അതുപോലെ ഗുരുവിന്റെമുന്നില് തലകുനിക്കുന്നതിലൂടെ നമ്മുടെ മനസ്സിനെ വിശ്വമനസാക്കിമാറ്റാന് കഴിയുന്നു. ആ അനുസരണയും വിനയവും ദൗര്‍ബല്ല്യമല്ല. ജലത്തെ ശുദ്ധീകരിക്കുന്ന’ഫില്‍റ്റര്’പോലെ ഗുരു നമ്മുടെ മനസ്സിനെ ശുദ്ധീകരിക്കുന്നു. അഹങ്കാരത്തെ ഇല്ലാതാക്കുന്നു. ഓരോ സാഹചര്യം വരുമ്പോഴും നാം അഹങ്കാരത്തിന് അടിമപ്പെട്ടു പോവുകയാണ്. വിവേചിച്ചു നീങ്ങുന്നില്ല. ഭൗതികമായ ഓരോ നേട്ടവും കൂടുതല് അഹങ്കരിക്കുവാന് നമ്മെ പ്രേരിപ്പിക്കുന്നു. വിജയങ്ങളില് നമുക്കുണ്ടാവേണ്ടത് വിനയമാണ് അഹങ്കാരമല്ല. പക്ഷേ അഹങ്കാരത്തിന് അടിപ്പെടുമ്പോള് വിവേചിച്ച് നീങ്ങുവാന് നമുക്കു സാധിക്കുന്നില്ല.\nഒരിക്കല് ഒരു കള്ളന് ഒരു വീട്ടില് മോഷ്ടിക്കുവാന് കയറി. പക്ഷേ, വീട്ടുകാര് ഉറക്കമായിരുന്നില്ല. അതുകൊണ്ട് കള്ളന് വീട്ടില് കയറിയത് അവര് അറിഞ്ഞു. അവര് ബഹളംവെച്ചപ്പോള് കള്ളന് ഓടി. കള്ളന് വരുന്നേ, പിടിച്ചോ എന്നുപറഞ്ഞുകൊണ്ട് നാട്ടുകാര് കള്ളന്റെ പിറകെ ഓടി. ആളുകള് കൂടിയപ്പോള് സൂത്രശാലിയായ കള്ളന് അവരുടെ കൂട്ടത്തില്‍ക്കൂടി ഓടാന് തുടങ്ങി. ‘കള്ളന് വരുന്നേ, പിടിച്ചോ’എന്ന് പറഞ്ഞുകൊണ്ടാണ് കള്ളന് മുന്‍പെ ഓടിയത്. ഇതുപോലെ ഓരോ സാഹചര്യങ്ങളിലും അഹങ്കാരം നമ്മോടൊപ്പം ചേരുകയാണ്. അഹങ്കാരം കളയാനുള്ള സാഹചര്യങ്ങള് ഈശ്വരന് തരുമ്പോഴും നമ്മള് അതിനെ വളര്‍ത്തിയെടുക്കുന്നു. അഹങ്കാരത്തെ കൂടെ ചേര്‍ക്കുന്നു. വിനയത്തിലൂടെ അഹങ്കാരത്തെ കളയാന് നമ്മള് ശ്രമിക്കാറില്ല, ശ്രദ്ധിക്കാറില്ല.\nഇന്ന് നമ്മുടെ മനസ്സ് ചെടിച്ചട്ടിയില് വളരുന്ന ചെടിപോലെയാണ്. വെള്ളം ഒഴിച്ചില്ലെങ്കില് അടുത്ത ദിവസം ചെടി വാടിപ്പോകും. അതുപോലെ നിയമങ്ങളും ചിട്ടകളും കൂടാതെ നമ്മുടെ മനസ്സിനെ നിയന്ത്രണത്തില് കൊണ്ടുവരാന് കഴിയില്ല. മനസ്സ് നമ്മുടെ നിയന്ത്രണത്തില് അല്ലാത്ത സ്ഥിതിയില് യമനിയമങ്ങള് പാലിക്കണം. ഗുരുവിന്റെ നിര്‍ദ്ദേശമനുസരിച്ച് ജീവിക്കണം. മനസ്സ് നമ്മുടെ നിയന്ത്രണത്തിലെത്തിക്കഴിഞ്ഞാല്‍പിന്നെ പേടിക്കേണ്ട, നമ്മില് വിവേകം ഉദിച്ചു കഴിഞ്ഞു. അത് നമ്മളെ നയിക്കും.\nഒരിക്കല് ഒരാള് ഗുരുവിനെ തേടി പുറപ്പെട്ടു. അയാള്‍ക്ക് വേണ്ടത് തന്റെ ഇഷ്ടമനുസരിച്ചു തന്നെ നയിക്കുന്ന ഒരു ഗുരുവിനേയാണ്. എന്നാലാരുമതിന് തയ്യാറാകുന്നില്ല. അവര് പറയുന്ന ചിട്ടകളൊന്നും അയാള്‍ക്ക് സ്വീകാര്യവുമല്ല. അവസാനം ക്ഷീണിച്ച് ഒരുവനത്തില് വന്നുകിടന്നു. ‘എന്റെ ഇഷ്ടത്തിനു നയിക്കാന് കഴിവുള്ള ഒരു ഗുരുവുമില്ല. ആരുടേയും അടിമയാകാന് എനിക്ക് വയ്യ. ഞാനെന്തുചെയ്താലും അത് ഈശ്വരന് ചെയ്യിക്കുന്നതല്ല?’ ഇങ്ങനെ ചിന്തിച്ചുകൊണ്ട് ഒരു വശത്തേക്ക് നോക്കിയപ്പോള് അവിടെ ഒരു ഒട്ടകം നിന്ന് തലയാട്ടുന്നു.\n‘ങാ! ഇവനെയെന്റെ ഗുരുവാക്കാന് കൊള്ളാം.’ ഒട്ടകമേ നീ എന്റെ ഗുരുവാകുമോ?’ഒട്ടകം തലയാട്ടി.\nഅയാള് ഒട്ടകത്തെ ഗുരുവായി സ്വീകരിച്ചു.’ഗുരോ അങ്ങയെ ഞാന് വീട്ടില് കൊണ്ടു പോകട്ടെ?’ ഒട്ടകം വീണ്ടും തലയാട്ടി.\nഅയാളതിനെ വീട്ടില് കൊണ്ടുവന്നു കെട്ടി. കുറച്ചു ദിവസങ്ങള് കഴിഞ്ഞു.’ഗുരോ ഞാന് ഒരു പെണ്ണിനെ സ്നേഹിക്കുന്നു. കല്ല്യാണം കഴിച്ചോട്ടെ?’ ഒട്ടകം തലയാട്ടി.\n‘ഗുരോ, എനിക്ക് കുട്ടികളൊന്നുമില്ലല്ലോ?’ ഒട്ടകം തലയാട്ടി. പിന്നെ കുട്ടികള് ജനിച്ചു. ‘ഗുരോ,ഞാന് കൂട്ടുകാരോടൊത്തു അല്പം കഴിച്ചോട്ടെ?’ ഒട്ടകം തലയാട്ടി. ദിവസങ്ങള്‍ക്കുള്ളില് ആള് നല്ലൊരു മദ്യപാനിയായി. ഭാര്യയുമായി വഴക്കായി.’ഗുരോ,ഭാര്യ എന്നെ ശല്യം ചെയ്യുന്നു. ഞാനവളെ കുത്തിക്കൊല്ലട്ടെ?’ഒട്ടകത്തിനോട് ചോദിച്ചു.\nഒട്ടകം തലകുലകുലുക്കിയപ്പോള് അയാള് പിച്ചാത്തിയെടുത്ത് ഭാര്യയെക്കുത്തി. പോലീസ് അയാളെ അറസ്റ്റുചെയ്ത് ജയിലിലടച്ചു. അവന് എന്നന്നേക്കും കാരാഗ‍ൃഹത്തിലായി.\nമക്കളേ, നമ്മുടെ ഇഷ്ടമനുസരിച്ച് നയിക്കുന്ന ഒരു ഗുരുവിനെ കിട്ടിയാലും തന്നിഷ്ടം പോലെ നീങ്ങിയാലും ഇതുപോലെ ബന്ധനങ്ങളില് ചെന്നെത്തും.\nനമുക്ക് ഈശ്വരന് തന്ന വിവേകബുദ്ധിയുണ്ട്. അതുപയോഗിച്ച് കര്‍മം ചെയ്യണം. ഗുരുവിന്റെ വാക്കുകള് അനുസരിച്ച് ജീവിക്കണം. ശിഷ്യന്മാര്‍ക്കു വേണ്ടിയാണ് ഗുരു ജീവിക്കുന്നത്. ‘അദ്വൈതം മാത്രമാണ് സത്യം’ എന്ന് വാക്കുകൊണ്ട് പറ‍ഞ്ഞാല് പോര. അത് ജീവിതമാണ്, അനുഭവമാണ്. അതു സ്വാഭാവികമായി വരേണ്ടതാണ്. പുഷ്പം വിടരുമ്പോള് പരിമളം താനേ വന്നുകൊള്ളും എന്ന് മക്കള് ഓര്‍മിക്കണം.


ലണ്ടന് : ബ്രിട്ടനില് കുട്ടികളിലും കൗമാരക്കാരിലും പൊണ്ണത്തടി ആശങ്കപ്പെടുത്തും വിധം കൂടുന്നതിന്റെ പശ്ചാത്തലത്തില് കൂള്‍ഡ്രിങ്ക്സുകള്‍ക്കു സര്‍ക്കാര് ഏര്‍പ്പെടുത്തിയ ഷുഗര്‍ടാക്‌സ് ലക്‌ഷ്യം കണ്ടു. ശീതള പാനീയങ്ങളുടെ പഞ്ചസാര നികുതി മൂലം കമ്പനികള് അവരുടെ പാനീയങ്ങളില് അടങ്ങിയിരിക്കുന്ന പഞ്ചസാരയുടെ അളവ് 30 ശതമാനം കുറച്ചു എന്ന് സര്‍ക്കാര് റിപ്പോര്‍ട്ട്\nലണ്ടന് : ബ്രിട്ടനില് യുവാക്കളില് പ്രമേഹം പകര്‍ച്ചവ്യാധിപോലെ പടരുകയാണെന്നു പബ്ലിക് ഹെല്‍ത്ത് ഇംഗ്ലണ്ട്. കുട്ടികളിലും കൗമാരക്കാരിലും വര്‍ധിച്ചു വരുന്ന പൊണ്ണത്തടിയാണ് പ്രായപൂര്‍ത്തിയാവുമ്പോഴേയ്ക്കും അവരെ പ്രമേഹ രോഗികളാക്കുന്നത്.പുതുതായി റിപ്പോര്‍ട്ട് ചെയ്യുന്ന പുതിയ പ്രമേഹ കേസുകളില് എട്ടില് ഒന്ന് ഇപ്പോള് 18-40 വയസിനിടയിലുള്ളവര്‍ക്കാണ് എന്നാണ് ഏറ്റവും പുതിയ\nആധുനിക കാലത്തു ജീവിതരീതിയും ഭക്ഷണശീലവും മനുഷ്യന്റെ ആരോഗ്യത്തെ പ്രതികൂലമായി ബാധിച്ചിട്ടുണ്ട്. ചെറുപ്പക്കാര് പോലും സ്‌ട്രോക്കു മൂലം മരണപ്പെടുന്ന സംഭവങ്ങള് കുതിച്ചുയരുകയാണ്. ആരിലൊരാള്‍ക്കുവീതം സ്‌ട്രോക്ക് വരാനുള്ള സാധ്യതയിലെത്തി നില്‍ക്കുന്നു കാര്യങ്ങള് . ഇപ്പോഴിതാ മറ്റൊരു പഠന റിപ്പോര്‍ട്ടും പുറത്തുവന്നിരിക്കുന്നു. അത് സസ്യാഹാരികള്‍ക്ക് പ്രതികൂലമാണ്.\nസ്ഥിതി ആശങ്കാജനകം: ഇംഗ്ലണ്ടിലെ സ്കൂളുകള് ഷുഗര് ഫ്രീയാക്കണമെന്ന് ദന്തല് സര്‍ജന്മാര്\nലണ്ടന് : യുകെയില് കുട്ടികളിലും കൗമാരക്കാരിലും പൊണ്ണത്തടിയും അതിന്റെ ഫലമായി പ്രമേഹവും ആശങ്കപ്പെടുത്തും വിധം കൂടുകയാണെന്നു അടുത്തിടെ റിപ്പോര്‍ട്ട് വന്നിരുന്നു. ഇതുമൂലം 25 വയസിനു മുമ്പേ ടൈപ്പ്2പ്രമേഹം പിടിപെടുന്നവരുടെ എണ്ണം കുതിച്ചുയരുകയാണ്. നാലുവയസില് സ്‌കൂളിലെത്തുന്ന പത്തിലൊന്നു കുട്ടികളും പൊണ്ണത്തടിയുള്ളവരാണ്. കഴിഞ്ഞവര്‍ഷം 745 പേര് പീഡിയാട്രിക് ഡയബറ്റിക്\nയുകെ ജനതയുടെ പൊണ്ണത്തടി ഒതുക്കാന് ഷുഗര് ടാക്‌സിനു പിന്നാലെ ഫാറ്റ് ടാക്‌സും\nലണ്ടന് : ബ്രിട്ടനില് കുട്ടികളിലും കൗമാരക്കാരിലും പൊണ്ണത്തടി ആശങ്കപ്പെടുത്തും വിധം കൂടുകയാണ്. ഇതുമൂലം 25 വയസിനു മുമ്പേ ടൈപ്പ്2പ്രമേഹം പിടിപെടുന്നവരുടെ എണ്ണം കുതിച്ചുയരുകയാണ്. നാലുവയസില് സ്‌കൂളിലെത്തുന്ന പത്തിലൊന്നു കുട്ടികളും പൊണ്ണത്തടിയുള്ളവരാണ് എന്ന് അടുത്തിടെ റിപ്പോര്‍ട്ട് വന്നിരുന്നു. കഴിഞ്ഞവര്‍ഷം 745 പേര് പീഡിയാട്രിക് ഡയബറ്റിക് ചികിത്സ തേടി. അഞ്ചു വര്‍ഷം\nസ്‌കൂളിലെത്തുമ്പോഴേ കുട്ടികളില് പൊണ്ണത്തടി; യുകെയിലെ യുവാക്കള് പ്രമേഹത്തിന് അടിപ്പെടുന്ന വിധം\nലണ്ടന് : ബ്രിട്ടനില് കുട്ടികളിലും കൗമാരക്കാരിലും പൊണ്ണത്തടി ആശങ്കപ്പെടുത്തും വിധം കൂടുകയാണെന്നു റിപ്പോര്‍ട്ട്. ഇതുമൂലം 25 വയസിനു മുമ്പേ ടൈപ്പ്2പ്രമേഹം പിടിപെടുന്നവരുടെ എണ്ണം കുതിച്ചുയരുകയാണ്. നാലുവയസില് സ്‌കൂളിലെത്തുന്ന പത്തിലൊന്നു കുട്ടികളും പൊണ്ണത്തടിയുള്ളവരാണ്. കഴിഞ്ഞവര്‍ഷം 745 പേര് പീഡിയാട്രിക് ഡയബറ്റിക് ചികിത്സ തേടി. അഞ്ചു വര്‍ഷം കൊണ്ട് 47 ശതമാനം വര്‍ധന.\nപൊണ്ണത്തടി പുകവലിയേക്കാള് മാരകം; കാന്‍സറിന് എളുപ്പം വഴിവയ്ക്കും\nലണ്ടന് : തടികൂടുന്നത് വളരെ വലിയ പ്രതിസന്ധിയാണെന്നു അറിയുക. പൊണ്ണത്തടി മൂലം ഹൃദയാഘാതവും, സ്‌ട്രോക്കും പ്രമേഹവുമൊക്കെ കൂടാമെന്ന കാര്യം പുറത്തുവന്നിട്ടുണ്ട്. ഇപ്പോഴിതാ വിവിധ ടൈപ്പിലുള്ള കാന്‍സറിനും പൊണ്ണത്തടി കാരണമാകുമെന്ന് ആരോഗ്യ വിദഗ്ധര് ചൂണ്ടിക്കാണിച്ചിരുന്നു. പൊണ്ണത്തടി പുകവലിയേക്കാള് ഹാനികരം എന്നാണ് കാന്‍സര് റിസേര്‍ച്ച് യുകെ ചൂണ്ടിക്കാണിക്കുന്നത്.\nവെണ്ണയും മൃഗകൊഴുപ്പുമല്ല സസ്യ എണ്ണകളാണ് ഹാനികരം; ലോകാരോഗ്യ സംഘടനയെ തിരുത്തി ഇന്ത്യന് കാര്‍ഡിയോളജിസ്റ്റ്\nഅമിതവണ്ണത്തിനെയും ഹൃദ്രോഗത്തിനെയും പ്രതിരോധിക്കാന് ലോകാരോഗ്യ സംഘടന പറഞ്ഞിരുന്നത് വെണ്ണയുടെയും മൃഗകൊഴുപ്പിന്റെയും ഉപയോഗ നിയന്ത്രണമാണ്. എന്നാല് ലോകാരോഗ്യ സംഘടനയുടെ ഈ ഉപദേശം തെറ്റാണെന്നു വ്യക്തമാക്കുകയാണ് എന്‍എച്ച്എസിലെ ഇന്ത്യന് കാര്‍ഡിയോളജിസ്റ്റ് ആയ ഡോ അസീം മല്‍ഹോത്ര. അദ്ദേഹത്തിന്റെ അഭിപ്രായത്തില് ബഹിഷ്കരിക്കേണ്ടത് വെണ്ണയും മൃഗകൊഴുപ്പുമല്ല, മറിച്ചു സസ്യ\nകാപ്പി വൃക്കരോഗത്തെ പ്രതിരോധിക്കും; മരണ സാധ്യത കുറയ്ക്കും\nകാപ്പി കുടി ശീലമാക്കിയ മലയാളികള് അടക്കമുള്ളവര്‍ക്ക് സന്തോഷ വാര്‍ത്ത. കാപ്പി വൃക്കരോഗത്തെ പ്രതിരോധിക്കുമെന്നും മരണ സാധ്യത കുറയ്‌ക്കുമെന്നുമാണ് പുതിയ പഠനം പറയുന്നത്. 4680 മുതിര്‍ന്നവരുടെ 11 വര്‍ഷത്തെ ജീവിതശൈലിയാണ് പോര്‍ച്ചുഗലിലെ ലിസ്ബണ് സെന്‍ട്രല് ഹോസ്പിറ്റല് പഠനവിധേയമാക്കിയത്. അവരില് കടുത്ത വൃക്ക രോഗമുള്ളവരില് കാപ്പി സ്ഥിരമായി ഉപയോഗിക്കുന്നവരുടെ മരണ സാധ്യത


ഭൂമിയുടെ ഉടമസ്ഥാവകാശം ആധാറുമായി ബന്ധിപ്പിക്കല് ഉടന്; ഒരു ഭൂ ഉടമയുടെ എല്ലാ ഭൂമിയും ഇനി ഒരു തണ്ടപ്പേരിനു കീഴില് - KL Scholarships\nHome Government news ഭൂമിയുടെ ഉടമസ്ഥാവകാശം ആധാറുമായി ബന്ധിപ്പിക്കല് ഉടന്; ഒരു ഭൂ ഉടമയുടെ എല്ലാ ഭൂമിയും ഇനി ഒരു തണ്ടപ്പേരിനു കീഴില്\n2022, മേയ് 3, ചൊവ്വാഴ്ച\nഭൂമിയുടെ ഉടമസ്ഥാവകാശം ആധാറുമായി ബന്ധിപ്പിക്കല് ഉടന്; ഒരു ഭൂ ഉടമയുടെ എല്ലാ ഭൂമിയും ഇനി ഒരു തണ്ടപ്പേരിനു കീഴില്\nPosted By: KL Scholarships മേയ് 03, 2022 LeaveaReply\nഭൂമിയുടെ ഉടമസ്ഥാവകാശം ആധാറുമായി ഉടന് ബന്ധിപ്പിക്കം.എല്ലാ ഭൂ ഉടമകള്‍ക്കും ആധാര് അധിഷ്ഠിത ഒറ്റ തണ്ടപ്പേര് (യുണീക്) നടപ്പാക്കുന്നതിന്റെ ഭാഗമായാണ് നടപടി. ഇതോടെ ഒരാളിന്റെ ഉടമസ്ഥതയിലുള്ള ഓരോ ഭൂമിക്കും വ്യത്യസ്ത തണ്ടപ്പേര് എന്ന നിലവിലെ സംവിധാനം മാറും. ഒരു ഭൂ ഉടമയുടെ പല സ്ഥലങ്ങളിലുള്ള എല്ലാ ഭൂമിക്കും ഒരു തണ്ടപ്പേര് മാത്രമാകുകയും അയാളുടെ എല്ലാ ഭൂമിയും ഈ തണ്ടപ്പേരിനുകീഴില് വരുകയും ചെയ്യും.\n12 അക്കമുള്ളതാണ് പുതിയ തണ്ടപ്പേര്. ബാങ്ക് അക്കൗണ്ടുകള് ആധാറുമായി ബന്ധിപ്പിച്ച രീതിയിലാകും പദ്ധതി നടപ്പാക്കുക. ഇതിനായി വിശദമായ മാര്‍ഗരേഖ ഉടന് പുറത്തിറക്കും. റവന്യൂവകുപ്പിന്റെ 'റെലിസ്' (റവന്യൂ ലാന്‍ഡ് ഇന്‍ഫര്‍മേഷന് സിസ്റ്റം) സോഫ്റ്റ്‌വേറുമായി ഭൂ ഉടമയുടെ ആധാര് നമ്ബര് ബന്ധിപ്പിക്കാനാണ് പരിപാടി. വ്യത്യസ്ത തിരിച്ചറിയല് രേഖകള് ഉപയോഗിച്ച് ഭൂമി വാങ്ങുന്ന രീതി ഇതോടെ അവസാനിക്കും. ഒരാള്‍ക്ക് എത്രയിടങ്ങളില് ഭൂമിയുണ്ടെങ്കിലും ഇനി ഒരു കരമടച്ച രസീത് മാത്രമേ ഉണ്ടാകൂ. ഒരാള്‍ക്ക് കേരളത്തില് എത്ര ഭൂമിയുണ്ടെന്ന് ഒറ്റ ക്ലിക്കില് കണ്ടെത്താനും കഴിയും. പദ്ധതിയുടെ ഉദ്ഘാടനം 16-ന് മുഖ്യമന്ത്രി പിണറായി വിജയന് കല്‍പ്പറ്റയില് നിര്‍വഹിക്കും. ലാന്‍ഡ് റവന്യൂ കമ്മിഷണറുടെ മേല്‍നോട്ടത്തില് ട്രയല് റണ് പൂര്‍ത്തിയായി.\nആധാര് ബന്ധിപ്പിക്കല് സ്വയം ചെയ്യാം\nആധാറുമായി ബന്ധിപ്പിച്ച മൊബൈല് ഫോണ് ഉപയോഗിച്ച് റവന്യൂവകുപ്പിന്റെ 'റെലിസ്' പോര്‍ട്ടലില് കയറി ഒറ്റ തണ്ടപ്പേര് നേടാം. ആധാര് നമ്ബര് കൊടുക്കുമ്ബോള് ഫോണില് ഒ.ടി.പി. വരും. ഇതുപയോഗിച്ച് പോര്‍ട്ടലില് ഭൂമിയുടെ വിവരങ്ങള് ഉള്‍പ്പെടുത്തണം. ഇത് പരിശോധനയ്ക്കായി ഓണ്‍ലൈന് വഴി വില്ലേജ് ഓഫീസിലേക്ക് പോകും. വില്ലേജ് ഓഫീസര് പരിശോധിച്ച് 12 അക്ക തണ്ടപ്പേര് നമ്ബര് നല്‍കും. ഇതേ മാതൃകയില് ഈ തണ്ടപ്പേരിലേക്ക് അതേയാളിന്റെ പേരിലുള്ള മറ്റ് ഭൂമികളുടെ വിവരങ്ങളും ഉള്‍പ്പെടുത്താം. രണ്ടാളുടെ പേരിലുള്ള ഭൂമിക്ക് മറ്റൊരു തണ്ടപ്പേരാകും ലഭിക്കുക (കൂട്ടു തണ്ടപ്പേര്). പദ്ധതി പൂര്‍ത്തിയായിക്കഴിഞ്ഞ്, ഒരു ആധാര് നമ്ബര് പോര്‍ട്ടലില് നല്‍കിയാല് ഒരാളുടെ പേരിലുള്ള ഭൂമിയുടെ പൂര്‍ണ വിവരങ്ങള് ലഭിക്കും.\n* ബിനാമി ഭൂമി ഇടപാടുകള് കണ്ടെത്താനും ഭൂമി തട്ടിപ്പുകള് തടയാനും കഴിയും.\n* ഭൂമിയുടെ ഉടമസ്ഥാവകാശം വെളിപ്പെടുത്താതെ അനര്‍ഹമായി ആനുകൂല്യങ്ങള് നേടുന്നത് തടയാം.\n* എളുപ്പത്തില് മിച്ചഭൂമി കണ്ടെത്തി ഭൂരഹിതര്‍ക്ക് നല്‍കാനാകും.\n* ജനങ്ങള്‍ക്കു മെച്ചപ്പെട്ട ഓണ്‍ലൈന് സേവനം ലഭിക്കും.\n* ഭൂരേഖകളില് കൂടുതല് കൃത്യതവരും.


ജനനി-ശിശു സുരക്ഷാ കാര്യക്രം - വിക്കിപീഡിയ\nജനനി-ശിശു സുരക്ഷാ കാര്യക്രം\nസർകാർ ആശുപത്രികളിലും പൊതു ആരോഗ്യകേന്ദ്രങ്ങളിലും പ്രസവിക്കുന്ന സ്ത്രീകൾക്കും അവരുടെ നവജാതശിശുക്കൾക്കും സൗജന്യമായി ചികിത്സ, പരിശോധനകൾ, ഭക്ഷണം എന്നിവ നൽകുന്നതിന് കേന്ദ്രസർക്കാർ 2012 ആഗസ്ത് മുതൽ ആരംഭിച്ച പദ്ധതിയാണ് ജനനി-ശിശു സുരക്ഷാ കാര്യക്രം. ഈ പദ്ധതി കേരളത്തിലെ എല്ലാ സർക്കാർ ആശുപത്രികളിലും സൗജന്യമായി നടപ്പാക്കിയിട്ടുണ്ട്.\nദേശീയ ഗ്രാമീണ ആരോഗ്യ ദൌത്യം (National Rural Health Mission - NRHM) ദേശീയ തലത്തിൽ നടപ്പാക്കുന്ന ഒരു പദ്ധതിയാണിത്. ‘’‘ജനനി സുരക്ഷ യോജന’‘’ (JSY- 2005ലാണ് തുടക്കം) യ്ക്ക് കുടപിടീക്കുന്നത പദ്ധതിയാണ്, ‘’‘ജനനി ശിശു സുരക്ഷ പദ്ധതി‘’‘ [Janani–Shishu Suraksha Karyakram – JSSK (2011 ജൂണിൽ തുടക്കമിട്ടു)].\nഎ.പി.എൽ/ ബിപി.എൽ വ്യത്യാസമില്ലാതെ, സർകാർ ആശുപത്രിയിൽ പ്രസവിക്കുന്ന സ്ത്രീകൾ, പ്രസവശേഷം 42 ദിവസം വരെയും നവജാതശിശുക്കൾ ജനനശേഷം 30 ദിവസം വരെയും ഈ പദ്ധതിയിയുടെ ഗുണഭോക്താക്കളാണ്. വരുമാനത്തിന്റെ കാര്യത്തിലോ പ്രസവത്തിന്റെ എണ്ണത്തിലോ ഉയർന്ന പരിധി നിഷ്കർഷിച്ചിട്ടില്ല\nമുഴുവൻ പ്രസവചികിത്സാച്ചെലവുകളും ഗർഭിണിക്ക് സൗജന്യമായി ലഭിക്കുന്ന പദ്ധതിയാണ് ഇത്. മരുന്ന്, ലബോറട്ടറി പരിശോധന, എക്സ്-റേ(റേഡിയോഗ്രാഫി), സ്കാനിങ്, ആവശ്യമെങ്കിൽ രക്തം, രക്തപരിശോധനകൾ തുടങ്ങിയ എല്ലാ ചെലവുകളും ഈ പദ്ധതി അനുസരിച്ച് സർകാർ വഹിക്കുന്നു. കൂടാതെ സാധാരണ പ്രസവത്തിന് വിധേയയാവുന്ന സ്ത്രീക്ക് പ്രസവശേഷം മൂന്നുദിവസം വരെയും സിസേറിയൻ പ്രസവത്തിനു വിധേയയാവുന്ന സ്ത്രീക്ക് പ്രസവശേഷം ഏഴുദിവസം വരെയും ഭക്ഷണം ആശുപത്രിയിൽ നിന്ന് നൽകുന്നു. . ഗർഭിണിക്ക് ഉയർന്ന ആശുപത്രിയിലെ ചികിത്സ ആവശ്യമാണെങ്കിൽ അവിടേയ്ക്കുള്ള യാത്ര, പ്രസവശേഷം വീട്ടിലേയ്ക്കുള്ള യാത്ര എന്നിവയുടെയും ചെലവുകൾ ആശുപത്രി തന്നെ വഹിക്കും. എന്നാൽ സർകാർ ആശുപത്രിയിലെ പേ-വാർഡുകളുടെ (Pay-Wards) വാടക ഇതിൽ ഉൾക്കൊള്ളുന്നില്ല. കൂടാതെ ടോണിക്കുകൾ, പ്രോട്ടീൻ പൌഡർ മുതലായ അധികമരുന്നുകളും സൗജന്യസേവനത്തിൽ ഉൾപ്പെട്ടിട്ടില്ല.\nസർക്കാർ ആശുപത്രികളിൽ പ്രസവിക്കാനെത്തുന്നവർക്ക് ആശുപത്രിയിലേക്കും തിരിച്ചും യാത്രാ ചിലവ്. സർക്കാർ ആശുപത്രികളിൽ പ്രസവിച്ച അമ്മമാർക്ക് 42 ദിവസവും നവജാത ശിശുക്കൾക്ക് 30 ദിവസവും സൌജന്യ ചികിത്സ. നവജാത ശിശുവിന് അസുഖം മൂലം ആശുപത്രിയിൽ കിടക്കേണ്ടിവന്നാൽ 30 ദിവസം പ്രായം വരെ മേൽ പറഞ്ഞ എല്ലാചെലവുകളും സൌജന്യമായിരിക്കും.\nപ്രസവശേഷം സ്തീക്ക് പ്രാതൽ, തദ്ദേശീയമായി ലഭിക്കുന്ന പഴവർഗങ്ങൾ. ഉച്ചഭക്ഷണം, ചായയും ലഘുഭക്ഷണവും, അത്താഴം എന്നിവ സൌജന്യമായി നൽകാൻ ഈ പദ്ധതി നിർദ്ദേശിക്കുന്നു. സാധാരണ പ്രസവത്തിന് വിധേയയാവുന്ന സ്ത്രീക്ക് പ്രസവശേഷം മൂന്നുദിവസം വരെയും സിസേറിയൻ പ്രസവത്തിനു വിധേയയാവുന്ന സ്ത്രീക്ക് പ്രസവശേഷം ഏഴുദിവസം വരെയും ആണ് ഈ ആനുകൂല്യം ലഭിക്കുക.\nഈ പദ്ധതി നടപ്പാക്കുന്ന ആശുപത്രികൾക്ക് സാധാരണ പ്രസവത്തിന് 1650 രൂപയും സിസേറിയൻ പ്രസവത്തിന് 3300 രൂപയും ഗവർണ്മെന്റിൽ നിന്ന് ലഭിക്കുന്നു. പ്രസവശേഷം സ്ത്രീകൾക്ക് ഭക്ഷണം നൽകുന്നതിന് ഒരു ദിവസം പരമാവധി 100 രൂപ എന്ന കണക്കിൽ നിലനിർത്തിയിരിക്കുന്നു.\nപരമാവധി നിശ്ചിത എണ്ണം വരെ എന്ന പരിധി വെയ്ക്കാതെ എല്ലാ പ്രസവങ്ങൾക്കും ധനസഹായം നൽകുന്നതിനാൽ ഇത് ജനസംഖ്യാനിയന്ത്രണപരിപാടിയെ ദോഷകരമായി ബാധിക്കുമെന്ന് ആശങ്ക ഉയരുന്നു\nഭരതത്തിൽ ജനിച്ച് ഒരു വർഷത്തിനകം 13ൽക്ഷം കുട്ടികൾ മരിയ്ക്കുന്നു. ഇതിലെ മുക്കാൽ ഭാഗവും പ്രസവിച്ച ആദ്യ ആഴ്ചയിൽ തന്നെ സംഭവിക്കുന്നു.\nകേരളത്തിൽ പ്രസവിക്കുന്ന ഒരു ലക്ഷം അമ്മമരിൽ 60 പേർ മരിയ്ക്കുന്നു. 1000 കുട്ടികൾ ജനിയ്ക്കുമ്പോൾ 13 പേർ മരിയ്ക്കുന്നു.\nതൃശൂരിലെ സർക്കാർ ആശുപത്രികളിൽ 2012 ആഗസ്റ്റ് 16ന് പദ്ധതി തുടങ്ങി.\nപേജ്15, ഇൻസൈറ്റ് 2013 ജൂൺ ലക്കം\n"https://ml.wikipedia.org/w/index.php?title=ജനനി-ശിശു_സുരക്ഷാ_കാര്യക്രം&oldid=2580851" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:52,7ജൂലൈ 2017.


Home COVID 19 ഒന്‍പത് മാസത്തെ പോരാട്ടത്തിനൊടുവില് കോവിഡിനെ തോല്‍പിച്ച് നാലു വയസ്സുകാരി; വൈകാരിക യാത്രയയപ്പ് നല്‍കി ആശുപത്രി\nഒന്‍പത് മാസം നീണ്ടു നിന്ന പോരാട്ടത്തിനൊടുവില് കോവിഡ് രോഗത്തെ തോല്‍പ്പിച്ചിരിക്കുകയാണ് നാലു വയസ്സുകാരി. ആശുപത്രി വിട്ടു പോകുന്ന കുട്ടിക്ക് അവിടുത്തെ സ്റ്റാഫ് ഒരുക്കിയ വൈകാരികമായ യാത്രയയപ്പിന്റെ വീഡിയോ ഏറ്റു പിടിച്ചിരിക്കുകയാണ് ഇന്റര്‍നെറ്റ് ലോകം.\nന്യു മെക്സിക്കോ ഹെല്‍ത്ത് സയ൯സസ് ഹോസ്പിറ്റല് പങ്കുവെച്ചിരിക്കുന്ന കേവലം 24 സെക്കന്റ് മാത്രം ദൈര്‍ഘ്യമുള്ള വീഡിയോ വ്യാപകമായി ഷെയര് ചെയ്യപ്പെട്ടു കഴിഞ്ഞു. കോവിഡ്-19 രോഗം ഭേദമായ ശേഷം സ്റ്റെല്ല മാര്‍ട്ടി൯ എന്ന കുട്ടി ഹോസ്പിറ്റല് വിടുന്ന ദൃശ്യമാണിത്. ജനുവരി 27നാണ് ഈ വീഡിയോയും വാര്‍ത്തയും പോസ്റ്റ് ചെയ്തത്. –\n“കോവിഡ്-19 മായി ദീര്‍ഘമായ അങ്കത്തിന് ശേഷം നാല് വയസ്സുകാരിയായ സ്റ്റെല്ല മാര്‍ട്ടി൯ യുഎ൯എം ഹോസ്പിറ്റല് വിടുന്നു. കഴിഞ്ഞ ഏപ്രിലാണ് സ്റ്റെല്ല ആശുപത്രിയില് വന്നത്. അവള് അഞ്ചു മാസം കുട്ടികള്‍ക്കുള്ള ഐസിയുവിലും ഒക്ടോബര് മുതല് സിടിഎച്ച് അക്യൂട്ട് സെര്‍വീസിലുമാണ് ചെലവഴിച്ചത്,” വീഡിയോയ്ക്കൊപ്പം ആശുപത്രി അധികൃതര് കുറിച്ചു.\nഹോസ്പിറ്റലിലെ ഹാളില് ഒരു ആശുപത്രി ജീവനക്കാരന്‍റെ അകമ്ബടിയോടെ സ്റ്റെല്ല വരുന്ന ദൃശ്യങ്ങളാണ് ക്ലിപ്പില് കാണിക്കുന്നത്. ഇരു വശത്തുമായി നഴ്സുമാര് കൈയടിക്കുന്നതും കാണാം. മാസ്കും, ജാക്കറ്റും ധരിച്ച സ്റ്റെല്ലയുടെ മുഖത്തെ സന്തോഷവും വീഡിയോയില് പ്രകടമാണ്. സ്റ്റെല്ലയെ പരിചയിച്ച ആശുപതി ജീവനക്കാരെ പ്രശംശിച്ച അധികൃതര് അവര്‍ക്ക് പ്രത്യേകം നന്ദിയും അറിയിച്ചു.\nPrevious articleരാജ്യത്ത് ഇന്ധന വില വീണ്ടും വര്‍ധിപ്പിച്ചു\nNext articleതണുപ്പ്: പാമ്പുകൾ കൂട്ടത്തോടെ ജനവാസ മേഖലയിലേക്ക് എത്തുന്നു; ജാഗ്രത നിർദേശവുമായി വനം വകുപ്പ്\nകൊവിഡ് വാക്സീൻഎടുക്കാത്ത അധ്യാപകർക്കെതിരെ നടപടിക്ക് ഒരുങ്ങി സംസ്ഥാന സർക്കാർ\nഅലര്‍ജിക്ക് കുത്തിവെപ്പെടുത്ത 27 കാരി കുഴഞ്ഞുവീണ് മരിച്ചു, കുറ്റിപ്പുറം താലൂക്ക് ആശുപത്രിക്കെതിരെ നടപടി ആവശ്യപ്പെട്ട് കുടുംബം\nറെഡ് ക്രസന്റുമായി ലൈഫ് മിഷന് കരാര് ഒപ്പിട്ടതിൽ കേന്ദ്രാനുമതിയുടെ ആവശ്യമില്ല : മുഖ്യമന്ത്രി\n‘തൊഴിലിന്റെ മഹാത്മ്യം പറയുന്നവര് കോമഡിയെന്ന തൊഴിലിനെ പുച്ഛിക്കരുത്’; മനസുതുറന്ന് മറ്റൊരാള്‍ക്ക് ചിരിക്കാന് കഴിയുന്നത് വേദനകള് മറക്കുമ്പോഴാണ്, സന്തോഷിക്കുമ്പോഴാണ്. ഒരു...\nകാസര്‍കോട് ആറുപേരുമായി മത്സ്യബന്ധനത്തിന് പോയ സെന്‍റ് ആന്‍റണി വള്ളം കാണാതായി; തെരച്ചില് തുടരുന്നു


സ്പന്ദനങ്ങൾ: ഇന്ത്യൻ രൂപയ്ക്ക് പുതിയ രൂപം\nഇന്ത്യന് രൂപയ്ക്ക് പുതിയ ചിഹ്നം\nന്യൂഡല്‍ഹി: ഇന്ത്യന് രൂപയ്ക്ക് പുതിയ ചിഹ്നത്തിന് അംഗീകാരം. കേന്ദ്രമന്ത്രിസഭ അംഗീകരിച്ച ചിഹ്നം കേന്ദ്രമന്ത്രി അംബികാ സോണി വാര്‍ത്താ സമ്മേളനത്തില് പ്രദര്‍ശിപ്പിച്ചു. മറ്റു രാജ്യാന്തര കറന്‍സികള്‍ക്കുള്ളതുപോലെ രൂപയ്ക്കും പുതിയ ചിഹ്നം ആവശ്യമാണെന്നും രൂപയുടെ രാജ്യാന്തര അംഗീകാരത്തിനുള്ള തെളിവാണ് ഇതെന്നും മന്ത്രി പറഞ്ഞു.\nമു‍ബൈ ഐ.ഐ.ടിയിലെ ബിരുദാന്തര ബിരുദ വിദ്യാര്‍ത്ഥിയും തമിഴ്‌നാട് സ്വദേശിയുമായ ഉദയകുമാറാണ് പുതിയ ചിഹ്നത്തിന് രൂപം നല്‍കിയത്. ദേവനാഗരി ലിപിയിലെ 'ര' എന്ന അക്ഷരവും ഇംഗ്ലീഷിലെ 'ആര്' എന്ന അക്ഷരവും സംയോജിച്ചാണ് ഉദയകുമാര് ചിഹ്നം രൂപകല്‍പ്പന ചെയ്തത്. ചിഹ്നത്തില് സമാന്തരമായുള്ള രണ്ട് വരകളും നടുവിലുള്ള ഒഴിഞ്ഞ സ്ഥലവും ദേശീയ പതാകയേയും രണ്ട് കനംകൂടിയ വരകള് രാജ്യത്തിനകത്തെയും മറ്റുരാജ്യങ്ങളുമായുള്ള സാമ്പത്തിക സന്തുലനത്തെയും സൂചിപ്പിക്കുന്നു. ഇപ്പോള് ആര്.എസ് എന്നും ഐ.എന്.ആര് എന്നുമാണ് ഇന്ത്യന് കറന്‍സിയെ സൂചിപ്പിക്കുന്നത്. ഇന്ത്യയെ കൂടാതെ പാക്കിസ്ഥാന്, നേപ്പാള്, ശ്രീലങ്ക എന്നീരാജ്യങ്ങളുടെ കറന്‍സിയും രൂപയാണ്.\nഇന്ത്യയുടെ സാമ്പത്തികവളര്‍ച്ച പുരോഗമിക്കുന്നതാണ് പുതിയ ചിഹ്നം തിരഞ്ഞെടുക്കാന് കേന്ദ്ര സര്‍ക്കാരിനെ പ്രേരിപ്പിച്ചത്. കൂടാതെ ഡോളര്, യൂറോ, പൗണ്ട് തുടങ്ങിയ പ്രമുഖ നാണയങ്ങളെല്ലാം പ്രത്യേക ചിഹ്നങ്ങള് ഉപയോഗിച്ചാണ് രേഖപ്പെടുത്താറുള്ളത്. തുടര്‍ന്ന് ചിഹ്നം രൂപകല്‍പന ചെയ്യാന് കേന്ദ്രസര്‍ക്കാര് പൊതുജനങ്ങള്‍ക്കും അവസരം നല്‍കി. തിരഞ്ഞെടുക്കപ്പെടുന്ന ചിഹ്നം രൂപകല്‍പന ചെയ്യുന്നവര്‍ക്ക് രണ്ടര ലക്ഷം രൂപയാണ് കേന്ദ്രസര്‍ക്കാര് സമ്മാനമായി പ്രഖ്യാപിച്ചത്. രൂപയെ സൂചിപ്പിക്കുന്നതിനായി ചിഹ്നം കൊണ്ടുവരുമെന്ന് കഴിഞ്ഞ പൊതു ബജറ്റിലാണ് സര്‍ക്കാര് പ്രഖ്യാപിച്ചത്.(വീക്ഷണം,15-07-2010)\nപോസ്റ്റ് ചെയ്തത് jafar s pulpally ല് 9:41 PM


സ്വാശ്രയ ദന്തല് പ്രവേശനം: ജയിംസ് കമ്മറ്റി നടപടി സുപ്രീംകോടതി റദ്ദാക്കി :: Janmabhumi Daily\nസ്വാശ്രയ ദന്തല് പ്രവേശനം: ജയിംസ് കമ്മറ്റി നടപടി സുപ്രീംകോടതി റദ്ദാക്കി\nMonday 20 July 2015 6:44 pm IST\nന്യൂദല്‍ഹി: സ്വാശ്രയ ദന്തല് കോളേജുകളിലെ മാനേജ്‌മെന്റ് സീറ്റുകളിലേക്ക് സര്‍ക്കാര് ലിസ്റ്റില് നിന്നും വിദ്യാര്‍ത്ഥികള് പ്രവേശനം നേടിയത് മരവിപ്പിച്ച ജയിംസ് കമ്മറ്റി നടപടി സുപ്രീംകോടതി റദ്ദുചെയ്തു. പ്രവേശനം നേടിയ വിദ്യാര്‍ത്ഥികള്‍ക്ക് പരീക്ഷ എഴുതാന് അനുവാദം നല്‍കണമെന്നും കമ്മറ്റിക്ക് കോടതി നിര്‍ദ്ദേശം നല്‍കിയിട്ടുണ്ട്. സ്വകാര്യ ദന്തല് കോളേജുകളിലെ മാനേജ്‌മെന്റ് സീറ്റുകളിലേക്ക് ജയിംസ് കമ്മറ്റി നടത്തിയ പരീക്ഷയുടെ അടിസ്ഥാനത്തില് പ്രവേശനം നടത്തണമെന്ന് ജയിംസ് കമ്മറ്റി നിര്‍ദ്ദേശിച്ചിരുന്നു. എന്നാല് ഇതു പരിഗണിക്കാതെ സര്‍ക്കാര് നടത്തിയ പ്രവേശന പരീക്ഷാ ലിസ്റ്റില് നിന്നും മെറിറ്റ് അടിസ്ഥാനത്തില് മാനേജ്‌മെന്റ് സീറ്റിലേക്ക് പ്രവേശനം നടത്തി. സ്വകാര്യ മാനേജുമെന്റുകളുടെ ഈ നടപടിഎതിര്‍ത്ത ജയിംസ് കമ്മറ്റി പ്രവേശനം നേടിയ വിദ്യാര്‍ത്ഥികളുടെ അഡ്മിഷന് പ്രക്രിയ മരവിപ്പിച്ചു. ഇതാണ് ഇന്നലെ സുപ്രീംകോടതി റദ്ദുചെയ്തത്. സര്‍ക്കാരിന്റെ മെറിറ്റ് ലിസ്റ്റില് നിന്നാണ് വിദ്യാര്‍ത്ഥികളുടെ പ്രവേശനം നടന്നതെന്നും ഇക്കാര്യത്തില് എതിര്‍ക്കേണ്ട കാര്യമില്ലെന്നും സുപ്രീംകോടതി വ്യക്തമാക്കി. വിദ്യാര്‍ത്ഥികളുടെ താല്‍പ്പര്യം കൂടി മുന്‍നിര്‍ത്തിയാണ് ജയിംസ് കമ്മറ്റി നടപടി റദ്ദാക്കുന്നതെന്നും കോടതി പറഞ്ഞു.\nഅരുണാചല് സര്‍ക്കാരിനെ പിരിച്ചുവിട്ട നടപടി സുപ്രീംകോടതി റദ്ദാക്കി


ശബരിമലയിൽ സ്ത്രീകളെ കയറ്റുകയല്ല സിപിഎം നിലപാടെന്ന് കോടിയേരി; പാർട്ടി വിശ്വാസികൾക്ക് എതിരല്ല |\nശബരിമലയിൽ സ്ത്രീകളെ കയറ്റുകയല്ല സിപിഎം നിലപാടെന്ന് കോടിയേരി; പാർട്ടി വിശ്വാസികൾക്ക് എതിരല്ല\nശബരിമല യുവതി പ്രവേശനം സംബന്ധിച്ച സുപ്രീം കോടതി വിധിയെ പാർട്ടി അംഗീകരിക്കുന്നുണ്ടെങ്കിലും ശബരിമലയിൽ യുവതികളെ കയറ്റുക എന്നതല്ല സിപിഎം നിലപാടെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ.\nപാർട്ടി പ്രവർത്തകരും അനുഭാവികളും അവരവരുടെ വിശ്വാസങ്ങൾ കൊണ്ടുനടക്കുന്നതിന് പാർട്ടി എതിരല്ല. വർഗീയ ശക്തികളെ മാറ്റിനിർത്താൻ ക്ഷേത്ര കമ്മിറ്റികളിലും പള്ളി മഹല്ലുകളിലും പ്രവർത്തകർ സജീവമായി ഇടപെടണം എന്നാണ് പാർട്ടിയുടെ നിലപാട്. പാർട്ടി നിലപാടുകളും ആശയങ്ങളും കൈവിടാതെ വേണം പ്രവർത്തിക്കാൻ.\nശബരിമല വിഷയത്തിൽ തെറ്റായ പല പ്രചാരണങ്ങളും നടന്നു. വിശ്വാസികൾക്ക് എതിരാണെന്ന നിലയിൽ ചില കേന്ദ്രങ്ങൾ പ്രചാരണം നടത്തുകയും ഒരു വിഭാഗത്തെ സർക്കാരിനും പാർട്ടിക്കും എതിരായി തിരിച്ചുവിടുകയും ചെയ്തു. വിശ്വാസികളുടെ വോട്ട് തിരികെ കൊണ്ടുവരാൻ സിപിഎം ശ്രമിക്കും.\nകേരളത്തിൽ ന്യൂനപക്ഷ വർഗീയത ശക്തിപ്പെടുകയാണ്. ജമാഅത്തെ ഇസ്ലാമി, പോപുലർ ഫ്രണ്ട്, എസ് ഡി പി ഐ എന്നീ പേരുകളിലൊക്കെ പ്രവർത്തിക്കുന്ന മുസ്ലിം തീവ്രവാദ സംഘടനകളാണ് ഇതിന് പിന്നിൽ. മുസ്ലീം തീവ്രവാദവും ഹിന്ദുത്വ തീവ്രവാദവും കേരളത്തിൽ ശക്തിപ്പെടുകയാണ്. ഇത് കേരളത്തിന്റെ മതനിരപേക്ഷ അടിത്തറ തകർക്കുന്ന രീതിയിലേക്ക് നീങ്ങുകയാണെന്നും കോടിയേരി പറഞ്ഞു.\n← ലോകം സാമ്പത്തിക മാന്ദ്യത്തിലേക്ക്; സമ്പദ് വ്യവസ്ഥയെ ഉണർത്താൻ പദ്ധതികൾ പ്രഖ്യാപിച്ച് ധനമന്ത്രി\nസവർക്കറെ അംഗീകരിക്കാത്തവരെ പരസ്യമായി മർദിക്കണമെന്ന് ഉദ്ദവ് താക്കറെ →\nഒഴിപ്പിക്കുന്നതിനെതിരെ മരട് ഫ്‌ളാറ്റുടമകൾ നൽകിയ ഹർജി ഹൈക്കോടതി തള്ളി\nഅഴിമതി കേസിൽ രാകേഷ് അസ്താനയുടെ അറസ്റ്റ് ഡൽഹി ഹൈക്കോടതി തടഞ്ഞു


ഡാം തുറക്കല് തീരുമാനിക്കാന് വിദഗ്ദ സമിതി; കോളേജ് തുറക്കല് 25 ലേക്ക് മാറ്റി - Express Kerala\nതിരുവനന്തപുരം: അതിതീവ്ര മഴയുടെ പശ്ചാത്തലത്തില് സംസ്ഥാനത്തെ വിവിധ ഡാമുകള് തുറക്കുന്നത് തീരുമാനിക്കാന് വിദഗ്ധ സമിതിയെ ചുമതലപ്പെടുത്തി. മഴക്കെടുതിയും ഡാമുകളുടെ ജലനിരപ്പും വിലയിരുത്താന് ചേര്‍ന്ന ഉന്നത തല യോഗത്തിലാണ് മുഖ്യമന്ത്രി പിണറായി വിജയന് ഇക്കാര്യം പറഞ്ഞത്. കോളേജുകള് തുറക്കുന്നത് ഒക്ടോബര് 25ലേക്ക് മാറ്റുമെന്നും മുഖ്യമന്ത്രി പറഞ്ഞു.\nസംസ്ഥാനത്ത് ഇപ്പോള് 184 ദുരിതാശ്വാസ ക്യാംപുകളാണുള്ളത്. ക്യാമ്പുകളില് ആവശ്യത്തിന് സജ്ജീകരണങ്ങളുണ്ടാകണം. ഭക്ഷണം, വസ്ത്രം, കിടക്കാനുള്ള സൗകര്യം എന്നിവ ഉറപ്പാക്കണം. റവന്യൂ വകുപ്പിന് പുറമെ അതത് തദ്ദേശ സ്വയംഭരണ സ്ഥാപനങ്ങളും ഇക്കാര്യം ശ്രദ്ധിക്കണം. പ്രാദേശിക കൂട്ടായ്മകളുടെ സഹായവും തേടണമെന്ന് മുഖ്യമന്ത്രി നിര്‍ദ്ദേശിച്ചു.\nകാണാതായവര്‍ക്ക് വേണ്ടിയുള്ള തെരച്ചില് അടക്കം രക്ഷാ പ്രവര്‍ത്തനങ്ങളില് കേന്ദ്ര സംസ്ഥാന ഏജന്‍സികളും നാട്ടുകാരും യോജിച്ച് നീങ്ങുന്നുണ്ട്. മണ്ണിടിച്ചില്, ഉരുള്‍പൊട്ടല് സാധ്യതാ പ്രദേശങ്ങളില് നിന്ന് ജനങ്ങളെ നിര്‍ബന്ധമായും മാറ്റി പാര്‍പ്പിക്കണം. നിശ്ചിത അളവിലധികം വെള്ളത്തിലൂടെ വാഹനങ്ങളെ കയറ്റി വിടരുതെന്നും യോഗത്തില് നിര്‍ദ്ദേശമുയര്‍ന്നു. അതേസമയം, ധനസഹായ വിതരണം ഊര്‍ജ്ജിതപ്പെടുത്താന് ജില്ലാ കളക്ടര്‍മാര്‍ക്ക് മുഖ്യമന്ത്രി നിര്‍ദ്ദേശം നല്‍കി. കൃഷി നാശം സംബന്ധിച്ച വിശദ വിവരങ്ങള് ജില്ലകളില് നിന്ന് ലഭ്യമാക്കണം.\nശബരിമല തുലാമാസ പൂജാ സമയത്തുള്ള തീര്‍ത്ഥാടനം ഇത്തവണ പൂര്‍ണമായും ഒഴിവാക്കാന് അവലോകന യോഗം തീരുമാനിച്ചു. നിലയ്ക്കല്, പെരുന്തേനരുവി മേഖലയില് ഞായറാഴ്ച തന്നെ ഇരുപതു സെന്റീമീറ്ററിലധികം മഴ പെയ്തിരുന്നു. കക്കി ഡാമിന്റെ ഷട്ടറുകള് തുറക്കേണ്ട സാഹചര്യവും വന്നിരിക്കുന്നു. നദികളിലെ ജലനിരപ്പ് ഉയര്‍ന്നിട്ടുണ്ട്. വനമേഖലയിലെ കനത്ത മഴ ഉരുള്‍പൊട്ടലിനും മണ്ണിടിച്ചിലിനുമുള്ള സാധ്യതയയും വര്‍ധിപ്പിക്കുന്നുണ്ട്. ബുധനാഴ്ച മുതല് ശക്തമായ മഴ പ്രവചിക്കപ്പെട്ടിട്ടുമുണ്ട്. ഈ സാഹചര്യത്തില് ഈ ദിവസങ്ങളില് തീര്‍ത്ഥാടനം അനുവദിക്കാന് കഴിയില്ല എന്ന് യോഗം വിലയിരുത്തി. നേരത്തെ നിലക്കലില് എത്തിയ തീര്‍ഥാടകരെ സുരക്ഷിതമായി മടക്കി അയക്കാന് ജില്ലാ ഭരണ സംവിധാനത്തിന് നിര്‍ദേശം നല്‍കി.\nതുലാവര്‍ഷം വന്നതായി ഇതുവരെ കാലാവസ്ഥാ വകുപ്പ് കണക്കാക്കിയിട്ടില്ല. എന്നാല് തുലാവര്‍ഷ കണക്കില് കേരളത്തില് ലഭിക്കേണ്ട 84% മഴയും ഒക്ടോബറില് ആദ്യ 17 ദിവസം കൊണ്ട് ലഭിച്ചു. ഒക്ടോബര് മുതല് ഡിസംബര് വരെ നീണ്ടു നില്‍ക്കുന്ന സീസണ് ചുഴലിക്കാറ്റ് കൂടിയായതിനാല് ഇത്തവണ കൂടുതല് ന്യുന മര്‍ദ്ദങ്ങള് / ചുഴലിക്കാറ്റുകള് പ്രതീക്ഷിക്കുന്നുണ്ട്.\nപത്തനംതിട്ടയിലെ കക്കി അണക്കെട്ടിലെ ജലനിരപ്പ് ഉയരുന്നതിനാല് അടിയന്തിര സാഹചര്യത്തില് തുറക്കേണ്ട ആവശ്യം വരികയാണെങ്കില് കുട്ടനാട്ടിലെ ജലനിരപ്പ് ഉയരാനുള്ള സാധ്യതയുണ്ട്. അതിനാല് ഒരു എന് ഡി ആര് എഫ് ടീമിനെ ആലപ്പുഴ ജില്ലയിലേക്ക് വിന്യസിച്ചിട്ടുണ്ട്. വൈദ്യുതി ബോര്‍ഡിന്റെ കീഴിലുള്ള അണക്കെട്ടുകളില് പത്തനംതിട്ട ജില്ലയിലെ കക്കി, മൂഴിയാര് തൃശ്ശൂര് ജില്ലയിലെ ഷോളയാര്, പെരിങ്ങല്‍കുത്ത്, ഇടുക്കി ജില്ലയിലെ കുണ്ടള, കല്ലാര്‍കുട്ടി, മാട്ടുപ്പെട്ടി, ലോവര് പെരിയാര്, മൂഴിയാര് എന്നീ അണക്കെട്ടുകളില് ഇന്ന് രാവിലെ7മണിക്കുള്ള അണക്കെട്ടുകളുടെ നിരീക്ഷണപട്ടികയില് റെഡ് അലര്‍ട്ട് പ്രഖ്യാപിച്ചിട്ടുണ്ട്.\nഇടുക്കി, മാട്ടുപ്പെട്ടി, പൊന്മുടി, പമ്പ എന്നിവിടങ്ങളില് ഓറഞ്ച് അലര്‍ട്ട് പ്രഖ്യാപിച്ചു. എറണാകുളം ജില്ലയിലെ ഇടമലയാര് നീല അലര്‍ട്ടും പ്രഖ്യപിച്ചിട്ടുണ്ട്. ജലസേചന വകുപ്പിന്റെ പീച്ചി, ചിമ്മണി ഡാമുകളുടെ ജലനിരപ്പ് റെഡ് അലര്‍ട്ടില് ആണ്. കല്ലട, ചുള്ളിയാര്, മീങ്കര, മലമ്പുഴ, മംഗളം ഓറഞ്ച് അലര്‍ട്ടിലും, വാഴാനി, പോത്തുണ്ടി ബ്ലൂ അലര്‍ട്ടിലും ആണ്.\nരക്ഷാപ്രവര്‍ത്തനങ്ങളും മുന്‍കരുതലുകളും സൂക്ഷ്മമായി വിലയിരുത്തി അതാത് സമയത്ത് ഇടപെടാനുള്ള സജ്ജീകരണങ്ങള് ഉറപ്പാക്കാന് യോഗം തീരുമാനിച്ചു. യോഗത്തില് റവന്യൂ, വൈദ്യുതി വകുപ്പ് മന്ത്രിമാരും ചീഫ് സെക്രട്ടറി അടക്കമുള്ള ഉദ്യോഗസ്ഥരും പങ്കെടുത്തു.\nമുല്ലപ്പെരിയാര് ഡാമില് ഇന്ന് അഞ്ചംഗ ഉപസമിതി സന്ദര്‍ശനം നടത്തും\nകൊല്ലത്ത് വൈദ്യുതാഘാതമേറ്റ് രണ്ട് കോളജ് വിദ്യാര്‍ത്ഥികള് മരിച്ചു\nമുല്ലപ്പെരിയാര് ഡാം തുറക്കാനുള്ള മുന്നൊരുക്കങ്ങള് പൂര്‍ത്തിയായി; അനാവശ്യ പ്രചാരണങ്ങള് ഒഴിവാക്കണം റവന്യു മന്ത്രി


അര്‍ബന് കോ-ഓപ്പറേറ്റീവ് ബാങ്കുകളുടെ വായ്പകളില് നിയന്ത്രണം|Education Loan Kerala|Manorama Sampadyam\nഅര്‍ബന് കോ-ഓപ്പറേറ്റീവ് ബാങ്കുകളുടെ വായ്പകളില് നിയന്ത്രണം\nമനോരമ ലേഖകൻ December 31, 2019 01:40 PM IST\nവ്യക്തി,സംഘം,കൂട്ടു വായ്പകള് എന്നിവയ്ക്കാണ് നിയന്ത്രണം\nഅര്‍ബന് കോ-ഓപ്പറേറ്റീവ് ബാങ്കുകള് നല്‍കുന്ന വായ്പകളില് ആര് ബി ഐ നിയന്ത്രണം ഏര്‍പ്പെടുത്തുന്നു. വ്യക്തി,സംഘം,കൂട്ടു വായ്പകള് എന്നിവയ്ക്കാണ് ഉയര്‍ന്ന പരിധിയില് നിയന്ത്രണം കൊണ്ടുവരുന്നത്. ഒറ്റ അക്കൗണ്ടുകളിലേക്കുള്ള വായപ പരിധി ആകെ മൂലധനത്തിന്റെ 10 ശതമാനമായിട്ടാണ് നിജപ്പെടുത്തുന്നത്. കൂട്ടുവായ്പകളാണെങ്കില് പരിധി 25 ശതമാനമായിരിക്കണം. നേരത്തെ ഇത് യഥാക്രമം 15 ശതമാനം 40 ശതമാനം എന്ന തോതിലായിരുന്നു. വ്യക്തിഗത ഇടപാടുകാര്‍ക്കും കൂട്ടു ഇടപാടുകാര്‍ക്കും ഉയര്‍ന്ന വായ്പകള് നല്‍കുന്നത് സഹകരണ സ്ഥാപനങ്ങളുടെ റിസ്‌ക് ഉയര്‍ത്തുമെന്നുള്ളതാണ് ആര് ബി ഐ തീരുമാനത്തിന് പിന്നിലുള്ള വാദം. ഇതിനായി 50 ശതമാനം വായ്പകളും 25 ലക്ഷത്തില് താഴെയുള്ളതായിരിക്കണമെന്നും പുതിയ വ്യവസ്ഥയില് പറയുന്നുണ്ട്.\nമുന്‍ഗണനാ മേഖലയ്ക്ക് പ്രാധാന്യം\nകാര്‍ഷിക മേഖല, സൂക്ഷ്മ-ചെറുകിട-ഇടത്തരം വ്യവസായങ്ങള്, വിദ്യാഭ്യാസ,ഭവന വായ്പകള് എന്നിവ ഉള്‍പ്പെടുന്ന മുന്‍ഗണനാ മേഖലയ്ക്കുള്ള വായ്പ പരിധി നിലവിലെ 40 ശതമാനത്തില് നിന്ന് 75 ശതമാനത്തിലേക്ക് മാര്‍ച്ച് 2023 ഓടെ ഉയര്‍ത്തണമെന്നും ആര് ബി ഐ നിര്‍ദ്ദേശത്തില് പറയുന്നു. 2021 ല് ഇത് 50 ശതമാനമായും 2022 ല് 60 ശതമാനമായും 23 ല് 75 ശതമാനമായും ഉയര്‍ത്തണം.\nനേരത്തെ മുംബൈയിലെ പി എം സി ബാങ്കിന്റെ പതനത്തെ തുടര്‍ന്ന് സഹകരണ ബാങ്കുകളുടെ പ്രവര്‍ത്തനങ്ങളെ നിയന്ത്രിക്കുമെന്ന് ആര് ബി ഐ വ്യക്തമാക്കിയിരുന്നു. ഇതിന്റെ ഭാഗമായി സമഗ്രമാറ്റം സബന്ധിച്ച സൂചനകളും ആര് ബി ഐ പുറത്ത് വിട്ടിരുന്നു.പി എം സി ബാങ്ക് കടബാധിതരായ റിയല് എസ്റ്റേറ്റ് കമ്പനിയായ എച്ച് ഡി ഐ എല്ലിന് നല്‍കിയത് ആകെ ആസ്തിയുടെ 73 ശതമാനമാണ്. ഇതാണ് ബാങ്കിനെ കരകയറാനാവത്ത വിധം പ്രതിസന്ധിയിലാഴ്ത്തിയത്. ഇത്തരം പ്രവണതകള് തടയുകയും അംഗങ്ങളുടെയും നിക്ഷേപകരുടെയും താത്പര്യം സംരക്ഷിക്കുkയുമാണ് പുതിയ ഉത്തരവിന്റെ ലക്ഷ്യം


അണ്ടര് 19 ഏഷ്യാ കപ്പില് പാക്കിസ്ഥാനെ തകര്‍ത്ത് ഇന്ത്യ; വിജയം 60 റണ്‍സിന് :: Janmabhumi Daily\nഅണ്ടര് 19 ഏഷ്യാ കപ്പില് പാക്കിസ്ഥാനെ തകര്‍ത്ത് ഇന്ത്യ; വിജയം 60 റണ്‍സിന്\nSunday 8 September 2019 11:16 am IST\nമൊറാട്ടുവ: അണ്ടര് 19 ഏഷ്യാ കപ്പില് പാക്കിസ്ഥാനെ 60 റണ്‍സിന് തകര്‍ത്ത് ഇന്ത്യ. ആദ്യം ബാറ്റ് ചെയ്ത ഇന്ത്യ 50 ഓവറില് ഒമ്പത് വിക്കറ്റ് നഷ്ത്തില് 305 റണ്‍സെടുത്തപ്പോള് പാക്കിസ്ഥാന് 46.4 ഓവറില് 245 റണ്‍സെടുക്കാനെ കഴിഞ്ഞുള്ളു. അര്‍ജ്ജുന് ആസാദിന്റെയും തിലക് വര്‍മയുടെയും സെഞ്ചുറികളുടെ മികവിലാണ് ഇന്ത്യ തകര്‍പ്പന് വിജയം സ്വന്തമാക്കിയത്.\nതുടക്കത്തില് മൂന്ന് റണ്‍സെടുത്ത സുവേദ് പാര്‍ക്കറെ നഷ്ടമായെങ്കിലും രണ്ടാം വിക്കറ്റില് അര്‍ജ്ജുന് ആസാദും തിലക് വര്‍മയും ചേര്‍ന്ന് 183 റണ്‍സ് കൂട്ടിച്ചേര്‍ത്ത് ഇന്ത്യയ്ക്ക് വമ്പന് സ്‌കോറിനുള്ള അടിത്തറയിട്ടു. പിന്നീട് വന്നവര്‍ക്കൊന്നും കാര്യമായി സ്‌കോര് ചെയ്യാനായില്ലെങ്കിലും ഇന്ത്യയെ 300 കടത്തി.\nമറുപടി ബാറ്റിംഗില് പാക്കിസ്ഥാനായി റൊഹൈല് നാസിര്(108 പന്തില് 117)സെഞ്ചുറി നേടിയെങ്കിലും മറ്റു ബാറ്റ്‌സ്മാന്‍മാര്‍ക്കൊന്നും കാര്യമായ പിന്തുണ നല്‍കാനായില്ല. 43 റണ്‍സെടുത്ത മൊഹമ്മദ് ഹാരിസാണ് പാക്കിസ്ഥാന്റെ രണ്ടാമത്തെ ടോപ് സ്‌കോറര്. ഇന്ത്യക്കായി അങ്കൊലേക്കര് മൂന്നും വിദ്യാധര് പാട്ടീല്, സുഷാന്ത് മിശ്ര എന്നിവര് രണ്ടു വീതവും വിക്കറ്റ് വീഴ്ത്തി. ആദ്യ മത്സരത്തില് ഇന്ത്യ, കുവൈത്തിനെ ഏഴ് വിക്കറ്റിന് തകര്‍ത്തിരുന്നു. ഒമ്പതിന് അഫ്ഗാനിസ്ഥാനുമായാണ് ഇന്ത്യയുടെ അടുത്ത മത്സരം.\nഅണ്ടര്-19 ഏഷ്യാ കപ്പ്: നേപ്പാള് ഇന്ത്യയെ അട്ടിമറിച്ചു\nഅണ്ടര് 19 ഏഷ്യാ കപ്പ്: ഇന്ത്യ സെമി കാണാതെ പുറത്ത്\nഅണ്ടര്- 19 ലോകകപ്പ്: ഇന്ത്യ- ബംഗ്ലാദേശ് ഫൈനല്


പ്രാര്‍ഥനയ്ക്ക് പൂര്‍ണഫലസിദ്ധിലഭിക്കുന്ന ദിവസം - Astrology Articles | Astrology News\nHome/സ്പെഷ്യല്/പ്രാര്‍ഥനയ്ക്ക് പൂര്‍ണഫലസിദ്ധിലഭിക്കുന്ന ദിവസം\nഏറെ ഐശ്വര്യം നിറഞ്ഞതും പുണ്യദായകവുമായ ദിനമാണ് പത്താമുദയം. മേടപ്പുലരിയുടെ പത്താം ദിനമാണ് ഇത്. ഈ മാസം, അതായത് 2021 ഏപ്രില് 23 നാണ് പത്താമുദയം. വിഷു മുതൽ പത്താമുദയം വരെയുള്ള നാളുകൾ ഏറെ പ്രത്യേകത നിറഞ്ഞതാണെന്ന് കരുതപ്പെടുന്നു. സമൃദ്ധിയും സമ്പത്തതും നിറഞ്ഞതും, ഏത് പ്രാർത്ഥനകൾക്കും ഫലം ലഭിക്കുന്നതായ നാളുകളായാണ് ഇതിനെ കണക്കാക്കുന്നത്. ഈ നാളുകളിൽ, പ്രത്യേകിച്ച് പത്താമുദയത്തിന്റെ അന്ന് മത്സ്യമാംസാദികൾ ഉപേക്ഷിക്കുകയും വ്രതാചരണത്തോടെയുള്ള ജീവിതരീതിയിൽ നീങ്ങുകയും ചെയ്യുന്നത് ഉത്തമമാണ്.\nപത്താമുദയത്തിന് വിശേഷം കല്പിച്ച് നൽകാൻ പല കാരണങ്ങൾ പറയുന്നു. രാവണ വധത്തിന് ശേഷം എല്ലായിടത്തും ശാന്തിയും സമാധാനവും നിറഞ്ഞ് സ്വസ്ഥത ലഭിച്ചതിന്റെ ഓർമ്മയ്ക്ക് ആണെന്ന് ഒരു വാദമുണ്ട്. സമ്പൽസമൃദ്ധിയുടെ പ്രതീകമായി നാം കണക്കാക്കുന്ന കുബേരന്റെ ജനന ദിനമായും ഈ ദിനത്തിനെ കണക്കാക്കുന്നു.\nപുതിയതായി എന്ത് മംഗള കർമ്മം ചെയ്യാനും ഈ ദിനം വരെ അനുയോജ്യമാണ്. പുതിയ സംരംഭങ്ങൾ, ഗൃഹപ്രവേശം തുടങ്ങിയവയ്ക്കും ഈ ദിനം ഉത്തമമായി കണക്കാക്കുന്നു. കർമ്മം ചെയ്യുന്നതിന് മുൻപ് സൂര്യഭഗവാനെ ഒന്ന് സ്മരിച്ച ശേഷം തുടങ്ങിയാൽ അതിൽ പൂർണ്ണ വിജയം ലഭിക്കും എന്നാണ് വിശ്വാസം.\nഅന്നേ ദിവസം ഏത് ദേവിദേവന്മാരെ ഭജിച്ചാലും അതിന് പൂർണ്ണമായ ഫലസിദ്ധി ലഭിക്കുമെന്നാണ് പറയപ്പെടുന്നത്. വ്രതവും, പൂജകളും, ദൈവചിന്തയുമായി ഈ ദിനം ചിലവഴിക്കുന്നത് വിജയം നേടാനും ശ്രേയസ്കരവുമാണെന്നാണ് വിശ്വാസം. വിഷു കഴിഞ്ഞ് പത്താമുദയം വരെയുള്ള നാളുകളിൽ രാവിലെയും വൈകുന്നേരവും 1008 തവണ ഗായത്രി മന്ത്രം ചൊല്ലുന്നതും, പ്രണവ മന്ത്രം, അഷ്ടാക്ഷര മന്ത്രം, പഞ്ചാക്ഷര മന്ത്രം എന്നിവ ജപിക്കുന്നത് ഗുണകരമാണ്.\nപാപ ശാന്തിക്കും തടസ്സ നിവാരണത്തിനുമായി പത്താമുദയത്തിന്റെ അന്ന് ഇഷ്ടദേവനെ പ്രാർത്ഥിക്കുകയോ അല്ലെങ്കിൽ “ഓം നമോനാരായണായ” എന്ന മന്ത്രം ജപിക്കുകയോ ചെയ്യുക.അതുപോലെ തന്നെ രാവിലെ കുളിച്ച് ഈറനോടെ അരയാലിനെ പ്രദക്ഷിണം ചെയ്യുന്നത് പല ഗുണങ്ങളും നൽകുമെന്ന് വിശ്വാസമുണ്ട്. 21 തവണ പ്രദക്ഷിണം വച്ചാൽ പാപശാന്തി, മാർഗ്ഗതടസ്സങ്ങൾ മാറുവാൻ 18 പ്രദക്ഷിണം, കാര്യസാധ്യവും കർമ്മ വിജയവുമാണ് ലക്ഷ്യമെങ്കിൽ 36 പ്രദക്ഷിണവുമാണ് കല്പിച്ചിട്ടുള്ളത്.